[އެގާރަ ވަނަ ބައި]\n(14 މެއި 2015ގެ ބަޔާ ގުޅޭ)\nއިވުނު އަޑުފަށްގަނޑާއެކު ތާރާ ދުވެފައި ބޭރަށް ނުކުތެވެ. ސޯފާގައި ޖަހާފައިއިން ބުދެއްހެން ގަބުވެފައިއިން އޭނާގެ ބައްޕަ ފެނިފައި ތާރާވެސް ހާސްވިއެވެ.\n“ބައްޕާ.. ކިހިނެއްތޯވީ؟ ކާކުތޯ ގުޅުއްވީ؟ ބައްޕާ! އަނގައިން ބުނުއްވަ ބައްލަވާ! ބައްޕާ!” ކަންބޮޑުވެފައި އިން ތާރާ އެއްފަހަރާ ސުވަލުތައް ފައްޗަކަށް އަމުނާލި އެވެ. އެވަގުތު ޝިޔާޒްގެ ދެ ލޮލުން ކަރުނަ ފާއްދާލި އެވެ.\n“ދަރިފުޅާ! އެކްސިޑެންޓްވީ ދޮންބެގެ ކާރު” އެ ހިސާބަށް ބުނެވުނުތަނާ ކޮޓަރި ދޮރުމަތީގައި ހުރި ނާޒް ނޫނެކޭ ކިޔައި ރޮއެގަތެވެ. ތާރާ ހަދާނެގޮތް ހުސްވިއެވެ. ހުއްޓުމެއްނެތި އެންމެންގެ ލޮލުންވެސް ކަރުނަ އޮހޮރެން ފެށިއެވެ.\n“ހެޔޮނުވާނެ، އަހަރެންގެ ދަރިފުޅު ގާތަށް ގެންގޮސްދީ” ނާޒް ރޮމުން އާދޭސް ކުރަމުން ދިޔައެވެ.\nކާރަށް އަރާ އެންމެންވެސް ހޮސްޕިޓަލާ ދިމާލަށް ދިއުމަށް އަވަސްވެގަތެވެ. އޭރުވެސް ނާޒްގެ ރުއިން ހުއްޓުމަކަށް ނާދެއެވެ. ވާނީވެސް އެހެންތާއެވެ. މައެއްގެ ހިތަށް ކުރާނެ އަސަރު އިހުސާސް ކުރެވޭނީ ހަމަ މަޔަކަށެވެ.\nއެމީހުން ބަނޑުއަޅައި ވިހެއި ދަރިފުޅަށް ކިތަންމެ ކުޑަ އަނިޔާއެއް ލިބުނަސް މައިންގެ ލަގޮނޑިއަކަށް ކެތެއް ނުވާނެ އެވެ. އެއާ ޚިލާފަށް ތާރާ ވަރަށް ހިތްވަރު ގަދައެވެ. އަދި އޭނާގެ މަންމަ ހަމައަކަށް އެޅުވޭތޯ މަސައްކަތް ކުރަމުން ދިޔައެވެ. ހޮސްޕިޓަލަށް ވަދެވުމާއެކު ތިންމީހުންވެސް ދުއްވައިގަތީ އެމަރޖެންސީ ރޫމާ ދިމާލަށެވެ. އެވަގުތު ޑޮކްޓަރ އެތަނުން ނުކުތެވެ.\n“ޑޮކްޓަރ! އަޅުގަނޑުގެ ދަރިފުޅާއި އޭނާގެ އަންހެނުންގެ ހާލު ކިހިނެއްތޯ؟” ޝިޔާޒް އަވަސް އަވަހަށް އަހާލި އެވެ. “ވަރަށް ކްރިޓިކަލް، ވީހާ އަވަހަކަށް އޮޕަރޭޝަން ކުރުން ނޫން ގޮތެއް ނެތް. އެކަމަކު އަޅުގަނޑަށް ހަންޑްރެޑް ޕަސެންޓް ޔަޤީންކަން ދޭން ވަރަށް ދަތި. އެއީ ދެޕޭޝަންޓުންގެވެސް ބޮލަށް ވަނީ ވަރަށް ސީރިއަސް އަނިޔާތަކެއް ލިބިފައި. ބަޓް ވީ ވިލް ޓްރައި އަވަރ ބެސްޓް، ދެން އޮތީ ﷲ އަށް ދުޢާކުރުން” ޑޮކްޓަރުގެ މިބަސްތަކުން އެންމެންގެ ހިތްތަކަށް ހީވީ ތޫނު ހަންޖަރެއް ހަރާލިހެންނެވެ.\n“ވީހާ އަވަހަކަށް އޮޕަރޭޝަން ކުރަން ފައްޓަވާ” ދެދަރިންގެ ފުރާނަ ސަލާމަތް ކުރަން އިންތިހާއަށް ބޭނުންވެފައިހުރި ޝިޔާޒް ފޯމުގައި ސޮއިކޮށްލިއެވެ. ހަތަރު ގަޑިއިރުގެ ދިގު އޮޕަރޭޝަނަކަށްފަހު އޮޕަރޭޝަން ތިއޭޓަރުގެ ބޮކި ނިވުނެވެ. އިންތިޒާރު ކުރެވެމުން ދިޔައީ ޑޮކްޓަރުގެ ޖަވާބަކަށެވެ. ކުޑައިރުކޮޅެއް ތެރޭގައި ޑޮކްޓަރު ބޭރަށް ނުކުތެވެ. “އޮޕްރޭޝަން ސަކްސެސްފުލް” ޑޮކްޓަރ ހިނިތުންވެލިއެވެ. ލިބުނު އުފާވެރި ހަބަރާއެކު އެންމެން ﷲއަށް ހަމްދުކުރިއެވެ.\n“އެކަމަކު ޕޭޝަންޓުންގެ ހާލަތު މުޅިން ޔަޤީންވާނީ ބޮލުގެ ޓެސްޓްތަކުގެ ނަތީޖާ ލިބުމަށްފަހު. އެކްސްކިއުޒް މީ” މިހެން ބުނުމަށްފަހު ޑޮކްޓަރު އެތެރެއަށް ވަނެވެ. އޮޕަރޭޝަނަށްފަހު ދެމީހުންވެސް ޕްރައިވެޓް ރޫމްތަކަށް ބަދަލުކުރެވުނެވެ. ނަމަވެސް އޭރު އަދި ދެމީހުންކުރެ އެކަކުވެސް ހެޔެއް ނާރައެވެ. އެހެންކަމުން އެންމެންވެސް އިންތިޒާރު ކުރަމުން ދިޔައީ ޒައިދްއާއި ޔާނީ ހޭއަރާނެ ވަގުތަކަށެވެ. އެހެންތިއްބާ ނަރުސް ކުއްޖާ އެންގީ ޒައިދް ހޭއަރައިފި ކަމަށެވެ. ނަމަވެސް އެއްވެސް މީހަކު މާގިނައިން ޕޭޝަންޓްއާ ވާހަކަ ނުދެއްކުމަށް އިލްތިމާސް ކުރިއެވެ. އެތެރެއަށް ވަނީ ޒައިދްގެ މަންމަ އާއި ބައްޕައެވެ. ހުދުކުލައިގެ ބެންޑޭޖަކުން މުޅި ބޮލާއި އަތްވަނީ ފޮރުވާލެވިފައެވެ. ނާޒް މަޑުމަޑުން އޭނާގެ ދަރިފުޅުގެ ބޮލުގައި ފިރުމާލަމުން ގޮވާލިއެވެ. އެވަގުތު ޒައިދްގެ ލޯ ހަރަކާތް ކޮށްލުމަށްފަހު ހުޅުވާލިއެވެ. ނަމަވެސް އޭނާގެ މަންމައާއި ދިމާލަށް ބަލަހައްޓައިގެން އޮތީ ދުވަހަކު ނުދެކޭ މީހެއް ފެނިގެން އުޅޭފަދަ ގޮތަކަށެވެ.\n“ކާކު؟” ޒައިދްގެ އަޑު ނުކުތީ ކުރެހެމުންނެެވެ. ނާޒްއާއި ޝިޔާޒްގެ ދެލޯ ބޮޑުވި އެވެ. އެމީހުންގެ އަމިއްލަ ދަރިފުޅު އެކުރީ ކޮންފަދަ ސުވާލެއް ހެއްޔެވެ؟ ޝިޔާޒަށް ފަހަތަށް ޖެހެވުނެވެ.\n“މީ ދަރިފުޅުގެ މަންމައޭ، މިހިރީނު ބައްޕަވެސް” ނާޒް ވާހަކަ ދައްކަމުން ދިޔައީ ދެރަވެ ހުރެއެވެ. “އަހަންނަކަށް ނޭނގެ” ޒައިދް އަނެއްކާވެސް ބުނެލި ޖުމްލައިން ދެމީހުންގެ ހިތުގައި ކޫރު އެޅުނެވެ. އަދި ކޮންމެވެސް ގޯހެއް އުޅޭކަން ޝިޔާޒަށް ޔަޤީންވި އެވެ. ހަމަ އެވަގުތު ނަރުސް ކުއްޖާ އައިސް އެންގީ ޑޮކްޓަރު އެމީހުންނާ ބައްދަލުކޮށްލަން ބޭނުންވާ ކަމަށެވެ. ނާޒްގެ އަތުގައި ހިފައިގެން ޝިޔާޒް ބޭރަށް ނުކުތެވެ. އޭރު ތާރާ ވީ ޔާނީ ކައިރީގަ އެވެ. ޔާނީ އޭރުވެސް ހެޔެއް ނާރައެވެ.\nވާނުވާ ނޭނގި ތިބެ ތެޅިތެޅިއޮތް ހިތަކައިގެން ޝިޔާޒްގެ ދެމަފިރިން ޑޮކްޓަރު އިންނަވާ ކޮޓަރީގެ ދޮރު ހުޅުވާލުމަށްފަހު އެތެރެއަށް ވަނެވެ. ފުރަގަސްދީގެން ހުރި ޒުވާންފުރައިގެ ފިރިހެނެއް އެއަޑަށް ފަސް އެނބުރި ބަލައިލި އެވެ. މޫނުގެ ކުލަ އަލިވެފައި ރީއްޗެވެ. އާދައިގެ އިސްކޮޅަކާއި ހިކި ހަށިގަނޑެއްގެވެރި މި މީހާއަކީ ދިވެއްސެއްކަން އިނގުނީ އޭނާ ސަލާމް ގޮވާލުމުންނެވެ. އަދި އަތުގެ އިޝާރާތުން އިށީނުމަށް އެންގި އެވެ.\n“އަޅުގަނޑަކީ ޑޮކްޓަރ އަކްޔަލް، ޒައިދްއާއި ޔާނީގެ ޓްރީޓްމަންޓްއާއި މިހާރު ހަވާލުވެ މިހުރީ އަޅުގަނޑު. ތިދެބޭފުޅުންނާއި އަޅުގަނޑު މި ބައްދަލުކޮށްލީ ޒައިދްއާއި ޔާނީގެ ޓެސްޓްތަކުގެ ނަތީޖާ ލިބުމުން އެކަމާ ވާހަކަ ދައްކާލުމަށްޓަކައި” އަކްޔަލްއަކީ ވަރަށް ޤާބިލް ދިވެހި ޑޮކްޓަރެކެވެ. އޭނާއަކީ ސިކުނޑިގެ ބަލިތަކަށް ހާއްސަ ޑޮކްޓަރެކެވެ.\n“ޑޮކްޓަރ! ރިޕޯޓްތަކުން އަންގަނީ ކީކޭތޯ؟ ދެންމެ ޒައިދްގެ ފަރާތުން ފެނުނު އަމަލްތަކާއި އޭނާގެ ވާހަކަތައް ހުރިގޮތުން އަޅުގަނޑުމެން މިތިބީ ވަރަށް ކަންބޮޑުވެފައި” ޝިޔާޒް ބޭނުންވީ ވެގެންއުޅޭގޮތް ރަނގަޅަށް އޮޅުންފިލުވާށެވެ.\n“އަޅުގަނޑު މިދާއިރާގައި މަސައްކަތް ކުރާތާ ތިންއަހަރު ވީއިރު ވަރަށް ތަފާތު ކޭސްތަކާއި ވާނީ ކުރިމަތިލާފަ. އެކަމަކު މީ ވަރަށް ތަފާތު ކޭސްއެއް، އާންމުކޮށް މިހެން ދިމާވާނީ ވަރަށް މަދު ފަހަރަކު. ޒައިދްއާއި ޔާނީގެ ބޮލަށް ލިބިފައިވާ އަނިޔާގެ ސަބަބުން ދެމީހުންގެ ސިކުނޑިއަށްވެސް ވަނީ ވަރަށް ސީރިއަސް ގެއްލުންތަކެއް ލިބިފައި” އަކްޔަލްގެ ވަހަކަ މިހިސާބަށް ދިޔައިރު ދެމީހުނަށްވެސް ތިބެވުނީ ނޭވާ ހިފަހައްޓާ ލައިގެންނެވެ.\nނަމަވެސް ދެންބުނި ޖުމްލައިން ހުރިހާ އުންމީދުތަކެއް ވިއްސިވިހާލިވެގެން ދިޔައެވެ.\n“ލިބިފައިވާ އަނިޔާ ތަކުގެ ސަބަބުން ދެމީހުންގެ ސިކުނޑިންވަނީ ބައެއް ހަނދާންތައް ފޮހެވިގެން ގޮސްފައި. އިޓްސް އަ މެމޮރީ ލޮސް!” ނަމަވެސް މިވާހަކަތައް އެމީހުންގެ ޒަމީރު ޤަބޫލެއް ނުކުރިއެވެ.\n“ތީދޮގެއް! ރިޕޯޓްތަކުގައި އޮޅުމެއް އެބައުޅޭ، ޑޮކްޓަރ އަލުން ޗެކްކޮށްލައްވާ!” ނާޒް އާދޭސް ކުރަމުން ދިޔައީ އެކަން ޤަބޫލުކުރަން ބޭނުން ނުވާތީއެވެ.\nއެކަމަކު ޑޮކްޓަރުގެ ޖަވާބެއް ބަދަލެއް ނުވިއެވެ. އަކްޔަލް ބުނާގޮތުން މިކަމުގައި ބޮޑަށް އަސަރުކޮށްފައި ވަނީ ޔާނީގެ ސިކުނޑިއަށެވެ. އެހެންކަމުން އޭނާގެ ހަނދާންތައް އެނބުރި އަންނަން ވަރަށް ދިގު މުއްދަތެއް ނަގާފާނެއެވެ. އަދި ފަހަރެއްގައި ހަނދާންތައް އެނބުރި ނައުމަކީވެސް ވެދާނެ ކަމެކެވެ. ހަނދާންތައް އަނބުރާ ގެނައުމަށްޓަކައި ކުރެވިދާނެ އެއްކަމަކީ މިދިމާވި ކަހަލަ އެކްސިޑެންޓެއް ފަދަ ކަމެއް ދެވަނަ ފަހަރަށް ކުރިމަތި ވުމެވެ. ނަމަވެސް މިއީ ވަރަށް ނުރައްކާތެރި ކަމެކެވެ. މިކަމުގެ ސަބަބުން ދެމީހުންގެ ފުރާނައަށް ނުރައްކާ ވުމަކީވެސް އެކަށީގެންވާ ކަމެކެވެ. އެހެންވެ އަކްޔަލްގެ އިލްތިމާސްއަކަށްވީ އެދެމީހުންގެ ކުރީގެ ހަނދާންތައް އާވާކަހަލަ އެއްވެސް އެއްޗެއް އަދި ކަމެއްވެސް ފެނިގެން ނުވާނެ ކަމަށެވެ. އެދެމީހުން ގެންގުޅެން ޖެހޭނީ ވަކިން ދެތަނެއްގައި ކަމަށެވެ. އަނެއްކާވެސް މާޔޫސްވެ ކަރުއެލުވާލީ ހަގީގަަތް ޤަބޫލުކުރުން ނޫންގޮތެއް ނެތުމުންނެވެ. ޝިޔާޒް އޭނާގެ އަންހެނުންނަށް ވިސްނައިދެމުންދިޔައީ ހިތްވަރާއެކު މިކަމާ ކުރިމަތި ލުމަށެވެ. ދުނިޔެމަތީގައި ދިމާވާ ކަންތައްތަކަށް ކެތްކުރަންވާނެ ކަމަށެވެ.\nޖެހިގެންއައި ދުވަހުގެ ވަގުތެއްގައި ޔާނީވެސް ހޭއެރިއެވެ. އޭރު ޝިޔާޒްވަނީ ޑޮކްޓަރުގެ ވާހަކަތައް ތާރާއާވެސް ހިއްސާކޮށްފައެވެ. ސަބަބަކީ އެންމެނަށްވެސް ހަޤީޤަތް އެނގި މިކަމާ ކުރިމަތިލާން ޖެހޭތީއެވެ. ހަގީގަަތް އެނގުމުން ތާރާއަށްވެސް ކުރެވުނީ ވަރަށް ހިތްދަތި އިހުސާސްތަކެކެވެ. އޭނާގެ ހަޔާތުން އުނިވެގެންދާނެ އެއްކަމަކީ އޭނާގެ ބޭބެއާއެކު ހޭދަކުރާ މަޖާ ވަގުތުތަކެވެ. އަބަދުހެން ގާތުގައި ހުންނަ އަދި ތާރާދެކެ އެންމެ ލޯބިވާ ބޭބެއަށް މިއަދު އޭނާ ފެނުމުން ދެނެގަންނަން ވެސް ނޭނގުނެެވެ. ހިތަށް ކެތްނުވެގެން ކިތަންމެ ބާރަކަށް ރޮއެގަންނަންބޭނުންވިޔަސް ތާރާ އެވަގުތު އިހްތިޔާރުކުރީ ހިމޭންކަމެވެ. ފަހަރެއްގައި މަންމަމެންގެ ކުރިމަތީގައި އޭނާ ބަލިކަށިވާން ބޭނުން ނުވަނީ ކަންނޭނގެއެވެ. ނާޒްވެސް ހަމައަކަށް އެޅެމުންދިޔައެވެ. ނަމަވެސް އޭނާގެ ހިތުގައި ލެވިފައިވާ ޒަހަމްތައް އަދިވެސް ތާޒާއެވެ. މި އޮއްހުރިހާ ދުވަހު ދެކެމުން އައި ހުވަފެނަކީ އޭނާގެ ދަރިފުޅު ޒަވާޖީ ހަޔާތެއް ފަށައިގެން އުފަލުގައި އުޅޭތަން ދުށުމެވެ. އަދި ގޭތެރެ ފަޅުފިލުވާލަދޭނެ ލޯބިލޯބި މާމަ ދަރިއެކެވެ. އެހުވަފެންތައް ހަޤީޤަތަކަށްވެސް ވިއެވެ، ނަމަވެސް ކުޑަހިނދުކޮޅަކަށެވެ. މިއަދު ހުރިހާ ކަމެއްމިވަނީ ބަދަލުވެފައެވެ. އުއްމީދުތަސް މިވަނީ ވިއްސިވިހާލިވެގެން ގޮސްފަ އެވެ.\nފުޅިއަކުން ފެންފޮދެއް ހުސްކޮށްލެވޭހާ އަވަހަށެވެ. ކުރެވޭނެ އެއްވެސް ކަމެއް ނެތެވެ. ހަމައެއްވެސް ކަމެއް ނެތެވެ. ތަގްްދީރާ ދެކޮޅުހެދޭނީ ވަކި ކާކަށްހެއްޔެވެ؟ އެކްސިޑެންޓްގެ ހަބަރު ލިބުމާއެކު މިޝްކާ އާއި ޝިވަމްވެސް ތެޅެމުން ފޮޅެމުން ކަހަލަގޮތަކަށް ހޮސްޕިޓަލަށް އައެވެ. އެންމެގާތް އެކުވެރިޔާގެ ހާލަތު އެނގިފައި މިޝްކާއެކޭ އެއްފަދައިން ޝިވަމްއަށްވެސް ރޮވުނެވެ. އެންމެ ދެރަވީ އެދެމީހުނަށް މިޝްކާއާއި ޝިވަމް ނޭނގުމުންނެވެ. އެކަމަކު މިޝްކާއާއި ޝިވަމް ހިތްވަރު ދުލެއް ނުކޮށްލައެވެ. މިޝްކާ އޭނާގެ ފިރިމީހާ ޝިވަމްގެ ބަސްތަކުން ހިތްވަރު ލިބިގަތެވެ.\n“މިޝޫ! މިހާރު ޔާނީ އަށް މިޝޫގެ އެހީތެރިކަން ވަރަށް ބޭނުންވާނެ، އެހެންވީމަ މިޝޫ ޖެހޭނެ ވަރަށް ކެތްކުރަން” ޝިވަމް އޭނާގެ އަންހެނުންގެ ބޮލުގައި ފިރުމާލީ ނުހަނު ލޯބިންނެވެ.\n“އާނ.. އަހަރެން ހިތްވަރު ކުރާނަން، އަހަންނަށް އިނގޭ ޒައިދްއާ ދޭތެރޭ ވިސްނާފައި ޝިވަމްވެސް ވަރަށް ދެރަވާނެކަން. އަދި އިރާދަކުރެއްވިއްޔާ ވަރަށް އަވަހަށް ޔާނީއާއި ޒައިދް ރަނގަޅުވާނެ” މިޝްކާ މިހެން ބުނެލިއިރު އޭނާގެ ހިތްވަރުގަދަކަން ހާމަވެގެން ދިޔަ އެވެ. ކޮންމެ ހާލެއްގައި ވިޔަސް އޭނާގެ އެކުވެރިޔާ ދޫކޮށްނުލާނެކަމަށް ދެމީހުންވެސް އަޒުމް ކަނޑައެޅި އެވެ.\nދެހަފްތާއެއްހާ ދުވަހު ހޮސްޕިޓަލުގައި ހޭދަކުރުމަށްފަހު ޒައިދްއާއި ޔާނީ ގެއަށް ގެނެވުނެވެ. އޭރުވެސް ދެމީހުންގެ ޓްރީީޓްމެންޓް ކުރިއަށް ދިޔައެވެ. ޑރ. އަކްޔަލް ބުނުއްވީ ކޮންމެ ހަފްތާއަކުވެސް ޤަވައިދުން ދެމީހުންގެ ޗެކްއަޕް ހެދުމަށް ކޮންމެ ހަފްތާއަކު ދުރުވާނެ ކަމަށެވެ. ޒައިދްއާއި ޔާނީ އުޅެމުންދިޔައީ ދެގެއެއްގަ އެވެ. އެއީ ޑޮކްޓަރުގެ ލަފާގެ މަތިން ދެމީހުންގެވެސް ސަލާމަތާއި ރައްކާތެރި ކަމަށްޓަކައެވެ. ޒައިދް އޭނާގެ އަމިއްލަ ގޭގައި އުޅެމުންދިޔައިރު ޔާނީ އުޅެމުން ދިޔައީ ޒައިދްގެ ނަމުގައި ރަޖިސްޓްރީ ކޮށްފައިވާ ގެއެއްގައި ޝިވަމްގެ ދެމަފިރިންނާއި ތާރާއާ އެކުގައެވެ. ޝިވަމްގެ ދެމަފިރިން އެގެއަށް ބަދަލުވީ ޒައިދްގެ މައިންބަފައިންގެ އެދުމުގެ މަތިންނެވެ.\n“ތާ ދޭބަލަ ޔާނީއަށް ސައިބޯން ގޮވަން. އަހަންނަކަށް ނޭނގެ އަދި އޭނަ ހޭލިހެނެއްވެސް. މިހާރު އެއޮއް ބޭސް ކާގަޑިވެސް ޖެހެނީ” ސައިތައްޔާރުކުރަން ހުރި މިޝްކާއަކީވެސް ވަރަށް ހީވާގި ގެވެހި އަންބެކެވެ. މާބްލްސް ޖަހާފައިވާ ފުދޭވަރެއްގެ ބޮޑުު ސިޓިންރޫމަކާއި ހަތަރު ކޮޓަރީގެ މިގެ ވަރަށް ހިތްގައިމެވެ. ގޭގެ ވަށައިގެން ބޮޑު ފެންޑާއެއް އޮވެއެވެ. އަދި އެތަނުގައި މާގަސް ޓުކުރިތަކެއް އެލުވާފައި ހުއްޓެވެ. މުޅިތަނުގައި ހިފާލާފައިވަނީ އޯކިޑްގެ މީރު ވަހެވެ.\nސިޑީގެ ހަރުފަތްތައް ގިރާކުރަމުންގޮސް ތާރާ ދެވަނަ ފްލޯއަށް އަރާ އެންމެ ކައިރީގައި ޖެހިގެންހުރި ކޮޓަރީގެ ތަޅުގައި ހިފާ ހުޅުވާލިއެވެ.\n“އޯ.. ހޭލާ ދޯ!” ފިޔާތޮށި ކުލައިގެ ފާރުތަކުން ވަށާލެވިފައިވާ ކޮޓަރީގެ އެއްފަރާތުގައި ހުރި އެނދުމަތީގައި ކޮޅަށް އިން ޔާނީ ފެނިފައި ތާރާ ހިނިތުންވެލ ިއެވެ. ދޮންޖަންބެއްފަދަ ޔާނީގެ މޫނު ވަރަށް ތާޒާއެވެ. ބެންޑޭޖްއަކުން އޭނާގެ ބޮލުންބައެއް ފޮރުވިފައިވާއިރު އިސްތަށިގަނޑުގެ ތަރުތީބު ވަނީ ގެއްލިފައެވެ. ތާރާ ފެނުމުން ޔާނީގެ ތުންފަތް މައްޗަށް ގެނުވި ހިނިތުންވުމުން ފާހަގަވެގެން ދިޔައީ އެދެމީހުންގެ ގުޅުން ވަރަށް ބޮޑަށް ބަދަހިވެފައިވާ ކަމެވެ. ޔާނީ ހޮސްޕިޓަލުގައި ހޭދަކުރި ދުވަސްތަކުގެ ތެރޭގައި ތާރާ ވަނީ ޔާނީގެ ވަރަށް ގާތް އެކުވެރިއަކަށްވެފައެވެ. ހަޤީޤަތުގައިވެސް ތާރާ ޔާނީ ދެކެ ވަރަށް ލޯބިވެއެވެ.\n“އާނ.. އިރުކޮޅެއްވެއްޖެ ހޭލިތާ، ދެން ކުޑަކޮށް ވިސްނާލަން އިނީ” އިސްތަށިގަނޑު އެއްވަރުކޮށްލާ ހުޅިއެއް ޖަހާލަމުން ޔާނީ ޖަވާބުދިނެވެ. “ކޮންކަމަކާ ވިސްނަނީ؟ ޑޮކްޓަރ ބުނެފައެއްނު އޮތީ ސްޓްރެސް ނުވާށޭ!” ތާރާ ކަންބޮޑުވިއެވެ. ޔާނީއަށް ކުޑަކުޑަ ގެއްލުމެއް ލިބޭކަށްވެސް ތާރާ ބޭނުމެއްނޫނެވެ. “އޯ ގޯޑް! އަހަރެން ތިބުނާހާ ބައްޔެއް ނޫނޭ!. އެއީ ދެންމެ ފެނުނު ހުވަފެ..” ޔާނީގެ ވާހަކަ މެދުކެނޑުނީ އެތަނަށް ވަދެގެންއައި މިޝްކާގެ އަޑަށެވެ. “އެންމެފަހުން ތާރާވެސް އައިގޮތަށް މިތާ ތާށިވީ ދޯ! ހިނގާބަލަ އަވަހަށް ސައިބޯން ދާން، ޝިވަމްވެސް މިހާރު ހިނގައްޖެ ސައިބޮއެގެން” މިޝްކާ ސައިބޯންދާން އެދުމުން ޔާނީވެސް އަވަހަށް ތެދުވެގެންގޮސް ފާހާނާއަށް ވަނެވެ. (ނުނިމޭ)


Hulhumalege irumathee faraathu gondudhoshugai gondi jahaigen...\nހުޅުމާލޭގެ އިރުމަތީ ފަރާތު ގޮނޑޮދޮށުގައި ގޮނޑި ޖަހައިގެން ހިންގާ ކެފޭތައް ހުސްކުރަންޖެހޭ: އެޗްޑީސީ\n4 މަސް, 1 ހަފްތާ,4ދުވަސް, 11 ގަޑި, 45 މިނެޓް, 18 ސިކުންތު ކުރިން 3700ފާތިމަތު ރިފާއަތު\nހުޅުމާލޭގެ އިރުމަތީ ފަރާތު ގޮނޑޮދޮށުގައި ގޮނޑި ޖަހައިގެން ހިންގާ ކެފޭތައް ނަގަން ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން އަނެއްކާވެސް ނޯޓިސް ފޮނުވައިފިއެވެ.\nއެޗްޑީސީއިން ހުޅުމާލޭ ބީޗް ސަރަހައްދުގައި ހަޓް ހަދައިގެން ވިޔަފާރި ކުރަމުން އަންނަ ފަރާތްތަކަށް އެޗްޑީސީ އިން ފޮނުވާފައިވާ ނޯޓިސްގައި ބުނެފައި ވަނީ މިއަދު ތިނެއް ޖެހުމުގެ ކުރިން ބީޗުގައި ހުރި ތަކެތި ނަގައި އެތަން ހުސްކުރަން ޖެހޭނެ ކަމަށެވެ.\nހުޅުމާލެ ބީޗް ސަރަހައްދު ބަންދުކޮށް އެތަން ހުސްކުރަން އަންގާފައި ވަނީ އެ ސަރަހައްދުގައި ކުރުމަށް ހަމަޖެހިފައިވާ ނަރުދަމާ ހޮޅި ވަޅުލުމުގެ މަސައްކަތް ފެށުމަށް ހަމަޖެހިފައި ވާތީ ކަމަށްވެއެވެ. އެޗްޑީސީ އިން ބުނީ މިއަދު ތިނެއް ޖެހުމުގެ ކުރިން އެ ސަރަހައްދު ހުސްނުކޮށްފި ނަމަ، ތަކެތި ނަގައި ސާފު ކުރުމުގެ މަސައްކަތް އެ ކޯޕަރޭޝަނުން ކުރާނެ ކަމަށެވެ.\nއަދި އެ މަސައްކަތުގައި މުދަލަށް ލިބޭ އެއްވެސް ގެއްލުމަކަށް އެ ކޯޕަރޭޝަނުން ޒިންމާ ނުވާނެ ކަމަށެވެ. މިސަރުކާރު އައި ފަހުން މިގޮތަށް ހުޅުމާލެ ބީޗުގައި ކުރަމުންދާ ވިޔާފާރިތައް ހުއްޓުވައި ބީޗް ބަންދުކުރުމަށް ނިންމުމާއި ގުޅިގެން އެތަނުގައި ވިޔާފާރި ކުރާ ފަރާތްތަކުން ދަނީ އެކަމާއި ހިތްހަމަނުޖެހުން ފާޅުކުރަމުންނެވެ.\nއެ ކޯޕަރޭޝަނުން މިގޮތަށް ނޯޓިސް ނެރެފައިވާއިރު ހުޅުމާލޭގެ ބީޗް ސަރަހައްދުގައި ކެފޭ އަދި ރެސްޓޯރަންޓު މިހާރު ހިންގަމުން ދަނީ ކޮރަޕްޝަނަށް މަގުފަހިވާ ގޮތަށް ކަމަށާއި އެކަން ސީރިއަސް މައްސަލައެއްގެ ގޮތުގައި ބަލައި، އެ ފަރާތްތަކާ މެދު ފިޔަވަޅު އަޅަން އެންޓި ކޮރަޕްޝަން ކޮމިޝަން (އޭސީސީ) އިން އެޗްޑީސީއަށް މިދިޔަ މޭ މަހު ވަނީ އަންގާފައެވެ.\nއެގޮތަށް އޭސީސީން އެންގުމުގެ ކުރިން ވެސް، ބީޗް ސަރަހައްދުގެ ކެފޭ އަދި ރެސްޓޯރަންޓުތައް ނަގަން އެޗްޑީސީން ނޯޓިސް ދީ، ވަރުގަދަ އިންޒާރެއް ވަނި ދީފައެވެ. އެކަމަކު، އެ ނޯޓިހުގެ މުއްދަތު ހަމަވުމުން ފެނުނީ އެއަށް އަމަލުކުރި މީހުންނަށް އިތުރު ލުޔެއް ދީ، އަދި އަމަލު ނުކުރި މީހުންނާ މެދުވެސް އެއް ހަމައަކުން އަމަލުކޮށް، އެ ތަން ހިންގަން ދޫކޮށްލި ތަނެވެ.\nއެޗްޑީސީން ފަހުން ވަގުތީ ހުއްދައެއް ދިނީ އެ ކޯޕަރޭޝަންގެ އެންގުމާ އެއްގޮތަށް، ހުޅުމާލޭގެ ބީޗު ސަރަހައްދުން މޭޒާއި ގޮނޑި ނަގައި އެ ތަންތަން ހުސްކުރި ފަރާތްތަކަށެވެ. އެހެންނަމަވެސް ވަގުތީ ހުއްދަ ނެތް މީހުން ވެސް އައީ ކެފޭތައް ހިންގަމުންކަން ފާހަގަކޮށްލެވެއެވެ.\nއަދި މިހާތަނަށް އެ މީހުންނާ މެދު އެއްވެސް ފިޔަވަޅެއް އެޗްޑީސީން އަޅާފައި ނުވާކަންވެސް ފާހަގަކޮށްލެވެއެވެ. އަދި ކެފޭ، ރެސްޓޯރެންޓް ހިންގާ ފަރާތްތަކަށް އެެއްވެސް ފުރުސަތެއް މި ކަމުގައި ދީފައި ނުވާކަމަށް އެ ތަނުގައި ވިޔަފާރި ކުރާ ފަރާތްތަކުން ބުނެއެވެ.\nހުޅުމާލޭ ބީޗް އެޗްޑީސީ ތަން ހުސްކުރަން އެންގުން ވިޔަފާރިވެރިން\n7 ގަޑި ކުރިން 19 0\n9 ގަޑި ކުރިން 17 0\n9 ގަޑި ކުރިން 16 0\n10 ގަޑި ކުރިން 13 0


China ge Xinjiang gai ethah miskitheh thalhaalaifi | Mihaaru\nޗައިނާގެ ޒިންޖިއާންގެ 15 މިސްކިތެއް ވަނީ ބިމާ ހަމަކޮށްލާފައި ކަމަށް ރިޕޯޓެއްގައި ބުނެފައިވޭ. --ފޮޓޯ:އޭއެފްޕީ\nޗައިނާގެ ޒިންޖިއާންގައި އެތައް މިސްކިތެއް ތަޅާލައިފި\n08 މެއި 2019 - 18:45 12 comments\nޒިންޖިއާން (މެއި 8) - ދެހާސް ސޯޅަ ވަނަ އަހަރުން ފެށިގެން ޗައިނާގެ ޒިންޖިއާންގައި 31 މިސްކިތާއި މުސްލިމުންގެ އިތުރު ދެ ބިނާއެއް ތަޅާލާފައިވާ ކަމަށް ރިޕޯޓެއްގައި ބުނެފި އެވެ.\nސެޓެލައިޓް ފޮޓޯތަކުގެ މައްޗަށް ބިނާކޮށް ގާާޑިއަނުން ތައްޔާރުކުރި ތަހުގީގީ ރިޕޯޓެއްގައި ބުނެފައި ވަނީ ޒިންޖިއާންގައި 15 މިސްކިތެއް ވަނީ ގާތްގަނޑަކަށް ބިމާ ހަމަކޮށްލާފައި ކަމަށެވެ. ބާކީ ހުރި މިސްކިތްތަކުން ވެސް ބޮޑު ބައެއް ހަލާކުކޮށްލާފައިވާ ކަމަށް އިނގިރޭސިވިލާތުގައި ނެރޭ ނޫހުން ބުނެފައިވެ އެވެ.\nޒިންޖިއާން އިން ތަޅާލި މިސްކިތްތަކުގެ ތެރޭގައި އިމާމް އާސިމް ޝްރައިމް ހިމެނެ އެވެ. ޔުނިވާސިޓީ އޮފް ނޮޓިންހަމްގެ އިސްލާމީ ތާރީޚާ ބެހޭ ބޭފުޅެއް ކަމަށްވާ ރިއާން ތުމް ވިދާޅުވީ އިމާމް އާސިމް މިސްކިތް ތަޅާލާފައިވާ މަންޒަރު ފެނުމަކީ ލިބުނު ޝޮކެއް ކަމަށެވެ. އޭނާ ވިދާޅުވީ އެއީ ވިގާރް މުސްލިމުންގެ ތާރީޚީ އަދި ދީނީ މުހިންމު ބިނާއެއް ކަމަށެވެ.\nޗައިނާގެ ޒިންޖިއާންގައި 12 މިލިއަން ވިގާރް މުސްލިމުން އުޅެ އެވެ. ޗައިނާ އިން ދަނީ އެ މީހުންނަށް އެކި ގޮތްގޮތުން ދަތިކުރަމުންނެވެ. ކޮންމެ އަހަރެއްގެ ވެސް ރޯދަ މަހު އެ ސިޓީގައި މުސްލިމުން ރޯދަ ހިފުން މަނާ ކުރެ އެވެ.\nއދ.ގެ އިންސާނީ ހައްގުތަކާ ބެހޭ ޕެނަލް އިން މިދިޔަ އަހަރު ބުނެފައި ވަނީ ވިގާރް މުސްލިމުންގެ އެއް މިލިއަން މީހުން ޗައިނާ އިން ބަންދުކޮށްފައިވާ ކަމަށެވެ. ޗައިނާ އިން ބުނެފައި ވަނީ އެ މީހުން ބަންދު ކުރީ ވޮކޭޝަނަލް ތަމްރީނު ދޭން ކަމަށެވެ.\nއިތުރު ލިޔުންތައް ޗައިނާ މިސްކިތްތައް


ވާނޭހެ ދުނިޔޭގާ (6) – Esfiya\nއެދުވަހުގައި އެއްވެސް ގޮތަކަށް އަވީން ކޮޓަރިއަކުންނެއް ނުނިކުމެއެވެ. ހަމައެކަނި ދިޔައީ ކުލާހަށެވެ. ޔުއާން ޑިއުޓީގައި ހުރެގެންވެސް އެއްވެސް މީހަކާއި ވާހަކައެއް ނުދައްކައެވެ. އޭނާއަށް ވިސްނެމުން ދިޔައީ ރޭގައި ހިނގައި ދިޔަ ކަންތަކާއި މެދުގައެވެ. އޭނާ އުޅުނީ ދެތިން ދުވަހެއް ކޮއްލާފައި އަވީނާއި ވަކިވާށެވެ. ނަމަވެސް މިވީ ގޮތުން ދެން ހަދާނީ ކިހިނެއް ހެއްޔެވެ. ކުއްލިއަކަށް އޭނާގެ ހިތުގައި ދުވެލީ އިޝާލީގެ ހަނދާންތަކެވެ. އެޖޫސް ތަށިން ފާޑެއްގެ ރަހައެއް ލިކަން އޭނާއަށް ޔަޤީނެވެ. ކޮންމެ ގޮތަކުންވެސް އިޝާލީއާއި ބައްދަލު ކުރަން ޖެހުނީއެވެ. ނަމަވެސް އަނެއްކާވެސް އަވީނާއި ދޭތެރޭގައި ކަންތައް ކުރެވުނު ގޮތުން އޭނާ ދެރަވެއްޖެއެވެ.\nޑިއުޓީ ނިންމާލި ގޮތަށް ޔުއާން ގުޅާލީ އިޝާލީއަށެވެ. އެގޭގައި ކާން ހުރީ އެއްޗެއް އަހާލީ ކުޑަކޮށް ބަނޑުހައި ވެފައި ހުރުމުންނެވެ. އެގޭ ކައިރީގައި ސައިކަލު މަޑުކޮއްލަމުން ޔުއާން އެތެރެއަށް ހިނގައި ގަނެފިއެވެ. އިޝާލީއާއި ޔުއާން ކައިވެނި ކުރަން ނިންމައިގެން ހުރީ މިއަހަރުގައެވެ. ނަމަވެސް ޔުސްރިއްޔާ އެވަރުން އަވީނާއި ކައިވެނި ކުރަން ވަރު ދައްކާލުމުން ޔުއާނަށް ދެކޮޅު ހަދާކަށް ނުކެރުނެވެ. ހިޔާލުތަކުން މިންޖު ވެވުނު އިރުގައި އިޝާލީ ހުރީ ޔުއާންގެ ކުރިމަތީގައެވެ. ވަގުތުން އައިސް ޔުއާންގެ ކޮނޑުގައި ބޯ އަޅާލައިފިއެވެ. ކާން އިންއިރުވެސް އެއްވެސް ވާހަކައެއް ޔުއާނެއް ނުދައްކައެވެ. ޔުއާންގެ އެ ހިމޭންކަން އިޝާލީއަށް އުނދަގޫ ކުރަމުން ދިޔައެވެ.\n“އާނު… ކިހިނެއް ވެފައި ތި އިންނަނީ؟” އެންމެ ފަހުން ނުހުރެވިގެން އިޝާލީ އަހާލިއެވެ.\n“އީޝޫ އަހަންނަށް ރޭގަ އެއްވެސް އެއްޗެއް ދިނިންތަ؟” ޔުއާންވެސް ކޮއްލީ ސުވާލެކެވެ. ޔުއާން އެހެން އަހާލމުން އިޝާލީ ދާހިއްލާ ފޯވެއްޖެއެވެ. ފައި ތަޅުވަން ފެށީ ކަންބޮޑު ވުމުންނެވެ. ޔުއާނަށް ޖަވާބު ބޭނުމެއް ނުވިއެވެ. އިޝާލީގެ މޫނުމަތިން ހުރިހާކަމެއް އެނގި ފާޅުވެއްޖެއެވެ.\n“އާރ ޔު ދެޓް ޑެސްޕަރޭޓް؟؟” ދެންވެސް ޔުއާން ކޮއްލީ ސުވާލެކެވެ.\n“އާނު އަހަރެން ހަމައެކަނި ބޭނުމީ އާނުގެ މީހަކަށް ވާށެ” އިޝާލީއަށް ރޮވޭ ގޮތްވިއެވެ.\n“ހަރާން ގޮތް ގޮތެއް ނޫން ހޯދާނީ.. އަހަރެން ކުރިންވެސް ބުނީމެއްނު އަހަރެން އީޝޫއާ ކައިވެނި ކުރާނަމޭ.. ދެން ކީއްވެ؟” ކައިކައި ހުރެފައި ޔުއާން ތެދުވެގެން ގޮސް އަތް ދޮވެފިއެވެ. ދެން އިތުރަށް ދައްކާނެ ވާހަކައެއް އޭނާއަކަށް ނޭނގުނެވެ. އެތަނުގައި މަޑުކޮއްފިނަމަ އިޝާލީދެކެ ހައްތަހާ ފޫހިވާނެކަން އޭނާއަށް އެނގެނީއެވެ.\nކުލާސް ނިންމާލާފައި ރުކާޔަތާއި އެކު ދިޔަ އަވީންއިނީ ވަރަށް މަޑުންނެވެ. އެހެން ދުވަސްދުވަހު އަނގަގަދަ ކަމުން ރުކާޔަތި ޖެހޭނީ އަވީނަށް ޖެއްސުން ކުރާށެވެ. ހޫނު ދުވަހެއް ކަމުން ދެމީހުންވެސް ބޭނުންވީ ލޯލީއެއް ބޯލަށް ލިކަށް ދާށެވެ. އެހެންކަމުން ދެމީހުންވެސް ހިނގަމުން ދިޔައީ ވަރަށް ބާރަށެވެ. މަގުގެ އެއްފަރާތެއްގައު ކާރުގައި މަޑުކޮއްލައިގެން ހުރި އޭނާގެ ރަހުމަތް ތެރިއެއް އަންނަން ދެނެވެ. ކުއްލިއަކަށް އިޒާންގެ ލޮލުގައި އަޅައިގަތި ފެރީ ތެރެއިން ފެނުނު އަންހެން ކުއްޖާއެވެ. އިޒާން އަވީނަށް ބަލަން ހުރިވަރުން ފަހަތުން ހިނގަމުން އައި ރުކާޔަތެއްވެސް ލޮލުގައި އަޅައެއް ނުގަތެވެ. އަވީން ފެންބޮވަނީ ކަމަށް ބުނެކައިރިގައި ހުރި ފިހާރައަކަށް ވަދެއްޖެއެވެ. މިއަށްވުރެ ރަނުގެ ފުރުސަތެއް އެކުއްޖާއާއި ވާހަކަ ދައްކާކަށް އިޒާނަކަށް ނުލިބޭނެއެވެ. ކާރުގެ ދޮރު ލައްޕާލަމުން އިޒާން އެދިމާއަށް ހިނގައިގަނެއްޖެއެވެ.\nއިޒާން އޭނާއަށް ހިނގުނު އެންމެ ބާރުމިނެއްގައި ހިނގަމުން އެދިމާލަށް ދެއެވެ. ނަމަވެސް އޭނާ ސިއްސައިގެން ދިޔައީ ފިނިފިނި އަތަކުން އޭނާގެ އަތުގައި ހިފުމުންނެވެ. ސިއްސައިގެން އިޒާން އަތް ފޮޅާލައިފިއެވެ. ރުކާޔަތުގެ މޫނުމަތީގައި އިޒާންގެ އަތުން ޖެހުމުން އެކުއްޖާގެ މޫނަށް ދިލަ ތަދެއް އަރައިގެން ދިޔައެވެ. ވީތދުގެ ބޮޑުކަމުން ރުކާޔަތުގެ މޫނުވެސް ވަނީ ކުޑަކޮށް ރަތްވެފައެވެ.\n“ރުކޫ!! އަޅޭ ނޭނގު ހުއްޓަ” އިޒާންއަށް ބުނާނެ އެއްޗެއްވެސް ނޭނގުނެވެ.\n“އައި ނޯ.. އަހަރެންވެސް ނުވާނެ ހަމަ ކުއްލިއަކަށް އަތުގަ ހިފާކަށް..” ރުކާޔަތުވެސް އޭނާގެ ކުށް ޤަބޫލު ކުރިއެވެ.\n“މިތާ ކީއްކުރަނީ؟؟ ” އިޒާން އެކި ދިމަދިމާއަށް ބަލާލަމުން ބުނެލިއެވެ.\n“ކާކު ތި ހޯދަނީ؟ ހާދަ ހާސްވެފައޭ..” ރުކާޔަތު ދިމާކޮއްލަމުން ބުނެލިއެވެ. އޒާން ކުއްލިއަކަށް ސީރިއަސް ވެލައިފިއެވެ. އަދި އެތެރޭގައި އަނދަމުން ދިޔަ ރުޅިގަނޑު މައިތިރި ކޮއްލިއެވެ. މިކުއްޖާއާއި ހެދި އޭނާއަށް ލިބުނު ރަނުގެ ފުރުސަތުވެސް ގެއްލުނީއެވެ.\n“އަހަރެން މިއުޅެނީ ރައްޓެއްސަކާއެކު.. ރުކޫ އަހަންނަށް ގުޅާބަ އިނގޭ” އެހެން ބުނަމުން ރުކާޔަތުގައި ކޮނޑުގައި ޖަހާލަމުން އިޒާން ފިހާރައާއި ދިމާލަށް ހިނގައި ގަނެފިއެވެ. ދުވަމުން ކަހަލަ ގޮތަކަށް ގޮސް ފިހާރަ ތެރެއަށް އިޒާން ދެމި ގަނެއްޖެއެވެ. ނަމަވެސް އެފިހާރައަށް ވަންއިރުގައި އެކުއްޖާ ފެންނާކަށް ނެތެވެ. ރުޅި ގަދަވީ ވަރުން އިޒާން ފަހަތަށް ބަލާލީ ރުކާޔަތު ހުރިތޯއެވެ. އަދި އެކުއްޖާ އޭނާ އަތުން މަރުވާނެއެވެ. ސަލްޓަން ޕާކުގެ ތެރޭގައި ހުރި އަވީން ފޯނުނެގީ ރުކާޔަތު ގުޅަން ފެށުމުންނެވެ. އެތަނުގައި ހުރި ވާހަކަ ބުނުމުން ރުކާޔަތި ދެ ލޮލީ ހިފައިގެން އެދިމާލަށް ހިނގައިގަނެފިއެވެ.\nދުވަސްތައް ވޭތުވަމުން ދިޔަ ވަރަކަށް ޔުއާނާއި އަވީނާއި ދެމީހުންގެ ގުޅުންވެސް ދިޔައީ ދުރުވަމުންނެވެ. ދެމީހުން ވާހަކަ ނުދައްކާތާވެސް މަހެއްވެސް ވެދާނެއެވެ. އެންމެފަހުން އެކަން ރުކާޔަތަށްވެސް ވިސްނިއްޖެއެވެ. އިޒާންއަށް ގުޅައިގެން ކާން ދިޔަ ފަހުން އެދެމެދުގައިވާ ގުޅުންވަނީ އިތުރަށް ފުރިހަމަ ވެފައެވެ. ރުކާޔަތުވެސް މިހާރު ބޭނުންވަނީ އެގުޅުން ކުރިއަށް ގެންދާށެވެ. ޔުއާން މަސައްކަތް ކުރަމުން ގެންދިޔައީ އަވީނާއި ދުރަށް ދެވޭތޯއެވެ. ނަމަވެސް އަވީންއާއޮ ދެމީހުން ވާހަކަ ނުދެއްކުމުގެ ސަބަބުން އެކަންވެސް ވަނީ ނުވެފައެވެ.\nއިޒާން ހިނގަމުން ދިޔައީ އެމީހުންގެ ގެއާއި ދިމާލަށެވެ. އެއީ އޭނާ އުޅޭ ބޮޑުވި މާހައިލެވެ. އޭނާގެ ބޭބެއާއި އޭނާގެ ގެއެވެ. ބޭބެ މީހަރު ހުންނާނެ ގޮތެއްވެސް އޭނާއަކަށް ނޭނގެއެވެ. ހުންނާނީ ވަރަށް މުސްކުޅި ވެފައެވެ. އިޒާންއަށް ނޭނގެނީ އޭނާގެ ބޭބެ ދުނިޔޭގައިވެސް ނެތްކަމެވެ. އާސިޔާ އެވާހަކަ އިޒާން ކައިރީގައި ނުބުނީ އޭނާ މާލެ އަތުވެދާނެ ކަމުގެ ބޮރު ހިތު ތެރޭގައި އޮތުމުންނެވެ. އޭނާގެ އަވީންއަށްޓަކައި ހިތުގައި އެއަށްވުރެ މާ ލޯބި އޮވެއެވެ. ގޭގެ އެތެރެއަށް ވަދެގެންދިޔަ އިޒާން އެކި ދިމަ ދިމާލަށް ދިޔައީ ބަލަމުންނެވެ. ކުޑަ އިރުގައި ބޭބެ އޭނާގެ ބޮލުގައި ފިރުމާލާ ހަނދާން އޭނާ އަދިވެސް އެބަހުއްޓެވެ. އާސިޔާއިނީ ބެދިގެ ފަރާތުގައި ބަތް ކައްކާށެވެ. މިއަދު ގެއަށް ބަޔަކު ކާން އަންނަން އޮތުމުން އޭނާ އުޅުނީ އަވަހަށް އެކަންތައް ނިންމާލެވޭތޯއެވެ. މިއަދު އޭނާއަށް އަވީންވެސް ފެންނާނެއެވެ. އަދި އޭނާގެ ލޯބިވާ ބޭބެއާވެސް ބައްދަލު ވާނެއެވެ. އިޒާންގެ މޫނުމަތީގައިވާ ހިނިތުންވުންފެނި ކޮންމެ މީހަކުވެސް ފިދާވާނެއެވެ.\nތެލިތައް ދޮވެ ނިންމާލުމަށްފަހު ފޭރި ފަނިތައްޓެއް ހިފައިގެން ބޭރަށް ނިކުތް އާސިޔާގެ މޭގަނޑު ހީވީ އަނގައަށް އައި ހެންނެވެ. ކުރިމަތީގައި އެހުރީ އިޒާން ނޫން ދެވަނަ މީހެއް ނޫނެވެ. ކުރިއަށްވުރެވެސް އޭނާ ރީތިވެއްޖެއެވެ. އަތުގައި އިން ޖޫސްތަށިވެސް ބިންމައްޗަށް ވެއްޓުނު ކަމެއް އާސިޔާއަށް ނޭނގުނެވެ. މޫނު ހުދުވެގެން ގޮސް ހޮޑު ލަވާ ކަހަލަގެ އިހުސާސެއްވެސް އޭނާއަށް ވެއްޖެއެވެ. އެއާއެކު ބަނޑުގައި އަތް އަޅާލީ އަންޖުމް މަތިން ހަނދާން ވުމުންނެވެ.\n“ބޭބޭ.. ކޮބާ ބޭބޭ؟” އިޒާން އާސިޔާގެ މޫނާއި ދިމާއަށް އަތް ގެންދަމުން ބުނެލިއެވެ. ދެންވެސް އާސިޔާއަކަށް ވާހަކައެއް ނުދެއްކުނެވެ.\n“އާސި.. ކޮބާހޭ ބޭބެ؟؟” ހީލަމުން އިޒާން ބުނެލިއެވެ.\n“ބޭބެ މަރުވެއްޖެ..” ފުރަތަމަވެސް އާސިޔާގެ ދުލުން ނިކުތީ އެ ޖުމްލައެވެ. އިޒާންއަށް ހުރެވުނު ތަންވެސް ނޭނގުނެވެ.\n“އޭނ.. އަދި އެއްފަހަރު ތިބުނި އެއްޗެއް ބުނެބަލަ ނިކަން..” އިޒާން ޔަޤީން ކުރާކަހަލަގެ ގޮތަކަށް ބުނެލިއެވެ.\n“އާމިރު މިހާރު ދުނިޔޭގަ އެއްނެތް.. އިޒާން ރާއްޖެއައީ ކިހިނެއް؟؟” ހަމަހޭ ވެރިކަންވާން ފެށުމުން އާސިޔާ އަހާލިއެވެ. މޫނުމަތިން ބިރު ނުގަންނަ ކަމަށް ހެދުނަސް އޭނާހުރީ ވަރަށް ބިރުންނެވެ. އިޒާންގެ ހަޤީޤަތް އޭނާއަށް ވުރެ ބޮޑަން އެނގޭނެ އެއްވެސް މީހަކު ނުހުންނާނެއެވެ.\n“އާސި.. އަހަރެން ރަނގަޅު ވެގެނޭ މިއައީ.. ތިހާ ބިރު ނުގަތަކަސް ވެދާނެ..” އާމިރުގެ މަރުގެ ހަބަރު ލިބުމުން އިޒާންއަށް އޭނާ ހީކުރި ވަރެއް ނުވިއެވެ. ދެން އިތުރަށް އާމިރޭ ކިޔާފައި އެއްޗެކޭވެސް އަހައެއް ނުލައެވެ. އާސިޔާގެ މޫނަށް ވަމުންދިޔަ ގޮތްތައް އޭނާއަށް ރަނގަޅަށް ހާމަވަމުން ދިޔައެވެ. ނޭނގެންވީ ކީއްވެ ހެއްޔެވެ؟ އޭނާވެސް އެއައީ ސައިކޮލޮޖީ ކިޔަވައިގެންނެވެ.\n“ކާކު ބުނީ އަހަރެން އިޒާން ދެކެ ބިރު ގަނެއޭ… ހިނގާކާން އަހަރެން ހުންނާނެ ވަރަށް މީރުކޮށް އެއްޗެއް ތައްޔާރު ކޮއްފަ” އާސިޔާ ހީލަމުން އޭނާގެ ހިތު އަޑިން ދުއާ ކުރަމުން ދިޔައީ އިޒާން އަވަހާއި ދޭތޯއެވެ.\n“ކޮބާ އަވީ؟؟ ބުނޭ ބޮޑު ބޭބެ އަތު ވެއްޖޭ.. އަހަރެން ހުންނާނެ އަވީއަށް ރަން ގެނެސްފައި” އިޒާން އެހެން ހުރެލާފއި އަވީންގެ ވާހަކަ އަހާލުމުން އާސިޔާ ދިޔައީ ސިއްސައި ގެންނެވެ.\n“އަވީންވެސް މަރުވެއްޖެ.. ކުޑައިރު ބަލިވެ އުޅެފައި އެކުއްޖާގެ ދުވސްވެސް ހިނގައްޖެ..” އާސިޔާ މޫނު މައްޗަށް ދެރަވާ ކަހަލަގެ ގޮތެއް ހަދާލަމުން ބުނެލިއެވެ. އިޒާންއަށް ވަގުތުން އެއީ ދޮގު ކަން އިނގިއްޖެއެވެ.\n“އެހެންތަ.. އަހަރެން އަންނާނަން އަހަރެންގެ ކޮޓަރިއަށް ވަދެލާފައި” އެހެން ބުނަމުން އިޒާން ހިނގައިގަތީ ސިޑިއާއި ދިމާލަށެވެ. އާސިޔާއަށް ފުން ނޭވާއެއް ދޫކޮއްލެވުނީ އިޒާން އޭނާ ދެއކި ވާހަކަތައް ޤަބޫލް ކުރުމުންނެވެ. އާސިޔާ އަވަހަށް އުޅެގަތީ އޭނާއަތުން ތެޅުނުތަށި ނެގޭތޯއެވެ. މިވީގޮތުން އަވީނަށް ގުޅާފައި މިގެއަށް ނާންނާށެ ބުނަންވެސް އާސިޔާއަށް ޖެހޭނެއެވެ. އަވަހާއި އެކަންތައް ކޮއއްނިންމާލާފައި އޭނާ އަވީނަށް ގުޅާނީއެވެ. މިހާރު އެކުއްޖާ ހުންނާނީ އޭނާދެކެ ރުޅިވެސް އައިސްފައެވެ. ކައިވެނި ކޮއްގެން ފޮނުވާލި ފަހުން އެންމެ ފަހަރަކުވެސް އޭނާ ގުޅައެއް ނުލައެވެ. އަވީން ގުޅިއަސް ފޯނުވެސް ނުނަގައެވެ.\nމައްޗަށް އަރައިގެން ދިޔަ ފުރަތަމަވެސް ވަނީ އާސިޔާގެ ކޮޓަރިއަށެވެ. އާސިޔާ ހީކުރީ އިޒާން އޭނާ ދައްކާ ހުރިހާ ވާހަކއެއްވެސް ލޯ މަރާފައި ޤަބޫލު ކުރާނެ ކަމަށެވެ. އޭނާ ކިޔަވަން ބޭނުންވެސް މިކަހަލަ ސަބަބު ތަކައްޓަކައެވެ. ޖީބުން ނެގި ދެއަންގި އަތަށް މަހާލަމުން އިޒާން އެއްޗެހިތައް ހާވާން ފަށައިފިއެވެ. ފުރަތަމަވެސް ބާލާލީ ފާރަށެވެ. އާންމުކޮށް ތިމާ އެންމެ ލޯބިވާ މީހުންގެ ފޮޓޯތައް ފެންނަ ހިސާބުގައި ބަހައްޓާނެއެވެ. ނަމަވެސް އެކަހަލަ އެއްވެސް އެއްޗެއް ފެންނާކަށް ނެތެވެ. ކަބަޑުތައް ހުޅުވާލުމަށްފަހު ގައިވެސް ކޮންމެ އެއްޗެއް ނެގިޔަސް ބަހައްޓަނީ އެއެއްޗެއް ހުންނަ ގޮތަށެވެ. މީހަކު އަތްލާ ބަލާފައި ހުރިހެންވެސް ހީނުވެއެވެ. އެތަނުންވެސް އިޒާންއަށް ކުރިއެއް ނުލިބުނެވެ. ދެން އޭނާ ދިޔައީ އަލަމާރިއާއި ދިމާލަށެވެ. އަމާރިން ފެނުނު އަލްބަމް ފަހަރަކު ގަނޑެއް އުކަމުން އޭނާ ދިޔައީ ވަރަށް ފަރުވާތެރި ކަމާއެކުގައެވެ. އޭގައިވެސް އަވީން މެންގެ އުމުރުގެ އެއްވެސް ކުއްޖެއްގެ ފޮޓޯއެއް ނެތެވެ.\n“އާސި ހާދަ މޮޅޭ” ނުލަފާ ގޮތަކަށް ހީނގަންނަމުން އިޒާން ބުނެލިއެވެ.\nއަލްބަމު ލައްޕާލަން އުޅެނިކޮށް އިޒާންގެ ލޮލުގައި އަޅައިގަތީ އާމިރުގެ ފޮޓޮއެކެވެ. އެފޮޓޯގެ ދަށުގައި އަދި އެހެން ފޮޓޯއެއްވެސް އެބައިނެވެ. އިޒާން މަޑުމަޑުން އެފޮޓޯ ދަމައިގަނެއްޖެއެވެ. އޭގައި ވަނީ ކުރިން ފަހަރެއްގައި އޭނާއަށް ފެރީ ތެރެއިން ފެނުނު އަންހެން ކުއްޖާއެވެ. އެބުޅި ދިނު އިސްތަށިގަނޑުކޮނޑުމައްޗަށް ވައްޓާލާފައިވާއިރު އޭނާ އިނީ އާސިޔާގައި ބައްދާލައިގެންނެވެ. މިއީ ހަމަ އަންޖުމްއެވެ. ދެވަނަ މީހެއްވެސް ނޫނެވެ. އެދުވަހު އެކުއްޖާ ދަންނަމީހަކާއި ވައްތަރުވި ސަބަބު އަދި ކިރިޔާ އިޒާންއަށް އެނގުނީއެވެ. ވަރަށް ފުރިހަމައެވެ. އޭނާއަށް އެންމެ ފުރަތަމަވެސް ގަޔާ މިވެވުނީ އޭނާގެ އަވީނާއެވެ. އުފަލުންގިސް ފޮޅިފައި ހުރި އިޒާންއަށް މީހަކު މައްޗަށް އަންނަ އަޑި އިވިއްޖެއެވެ. އެއާއެކު އިޒާން އެބަހައްޓާފައި ވަރަށް ވަގަށް އެތަނުން ނިކުމެގެން އޭނާގެ ކޮޓަރިއަށް ވަދެއްޖެއެވެ.\nއަވީން ފާހާނާއިން ނިކުތްއިރު އޭނާގެ މޫނުމަތީގައިވަނީ ބިރުވެރިކަމެވެ. އަތުގައި އޮތް އެއްޗެއް ޑަސްޕިނަށް ލަމުން އޭނާ ހިނގައިގަތީ ކޮޓަރިން ބޭރަށެވެ. އެހިސާބުން ޔުސްރިއްޔާ ފެނުމުން އޭނާ ހިތްހަމަ ޖެހޭ ގޮތްވިއެވެ. ނަމަވެސް މިވާހަކަ އޭނާ ހިއްސާ ކުރާނީ ކާކުއާ ހެއްޔެވެ؟ ބިރުން ހުރި ނަމަވެސް އޭނާ މިވާހަކަ އެންމެ ފުރަތަމް ހިއްސާ ކުރުން ރަނގަޅުވާނި ޔުއާންއާއެވެ. ނިދާފައި އޮވެފައި ތެދުވެގެން ޔުއާންވަނީ ފާހާނާއަށެވެ. މިއަދު އޮފް ދުވަހެއް ކަމުން އޭނާ ނިންމައިގެން ހުރީ އަވީން ގޮވައިގެން ކޮންމެވެސް ތަނަކަށް ދާށެވެ. އަދި އެދެމީހުންގެ މެދުގައި ޖެހިފައިވާ މައްސަލައަށް ހައްލެއް ގެންނާށެވެ. އޭރުން ޔުއާނަށް ފަސޭހައިން އަވީނާއި ދުރު ވެވޭނެއެވެ. ފެންވަރާލައިގެން އައިސް އަލާމަރި ހުޅުވާލިއިރު އޭގާއި އަދިވެސް އޭނާ ކުރިން ދުވަހު ގެނެސްލައިފައި ހުރި ކޮތަޅުތައް ހުއްޓެވެ.\n“އަވީ… އަވީ” ދެފަހަރަކަށް އަވީނަށް ޔުއާން ގޮވާލީ އެކޮތަޅުތައް ނެގުމަށް ބުނާށެވެ. ނަމަވެސް އަވީންގެ ހަބަރެއް ނުވުމުން އޭނާ އަޑު ފޯރާ ހިސާނުގައި ނެތްކަން ޔުއާނަށް އެނގުނެވެ. އަމިއްލައަށް ކޮއްލާނަމޭ ހިތައް އެރުމުން ޔުއާން އެތަން ސާފުކޮށް ޑަސްޕިނާއި ދިމާލަށް ހިނގައިގަނެފިއެވެ. ފައިން ޑަސްޕިން މަތި ހިއްލާލިގަޑި އޭގެމަތީގައި އޮތް އެއްޗެއް ފެނުމުން ޔުއާންގެ ހިތުގެ ހިނގުން އަވަސް ވެގެން ދިޔައެވެ. ޕްރެގްނެންސީ ކިޓެއް ޑަސްޕިން ތެރޭގައި ހަމަގައިމުވެސް އޮންނާނީ އަވީންގެ އެއްޗަކަށް ވާތީއެވެ. އަތުގައި ހުރި އެއްޗެހި ކޯތަރީގެ ތެރެއަށް އަޅާލަމުން ޔުއާން އެނަގައިފިއެވެ. އަވަހާއި އެ އަނެއްފުށަށް އަނބުރާލިއިރު އަރާފައިވާ ރަތް ކުލައިގެ ދެރޮނގު ފެނުމުން ޔުއާނަށް އެނދުގައި އިށީނދެވުނިޢެވެ.\n“އަވީން… އަވީން..” ސިޑިން ތިރިއަށް ފައިބައިގެންއައި ޔުއާންހުރި އުފާވެފައި ކަމެއް ނޫނީ ރުޅިއައިސްފައި ކަމެއް ނޭނގެއެވެ. ބަދިގެ ފަރާތަށް އައިސް މަޑުޖެހެލީ ތިން އަންހެންވެރިން ވެގެން ވާހަކަ ދައްކާ އަޑު އިވުމުންނެވެ.\n“ދައްތައަށް ހީވޭ އަވީ ފަލަ ވެއްޖެހެން..” ޔުސްރިއްޔާ ދިމާ ކޮއްލަމުން ބުނެލިއެވެ.\n“ނޫން.. އެއީ ހީވާގޮތް..” ހީލަމުން އަވީން ބުނެލިއެވެ. އެމީހުން ތިބީ ރޯ އަލަނާސިއެއް ކޮށާށެވެ. އަވީން އޭގެން އެތިކޮޅެއް އަނގައަށްލާން އުޅޭތަން ފެނުމުން ޔުއާން ދުވެފައި އައިސް އެ އެއްލާލައިފިއެވެ. އަވީން ބިރުން ހަޅޭއްލަވައި ގަތްއިރު ދެންތިބި މީހުންތިބީ މިވަނީ ކީއްކަމެއް ނޭނގިފައެވެ.\n“އާނު. ކިހިނެއް ވެގެން ތިއުޅެނީ؟ ބަލަ ތީ މީހުން އުޅޭ ގޮތްތަ؟” ހިތްހަމަ ނުޖެހިފައި ޔުސްރިއްޔާ ބުނެލިއެވެ.\n“އާނު..” ރުކާޔަތުވެސް ރޮވެމުންދިޔަ އަވީނަށް ބަލާލަމުން ބުނެލިއެވެ.\n“އަވީއަށް ނޭނގެނީތަ ތިކަހަލަ އެއްޗެހި ކާކަށް ނުވާނެކަމެއް” ޔުއާން ރުޅި އައިސް ރަތްވެފައި ބުނެލިއެވެ.\n“ކީކޭތި ކިޔަނީ؟؟” ރުކާޔަތު ލޯއަޅާލަމުން ތަންކޮޅެއް ބާރަށް ބުނެލިއެވެ. އޭރު ހަމަ ރަނގަޅަށްވެސް އަވީނަށް ރޮވިއްޖެއެވެ/\n“މީގެ ވާހަކަ މިދައްކަނީ.. ބަނޑުބޮޑު ޟީހުން އެހާ ތޫނު މޭވާއެއް ކާކަށް ނުވާނެ މިބުނަނީ” ޔުއާންގެ އަތުގައި އޮތް ކިޓް މޭޒުމަތީގައި ބާއްވަމުން އޭނާ ބުނެލިއެވެ.\nއެއާއެކު ޔުސްރިއްޔާއާއި ރުކާޔަތު އުފަލުން ހަޅޭއްލަވައި ގަނެއްޖެއެވެ. އަވީން ރޮވިފައި ހުރެވެސް ހީލައިފިއެވެ. މުޅިގެއަށް އުފާވެރިކަން ފެތުރިގެން ދިޔަކަހަލައެވެ. އެމީހުނަށް ނޭނގެނީ އެއުފާވެރިކަން ނައްތާލަން މީހަކު އައިސް ހުރިކަމެވެ. ޔުސްރިއްޔާއާއި ރުކާޔަތި އަވީނާއި ޔުއާން ބަހައްޓާފައި އެތަނުން ނިކުމެގެން ހިނަގއްޖެއެވެ. ދެމީހުންކުރެ އެކަކުވެސް ވާހަކައެއް ނުދައްކައެވެ.\n“އަވީން ދޭބަލަ ތައްޔާރުވާން.. އަހަރެންނާއެކު ކާން ދާންވީނު..” ޔުއާން ހީވެސް ނުލައިހުރެ އެހެން ބުނެލިއެވެ. ބަނޑުބޮޑުވީ ކަމުގައިވިޔަސް އޭނާގެ ނިންމުމެއް ބަދަލެއް ނުވާނެއެވެ. އޭނާ އެއަށްވުރެ ބޮޑަށް އިޝާލީދެކެ ލޯބިވެއެވެ. އަދި އިޝާލީ މާފަށް އެދި ރޮއެއާދޭސް ކުރިވަރުން ޔުއާން ހުންނަނީ މާބޮޑަށް އިޝާޅީގެ ކޮޅަށް ޖެހިފައެވެ.\nkeep up the gud work nuzzi\nVrh salhi.???.ekam thankolheh kuru..kiyaahithun huhta nimije\nwow… v reethi mibai vews… waiting for the next part… dhn ekam vx ezan kiyavaigen ais ehn ulhekah nuvaaane ehnnnu,…. v fooohivey ezan dheke…\nyeah he is crazy :)…\nVarah SALHI storyeh❤❤❤❤??\nI love this story nuzzi v molhu ngey n tnx mikaha story eh miha kiya hihva gothah genesdhethy.. ?? ??\nStory vv salhi kiyaa hithun mi huree avahah next part up kohdhechey plx\nAlhey aveen n uaan gulhuvaba plz\nAlhe aveen ah dhera gotheh nahadhahchey\nnicee… nuzzi vv molhu… ekam kuryyy\nizaan ah avee nudhehchey…… Yuan ves avee preg v ma ehen hadhaakah nuvaane dhw…. varah foohi vejje yuan dheke\nMi cocept varah salhi. Hama vrh obi. Hyvagothun divorce vyma avee jeheyny izaan aiy marry kuran. Yooange babyves varuvaany kahneyge rape kohlynun avee. And after all he will feel guilty. Real lyfga mihen dhima vehje nama B gaimuves eyhves meehakae dheneh nugulheynan 😛\nbadu bodu meehun ‘valhi fadha thoonu hathiyaaru’ kaakah nuvaanekan neygenytha?\nValhi ge vaahaka eh nun..pineapple kaakah nuvaaney bunefa innaani.. bandu boduvaa furathama dhuvas kolhu ekahala meyvaa kaakah nuaane..\nHope you are out of confusion\nHi Nuzzi, i need to contact you regarding something. please give meacall or sms me on 7997991. Thanks -admin-\nThank you esfiya for the cool tip ☺?☺☺\nIzan accident konlla aveen fenumuge kurin\nDon’t let any and aanu het separate ingey.. and let izaan to be successful in everything he do…\nVARA LOBI MIBAIVAS\ndhan avi and aanu pls sty maranulathi erun vara hadivana\nހަދިޔާ (ހަވަނަ ބައި)\nދީނީ ލޯބި November 29, 2018\nބައްޕަގެ ރަނިކަމަނާ 7\nދީނީ ލޯބި July 23, 2020\nބޭވަފާތެރި ނުވަމޭ ޔާރާއޭ..(3ވަނަ ބައި)\nހިތާމަ ލޯބި April 28, 2016


ފެވިފާ ތިނަންވޭ މިހިތުގާ…25 | FenvaruOnline\nފެވިފާ ތިނަންވޭ މިހިތުގާ...25\n03:21 - 10 މެއި 2019 - 22 comments\nއިވްޔާގެ ދެލޯ ފެންކަޅިވަމުން ދިޔައެވެ. ޔުމާން އެއުޅެނީ އޭނަގެ ދިރިއުޅުން ހަލާކުކޮށްލާނޭ ގޮތެއް ނުފެނިގެން ބާއޭ ހިތަށް އެރިއެވެ. އޭނަގެ ފުރާނައިން އަތްދޮވެލަން އުޅެފައި، މިހާރު އެދިމާކުރީ އޭނަގެ ދެލޮލުގެ ކޮއި ފަދައިން ލޯބިވާ ދަރިފުޅާއި ހެއްޔެވެ؟ ޔުމާންއަށް އެފުރުޞަތު ދޭކަށް އިވްޔާ ބޭނުމެއް ނުވިއެވެ. ކައިލަން އާއި ދިމާއަށް އޭނަ ހިނގައިގަތެވެ. އެވަގުތު ޔުމާންގެ އަތްދަށުން ދެމިގަނެގެން ކައިލަން އޭނަ އާއި ދިމާއަށް ދުއްވައިގަތެވެ.\n"މަންމީ..." ކައިލަން އައިސް އިވްޔާގެ ގައިގައި ބައްދާލިއެވެ.\nއިވްޔާއަށް ކައިލަންގެ ހަށިގަނޑުގައި ދެއަތް ވަށާލެވުނެވެ. ކައިލަންގެ އެއަމަލުން ނުތަނަވަސްވެފައިވާ އެހިތަށް ކޮންމެވެސް ވަރެއްގެ ހަމަޖެހުމެއް ލިބުނެވެ. ނަމަވެސް އެކަން ދެމިގެންދިޔައީ މަދު ސިކުންތުކޮޅަކަށެވެ. ޔުމާން އޭނަ އާއި ދިމާއަށް ހިނގައިގަތްތަން ފެނި އިވްޔާ އަވަސްއަވަހަށް ކައިލަން އުރާލިއެވެ. އަދި ކޮނޑުމަތީގައި ބާއްވައިލަމުން ދުރަށް ހިނގައިގަތެވެ. އޭނަގެ ފުރާނަ ދުއްވައިލަން އުޅުނު މީހަކު، އޭނަގެ ދަރިއެއްދެކެ ލޯބި ވެދާނޭ ކަމަށް އިވްޔާއަކަށް ޤަބޫލެއް ނުކުރެވުނެވެ. އެދުވަހުގެ ފަހުން، އޭނަ ޔުމާންއަށް ކުރަމުން އައި އިތުބާރު ވަނީ ވެއްޔާއި މޮޑެވިގެން ގޮސްފައެވެ.\nއިވްޔާ ކަންތައް ކުރިގޮތުން ޔުމާންގެ ހިތަށް ތަދުވިއެވެ. ދުވަހަކު އެހިތް އޭނަ އާއިމެދު ސާފުނުވާނޭކަން އެނގުމުން ފުން ހިތާމައެއް ލިބިގެންދިޔައެވެ. އިވްޔާގެ ނަފުރަތު އޭނައަށް ޙައްޤެވެ. އޭނަގެ ސަބަބުން އިވްޔާއަށް ހިތާމަ އާއި ހިތްދަތިކަން ފިޔަވައި އިތުރު އެއްޗެއް ލިބިފައި ނުވެއެވެ. އިވްޔާ ހުރި އެމަޤާމުގައި އޭނަ ހުރިނަމަވެސް ވާނީ އެފަދަ ގޮތެކެވެ. ޔުމާންގެ ފިޔަވަޅުތައް މަޑުޖެހުނެވެ. އަމިއްލަ ނަފުޞު ކުށްވެރިކުރާ ޙާލު، އޭނައަށް ދޫކޮށްލެވުނީ ފުން ނޭވާއެކެވެ. ހިތް ލޭކަރުނުން ފުރެމުންދިޔައީ އޭނައަކީ ދިރިއުޅުމުގައި ނާކާމިޔާބު ވެފައިވާ މީހެއްކަން އަމިއްލަ ސިކުނޑި ބުނަން ފެށުމުންނެވެ.\nރައިންގެ ޚިއްސުތައް ރަނގަޅަށް މަސައްކަތްކުރުން ހުއްޓާލާފައިވާ ކަހަލައެވެ. މުޅި ހަށިގަނޑުގެ ވަރު ދޫވެ، ކޮޅަށް ހުރުމަށް ދަތިވިއެވެ. ހިތުގައި އުފެދެމުންދިޔަ ރިހުން، ހިނދެއް ހިނދަކަށް ގަދަވަމުން ދިޔައެވެ. ހިތްއެކީ ޒަޚަމްވަމުން ދިޔަ ނަމަވެސް އިވްޔާއަށް ބަލަހައްޓައިގެން ހުރުން ފިޔަވައި އިތުރުކަމެއް ރައިންއަކަށް ނުކުރެވުނެވެ. އެނޫން އެހެން ދިމާއަކަށް ނަޒަރު ބަދަލުކޮށްލެވޭ ގޮތެއްވެސް ނުވިއެވެ.\nރައިންއަށް ބަލަހައްޓައިގެން ހުރި ނަޝީދުގެ މޫނުމަތިން ފެންނަމުން ދިޔައީ ހާސްކަމެވެ. އެދަރިފުޅުގެ ހިތުގެ ޙާލު އޭނައަށް އިޚްސާސްކުރެވުނެވެ. ލޯބީގައި ދިވާނާވެފައިވާ އެދަރިފުޅުގެ ދިރިއުޅުން އަނދަވަޅަކަށް ވެއްޓެނީ ހެއްޔެވެ؟ އެލޯބީގެ ބާރުގައި ތެދުވެ، ދިރިއުޅުމައިގެން ކުރިޔަށްދާނޭހައި ހިތްވަރު އެހަށިގަނޑުގައި ހުރެދާނެ ހެއްޔެވެ؟ ޙާލަތުގެ ނާޒުކުކަމުން ނަޝީދަށް ހުރެވުނީ ކުރަންވީ ކަމެއް ނޭނގިފައެވެ. ފުރާފުރިހަމަވެފައިވާ ދަރިފުޅުގެ އަތްމައްޗަށް ދިރިއުޅުމުގެ ހުންގާނު ދޫކޮށްލައިގެން އޭނަ ހުރީ އެގޮތް ބޭނުންވާތީއެއް ނޫނެވެ. އޭނަ ނެތް ދުނިޔެއެއްގައިވެސް އެދަރިފުޅަށް ކަންކަމާއި ކުރިމަތިލާން ދަސްކޮށްދިނުމުގެ މަޤުޞަދުގައެވެ.\nއަޒުރާ އުއްމީދުކުރިކަހަލަ އެއްވެސް ކަމެއް ނުވުމުން މާޔޫސްވާގޮތްވިއެވެ. އޭނަ ހީކުރީ އިވްޔާގެ ހަޤީގަތް އެނގުމަށްފަހު، ރައިންގެ ޙަޔާތުން ހިތިގޮތަކަށް އިވްޔާ ނެރެ، އެއްލައިލާނޭ ކަމަށެވެ. އޭނަ އެންމެ އިންތިޒާރުކުރީ އެވަގުތަށެވެ. ނަމަވެސް އެކަހަލަ އެއްވެސް އިޝާރާތެއް ރައިންގެ ކިބައިން ނުފެނުނު ތަނުގައި އެއްވެސް އެއްޗެއްވެސް ނުބުނުމުން އަޒުރާގެ ލޭ ކެކޭގޮތްވިއެވެ. ދެއަތް މުށްކަވައިލަމުން އިވްޔާ އާއި ދިމާއަށް އަޒުރާ ދިޔައެވެ. ނަމަވެސް އޭގެ ކުރިން އެދެމެދަށް ޔުމާން ވަނެވެ. އިވްޔާ އާއި ދިމާއަށް އަޒުރާ މަޅައިލި އަތުގައި ޔުމާންއަށް ހިފެހެއްޓުނީ ކިރިޔާއެވެ. އަޒުރާގެ ޢަމަލުތައް ހުރިގޮތުން ޔުމާންގެ ކެތްތެރިކަން ކޮޅުންލިއެވެ. އެއަތް ހޫރައިލަމުން ޝަހާދަތް އިނިގިލި އަޒުރާގެ ލޮލާއި ދިމާއަށް ދިއްކޮށްލިއެވެ.\n"ގަޔަށްބޮލަށް އަރަންޖެހޭވަރުގެ ކަމެއް މިތާ ހިނގައިފިތަ؟..." ހިތްހަމަނުޖެހިފައި ޔުމާން ބުންޏެވެ.\n"ކޫޑި އަންހެނުންނާ ހެދި އުޅޭ ފިރެހެނުން ގިނަވާނެ... ނަހަލާލު ދަރިން ވިހާ..." އަޒުރާގެ ޖުމްލަ ފުރިހަމަ ކުރެވޭގޮތް ނުވީ ޔުމާން ވާހަކަ ދައްކަން ފެށުމުންނެވެ.\n"ކުށްކުރީ އަހަރެން... އަހަރެންގެ ދަރިފުޅެއް ނޫން... ކިޔާ އެއްޗެއް މަށާ ދިމާލަށް ކިޔާ..." ޔުމާންގެ އަޑު މުޅިތަނުގައި ގުގުމައިގެން ދިޔައެވެ.\nއިވްޔާއަށް ކައިލަންގެ ގައިގައި ބާރަށް ހިފަހައްޓާލެވުނެވެ. އޭނަ ދެލޯ ބޮޑުކޮށްގެން ޔުމާންއަށް ބަލަމުންދިޔައީ ޔުމާން ބުނި އެއްޗެއްގެ މާނަ ނަގަންވީ ގޮތެއް ނޭނގުމުންނެވެ. ކައިލަންއަކީ އަމިއްލަ ދަރިއެއްކަމަށް ޔުމާން ބުނަންޖެހޭ އެއްވެސް ސަބަބެއް އިވްޔާއަކަށް ނުވިސްނުނެވެ.\nރައިންއަށްވެސްވީ އެވަރެވެ. ޤަބޫލުނުކުރެވިފައި ކަހަލަ ގޮތަކަށް ޔުމާންއަށް ބަލަހައްޓައިގެން ހުރިއިރު، ހިތް ސުވާލުން ފުރެމުންދިޔައެވެ. ތަޤުދީރު އޭނަ އާއި އެކުރަނީ ކޮން ސަމާސާއެއް ހެއްޔެވެ؟ ނޭނގި ހުއްޓައި ހުރިހާ އުފަލަކުން އޭނަ މަޚްރޫމް ވަނީ ހެއްޔެވެ؟ ލޯބި ވެވުނީތީ އެލޯބީގެ ބަދަލުގައި ލިބުނީ ކެއްސެވެ. ގާތްކޮށްގެން އުޅުނު އެކުވެރިޔާގެ ސަބަބުން އެލިބުނީ ހިތުން ނުފިލާވަރުގެ ފިލާވަޅެކެވެ. އަމިއްލަ ހިތަށް ވިސްނައިދެވޭތޯ ރައިން ކުރި މަސައްކަތް ވީ ބޭކާރެވެ. ހިތާމައިގެ މައްޗަށް ރުޅިވެރިކަން ކުރި ހޯދާކަށް ގިނައިރެއް ނުނެގިއެވެ. އޭނަ ޔުމާން އާއި ދިމާއަށް ދާން އުޅެފައިވެސް އަމިއްލަ ނަފުޞު ހަމައަކަށް އެޅުވިއެވެ.\n"ތިބުނީ އެއީ ޔުމާންގެ ދަރިއެކޭތަ؟..." އަޒުރާގެ ދެލޯ ވިދައިގަތެވެ. އެނގުނު ހަޤީގަތެއްގެ ސަބަބުން އިތުރަށް އެކަން ޔަޤީންކުރަން އޭނަ ބޭނުންވިއެވެ. އެއަޑު އަދި އެއްފަހަރު ރައިންއަށް އިއްވާލުމުގެވެސް މަޤުޞަދުގައެވެ.\n"އާން... ކައިލަން އަކީ އަހަރެންގެ ދަރިއެއް... އެއީ އަހަރެންގެ ލޭ..." ޔުމާންގެ އަޑުގައިވީ ޔަޤީންކަމެވެ. އޭނަ އަޒުރާއަށް ފުރަގަސްދެމުން އިވްޔާ އާއި ކުރިމަތިލިއެވެ. އޭރު އެދެލޯ ފެންކަޅިވެއްޖެއެވެ. އިވްޔާ އާއި ކުރިމަތިލާނޭހައި ހިތްވަރު އެހަށިގަނޑުގައި ނެތްނަމަވެސް މަޢާފަށް އެދެން އޭނަ ހުރީ ނުހަނު ބޭނުންވެފައެވެ.\nރައިންގެ ދެއަތް މުށްކެވިގެން ދިޔައެވެ. އިވްޔާގެ ހަށިގަނޑުގެ މިލްކުވެރިއަކީ އޭނަ ކަމުގައި ހީވިހީވުމަކީ ކުށްހީއެކެވެ. އޭނަ އެޙަޔާތަށް އައުމުގެ މާކުރިން އެ މަލުގެ ފޮނިކޮޅު އެވަނީ އެހެން މީހަކު ބޯލާފައެވެ. މާޒީގައި ހިނގާފައިވާ ކަމަކަށް ކުށްވެރިކޮށް ބަދުނާމު ކުރެވޭނޭ ގޮތެއް ނެތްނަމަވެސް އޭނަ އިވްޔާއަށް ކުރި އިތުބާރު ގެއްލުނެވެ. އިވްޔާ އޭނައަށް އޮޅުވާލީ ކަމުގައި ޤަބޫލުކުރަން މަޖުބޫރުވިއެވެ.\n"އިވީ އައިމް ސޮރީ... ސޯސޮރީ... އަހަރެން ހުރިހާ ކަމެއްވެސް ހަމައަކަށް އަޅުވާނަން... އައި ޕްރޮމިސް... އިވީ ބޭނުމިއްޔާ އިވީއާ ކައިވެނި ކުރަންވެސް އަހަރެން މިހުރީ ތައްޔާރަށް..." ޔުމާންގެ އަޑުގައި މަޑު ތުރުތުރެއް އުފެދިގެން ދިޔައެވެ. ފަހު ޖުމްލަ ބުނެވުނީ ހުއްޓަމުން ކަހަލަ ގޮތަކަށެވެ. އިވްޔާ އޭނަ އާއި ދިމާއަށް ބަލައިލިގޮތް ފެނި ޔުމާން ޖެހިލުންވިއެވެ. ހިންދިރުވައިލެވުނީ ދުވަހަކުވެސް އިވްޔާގެ މަޢާފު އޭނައަށް ނުލިބޭނޭ ކަން އެނގުމުންނެވެ.\nޔުމާންގެ ކޯތާފަތް މައްޗަށް އަރައިގެންދިޔަ އިވްޔާގެ އަތުގެ ހޫނު ހަމަލާއިން ޔުމާން ސިހޭގޮތްވިއެވެ. ކޯތާފަތުގައި އަތް ޖައްސައިލަމުން ޔުމާންއަށް ދެލޯ މަރާލެވުނެވެ. އޭނަ ލޯ ހުޅުވައިލީ އިވްޔާގެ މަޑު ގިސްލުމުގެ އަޑު އިވުމުންނެވެ. އެދެލޮލުން ހޯސްލާފައި އޮހެމުންދިޔަ ކަރުނަތަކުން ކޯތާފަތް ތެންމާލާފައިވިއެވެ. އެމަންޒަރު ފެނި ޔުމާންގެ ހިތް ފޮތިފޮތިވިއެވެ.\n"އަހަރެންގެ މިދަރިފުގެ މަންމައަކީވެސް ބައްޕައަކީވެސް އަހަރެން... ހެޔޮނުވާނެ... އަހަރެން އެކަނި ޙާލަށް ދޫކޮށްލާ..."\nރޮވޭވަރުން އިވްޔާއަށް ވާހަކަ ދައްކަން އުނދަގޫވިއެވެ. ޔުމާންގެ ކޮންމެ ޖުމްލައެއް ވިހަ ތީރުތަކެއްހެން އެމެޔަށް ހެރިފައިވީ ދުވަހަކު އެއިން މިންޖު ނުވެވޭނޭ މިންވަރަށެވެ. ޔުމާން ދައްކާ އެއްވެސް ވާހަކައެއް ޤަބޫލުކުރަން އިވްޔާގެ ޒަމީރު ދެކޮޅު ހެދިއެވެ. އޭނައަށް ޔަޤީންކުރެވުނީ ޙާލަތުގެ ނާޖާއިޒް ފައިދާ ނަގަން ޔުމާން މަސައްކަތް ކުރަނީ ކަމަށެވެ. އެހެން އެކަންވާނެ އެއްވެސް ފުރުޞަތެއް ޔުމާންއަށް ދޭކަށް އިވްޔާ ބޭނުމެއް ނުވިއެވެ. އެކެހިވެރި ދަލުގައި ދެވަނަ ފަހަރަށް ނުޖެހުމަށް އިވްޔާ އޭނާގެ އަމިއްލަ ނަފުޞަށް ވަޢުދުވިއެވެ.\nނާއިކްއަށް ހުރެވުނީ އަނގަމަތީގައި އަތް އަޅާލައިގެންނެވެ. ޔުމާން އެފަދަ ދަށު ދަރަޖައަކަށް ވެއްޓިދާނޭ ކަމަށް ޤަބޫލުކުރަން ދަތިވީވަރުންނެވެ. އޭނަ ހީކުރީ ޔުމާން އެބީދައިން ވާހަކަ ދެއްކީ އިވްޔާގެ ދިފާޢުގައި ކަމަށެވެ. އަޒުރާގެ އަނގަ ބަންދުކޮށްލުމުގެ މަޤުޞަދުގައި ޔުމާން ކުރި ކަމެއްކަމަށް ހީވިޔަސް އެއީ ކުށްހީއެއް ކަމަށް ޤަބޫލުކުރަން މަޖުބޫރުކުރުވީ ޔުމާންގެ މޫނުމަތިން ފެންނަމުންދިޔަ އަޞަރުތަކެވެ.\nނާއިކްގެ ހިތުގެ ހަމަޖެހުން ގެއްލުނެވެ. ޔުމާންއަކީ އޭނަގެ އެކުވެރިއަކަށްވީތީ، އެފަދަ ވާހަކައެއް ދެއްކުމުން ލަދުވެތިކަން އިޚްސާސްކުރެވުނެވެ. އެހުރިހާއިރު ކުޅިބަލަން ހުރެވު މޮޔަ ހީވިއެވެ. އަނެއްކޮޅުން އިވްޔާގެ ޙާލު ފެނި އެހިތުގައި ހަމްދަރުދީ އުފެދުނެވެ. ކުރު މެސެޖެއް ލިޔެލުމަށްފަހު އޭނަ ޝިރުވާއަށް ފޮނުވީ ކަންތައް ވަރަށް ގޯސްވެއްޖެ ކަމަށް ބުނެ އަވަހަށް އޮފީހަށް އައިސްދިނުމަށް އެދިފައެވެ.\nނާއިކް ބާރުބާރަށް ހިނގާލާފައި ގޮސް ޔުމާންގެ ކުރިމަތީގައި ހުއްޓުނެވެ. ހިތްހަމަނުޖެހުނުވަރުން އެއްވެސް އެއްޗެއް ބުނާކަށް ނާއިކް ބޭނުމެއް ނުވިއެވެ. ޔުމާންގެ ބުރަކަށީގައި އަތްއަޅައި، ކޮށްޕަމުން ކަހަލަ ގޮތަކަށް ގޮސް އޮފީހުން ބޭރަށް ނުކުތެވެ.\nއިވްޔާއަށް ރައިން އާއި ދިމާއަށް ބަލައިލެވުނެވެ. ކަރުނައިގެ ތެރެއިން ރައިން ފެނުނީ ފުސްކޮށެވެ. ފާރުގައި ލެނގިލައިގެން، އިސްޖެހިފައި ހުރި ރައިން ފެނި އިވްޔާއަށް އަމިއްލަ ނަފުޞު ކުށްވެރިކުރެވުނީ މާބޮޑަށެވެ. އޭނަ ހީކުރިފަދައިން ހަޤީގަތް އެނގުމަށްފަހު ރައިންގެ ހިތުން އޭނައަށް ދެވިފައިވާ މަޤާމު ފޮހެވިގެން ދިޔައީ ހެއްޔެވެ؟ ދުވަހަކު ބަދަލެއް ނާންނާނެ ކަމަށް ބުނި ލޯބި، އެނގުނު އެންމެ ހަޤީގަތެއްގެ ސަބަބުން އޮޔާލީ ހެއްޔެވެ؟ އިވްޔާގެ އުނަގަނޑަށް އަރާފައިވާ ތަދަށްވުރެ ހިތުގައި އުފެދެމުންދިޔަ ހައިޖާނުގަނޑު ބޮޑުވިއެވެ. ކައިލަންގެ ގައިގައި ބާރަށް ހިފަހައްޓާލަމުން އޭނަ ހިނގައިގަތީ އެތަނުން ނުކުތުމަށެވެ. އޭނައަކީ ރައިންގެ ޙަޔާތަށް އެކަށީގެންވާ މީހެއް ނޫންކަމަށް އަމިއްލަ ހިތަށް ވިސްނައިދެމުންނެވެ.\nބޭރަށް ނުކުމެވުމާއިއެކު ނާއިކް އައިސްފައިވާ ރުޅިގަނޑުގެ ހުޅު ފަޅައިގެން ދިޔައެވެ. އޭނަ ޔުމާން އާއި ދިމާއަށް ބަލައިލީ ދެބުމަ ގޮށްޖަހައިލަމުންނެވެ. ކުށްވެރިއެއްހެން އިސްޖަހާލައިގެން ޔުމާން ހުއްޓެވެ.\n"ކީކޭ ހިތަށް އަރައިގެންތަ ތިއުޅެނީ؟... ނޭނގޭތަ ކިހާވަރެއްގެ ވާހަކައެއް ކަމެއް ތިދެއްކުނީ؟..." ނާއިކް ހުރީ ހިތްހަމަނުޖެހިފައެވެ.\n"ނަޝީދުބެ އެތާ ހުއްޓާ ތިވަރުގެ ވާހަކައެއް ޔާންއަށް ދައްކަން ކެރުނީތީ އަހަރެން މިހުރީ ލަދުން ބުނާނެ އެއްޗެއްވެސް ނޭނގިފަ..." ފުން ނޭވާއެއް ދޫކޮށްލަމުން ނާއިކް ބުންޏެވެ.\n"އަހަރެން ކުރާކަމެއް މިކުރަނީ ވަރަށް ވިސްނާފައި..." ޔުމާންގެ އަޑު ނާއިކް އާއި ހަމައަށް ފޯރީ ކިރިޔާއެވެ.\n"ވިސްނާފައޭ؟... ކޮންގޮތަކަށް ވިސްނާފަ؟... ނޭނގޭތަ އިވްޔާދެކެ ރައިން ލޯބިވާވަރެއް؟..." ނާއިކްގެ ރުޅި ފިނިވާގޮތެއް ނުވިއެވެ.\n"ބުނަން ރަނގަޅު ވާހަކައެއް... ތިކުރަންއުޅޭ ކަންތައް ހުއްޓާލާ..." އަމުރުވެރި ރާގަކަށް އެހެން ބުނުމަށްފަހު، ނާއިކް އުޅުނީ އެތަނުން ދާށެވެ. ނަމަވެސް ޔުމާން ބުނި އެއްޗެއް އަޑުއިވިފައި ނާއިކްގެ ފިޔަވަޅުތައް މަޑުޖެހުނެވެ.\n"ކައިލަންއަކީ އަހަރެންގެ ކުއްޖެއް... މިއޮތީ ޑީއެންއޭ ރިޕޯޓް..." ޔުމާން އޭނާގެ ޖީބުން ނެގި ރިޕޯޓް ނާއިކްގެ އަތަށް ލައިދިނެވެ.\nނާއިކްގެ މޫނުމަތިން ފެނުނީ ހައިރާންކަމެވެ. ރިޕޯޓް އެއްކޮޅުން އަނެއްކޮޅަށް ދެތިން ފަހަރު އޭނަ ބެލިއެވެ. ޔުމާން ބުނިހެން ކައިލަންގެ ޑީއެންއޭ އާއި ޔުމާންގެ ޑީއެންއޭ ދިމާވެއެވެ. ސުވާލު އުފެދިފައިހުރެ ނާއިކްއަށް ޔުމާން އާއި ދިމާއަށް ބަލައިލެވުނެވެ.\n"ވިސްނާވިސްނާ އަހަރެންގެ ސިކުނޑި ސުމަކަށް ގޮއްސި... އަހަންނަކަށް ނޭނގެ އަހަރެންގެ ދަރިއަކު ހުންނަންޖެހޭ އެއްވެސް ސަބަބެއް... އެފަދަ ނުބައި ފާޙިޝް ޢަމަލެއް އަހަރެން ނުކުރަން... ކުރަން ހިތުވެސް ނުލަން..." ބޮލުގެ އިސްތަށިގަނޑުގެ ތެރެއަށް ދެއަތް މަހާލަމުން ޔުމާން ބުންޏެވެ.\n"އަހަރެން ދައްކާ ވާހަކަ ޤަބޫލު ނުކުރިޔަސް އެއްވެސް ޝަކުވާއެއް ނެތް... އަމިއްލަ ނަފުޞަށް އިތުބާރުކުރުން އަހަރެންވެސް ހުއްޓާލައިފިން..." ފުލުފުލުގައި އެތައް ނޭވާއެއް ފަޒާގެ ތެރެއަށް ދޫކޮށްލަމުން ޔުމާން ބުނެލީ ގޮތް ހުސްވެފައިވާ މީހަކު ފަދައިންނެވެ.\nނާއިކްގެ ހިތުގައި ހަމްދަރުދީ އުފެދުނެވެ. އޭނަ ޔުމާންއަށް އިތުބާރުކުރާކަމުގައި ބުންޏެވެ. ކޮންމެ ކަމެއްގައިވެސް އެހީތެރިވެދޭން ތައްޔާރަށް ހުރި ކަމުގައި ބުނެ ހިތްވަރު ދިނެވެ.\nޔުމާންއަށް ކުޑަ ހިތްވަރެއް ލިބުނެވެ. ފިސްފިސްވެފައިވާ އެހިތަށް ކުޑަ ދިރުމެއް ލިބިގެން ދިޔައެވެ. ހުރިހާ ވާހަކައެއް ފެށިގެން ނިމެންދެން ނާއިކްއަށް ކިޔައިދިންއިރު ޔުމާންއަށް ރޮވިއްޖެއެވެ. އަމިއްލަ އާއިލާގެ ވާހަކަ އެނޫނީ އޭނަ އެއްވެސް މީހަކާއި ޚިއްސާކޮށްފައި ނުވެއެވެ. ފުރާފުރިހަމަވެފައިހުރި ބޮޑު ފިރެހެނަކަސް، އެހުރިހާ ކަމެއް ތަހަންމަލް ކުރާނޭހައި ހަކަތަ އެހަށިގަނޑުގައި ނެތުނީއެވެ. ހިތުގެެ އުދާސްގަނޑު ބޭރުކޮށްލެވުމުން ބޮލުން ބޮޑު ބުރައެއް ލުއިވިހެން ޔުމާންއަށް ހީވިއެވެ.\nފުލުހުންކުރި ތަޙުޤީގުތަކަށްފަހު، އިވްޔާއަށާއި ރައިންއަށް ހަމަލާދިނުމުގެ ފަހަތުގައި ހުރި މީހަކީ ނާޒްލީކަން ދެނެގަނެވުނެވެ. ސީސީޓީވީ ކެމެރާތަކުން ނެގިފައިވާ މަންޒަރުތަކުގެ އެހީގައި އެމައްސަލައިގައި އަމަލީގޮތުން ބައިވެރިވި ދެމީހުން ހައްޔަރުކުރެވި، އެމީހުންގެ ހެކިބަހުން އެކަމުގެ އަޑީގައި ހުރީ ނާޒްލީކަން ކަށަވަރުވިއެވެ. ފުލުހުން ނާޒްލީ ހައްޔަރުކުރީ، ނާއިކް ގުޅައިގެން އޮފީހަށް ދިޔުމަށްޓަކައި ރިޒްވީން އޭނާގެ ކްލިނިކުން ނުކުންނަނިކޮށެވެ.\nސަލްމާ ގުޅާފައި ނާޒްލީ ހައްޔަރުކުރި ވާހަކަ ބުނުމުން ރިޒްވީންގެ ހިތަކަށް ހަމަޖެހުމެއް ނުލިބުނެވެ. ނާޒްލީ ކުރި ކުށުގެ އަދަބު ދިނުމަކީ އޭނަ ބޭނުންވި ގޮތެވެ. ފުލުހުންނާއި ނާޒްލީ ޙަވާލުކުރަން މަސައްކަތްކުރީވެސް އޭނައެވެ. ނަމަވެސް ކަންވެ ނިމުމުން ހިތް ނުތަނަވަސް ވަމުންދިޔައީ ކީއްވެކަމެއް ނޭނގުނެވެ. ނާޒްލީގެ ނުބައިކަން އިންތިހާއަށް ގޮސް ހައްދުފަހަނައަޅައި ދިޔުމުންވެސް އޭނައަށް ނާޒްލީގެ މަތީން ހަނދާން ނައްތައިލުން ވެފައިވަނީ ދަތިކަމަކަށެވެ.\nރިޒްވީން ގެއަށް ދިޔައީ އެއްޗެހި ބަދަލުކޮށްލުމުގެ މަޤުޞަދުގައެވެ. އޮފީހަށް ދިޔުމުގެ ކުރީން ތާޒާވެލަން ބޭނުންވެފައި ހުރިލެއް ބޮޑުކަމުންނެވެ. ގެއަށް އައިސް ވަތް ރިޒްވީންގެ ބޮލުގައި ހީވީ މީހަކު އެއްޗަކުން ޖެހިހެންނެވެ. ސިޓިންގްރޫމް ސޯފާގައި ސަލްމާ އިންއިރު، އިވީޝާ އާއި އޭނާގެ އާއިލާގެ މީހުން އެތަނުގައި ތިއްބެވެ. ދެކެވެމުންދިޔައީ ރައިން އާއި އިވީޝާގެ ކައިވެނީގެ ވާހަކައެވެ.\nރިޒްވީންގެ ތަބީޢަތު ބަދަލުވިއެވެ. އެއްޗެހި ބަދަލުކުރަން ބޭނުންވިޔަސް އެޚިޔާލު ދޫކޮށްލިއެވެ. އެއްވެސް މީހަކަށް ފެނުމުގެ ކުރީން ރިޒްވީން އަވަސްއަވަހަށް ބޭރަށް ނުކުތެވެ. އެފަދަ ވަގުތެއްގައި ގޭތެރެއަށްވަދެ، އެމަޝްވަރާގައި ބައިވެރިވާން އޭނަ ބޭނުން ނުވީއެވެ.\nރިޒްވީން ގޮސް ސައިކަލަށް އެރިތަނައި، ފަހަތުން އޭނަގެ ކޮނޑުމަތީގައި މީހަކު އަތް ބާއްވައިލިއެވެ. ފަސް އެނބުރި ބަލައިލިއިރު، ކައިރީގައި ހުރީ އިވީޝާއެވެ. އޭނަ ބަލައިލުމާއިއެކު ފުޅާކޮށް ހިނިތުންވެލިއެވެ. ރިޒްވީންގެ މޫނުމަތިން ފެނުނީ ފޫހިކަމެވެ. ރައިންގެ ދިރިއުޅުމުގެ ތެރެއަށް ވަންނަން އުޅޭތީ އޭނަ އިވީޝާދެކެ އިތުރަށް ފޫހިވާގޮތްވިއެވެ.\n"ހާދަ ފިލައިގެން ތިނުކުތީ... ކުނިކޮޅެއްނަމަތާ ނުފެނުނީހީ..." އިވީޝާ ހޭން ފެށިއެވެ.\n"އަދިވެސް މަދެކެ އެހާ ރުޅި އާދޭތަ؟... ކުޑައިރު ވީކަމަކަށް ތިހުންނަނީ މަށާ ވާހަކަ ނުދައްކަން ހިތުނިޔަތް ގަނެގެން... އެންމެ ކިސް އެއްނު މަދިނީ... އެވެސް މިކޮލަށް..." ރިޒްވީންގެ ކޮލުގައި ހިފާލަމުން އިވީޝާ ބުނެލީ މަޖާވެލާފައެވެ. ހަޑި އެއްޗެއް ގައިގައި ޖެހުމުން ފޮޅައިލާހެން އިވީޝާގެ އަތް ރިޒްވީން ފޮޅުވައިލިއެވެ.\n"ގައިގަ އަތްނުލާ ހުރޭ..." ރިޒްވީން އަމުރުކުރިއެވެ. އިވީޝާ އެހާ ކައިރީގައި ހުރުމުން އޭނަ އިނީ ނޭވާލާންވެސް އުނދަގޫވެފައެވެ.\n"ކަމްއޯން... ދެން ވެއްޖެއެއްނު ތިރުޅިގަނޑު މައިތިރިކުރަން... ނޮޅައިގެން ކާލާކަށް ނޫޅެމޭ... އެހެންނޫނަސް ރަސްމީކޮށް މަމިއުޅެނީ ތިއާއިލާގެ މެމްބަރަކަށް ވާން..." ރިޒްވީންގެ ކޮނޑުގައި މަޑުމަޑުން ޖަހައިލަމުން އިވީޝާ ބުންޏެވެ.\n"ތިދަނީ ރޭންގެ އޮފީހަށްތަ؟... މަވެސް ދާނަން... އޭނަ އޮފީހަށް ދިޔަގޮތަށް ޓަޓަސް... ގުޅިއިރު ފޯނުގަނޑުވެސް އޮތީ ބްލޮކް ކޮށްފަ... ހާދަ ޝޮޕިންގް އެއްވެސް އެބައޮތޭ ކުރަން..." ރިޒްވީން އެއްޗެއް ނުބުނަނީސް އިވީޝާ ސައިކަލަށް އަރައި ހަމަޖެހިލިއެވެ.\nރިޒްވީންއަށް ގޮތް ހުސްވިއެވެ. ސައިކަލުން ފޭބުމަށް އޭނަ ތަކުރާރުކޮށް އިވީޝާގެ ކިބައިން އެދުނެވެ. ނަމަވެސް އިވީޝާ އިންތަނުން ގުޑިވެސް ނުލިއެވެ. ރިޒްވީންއަށް ދެދަތްޕިލައަށް ބާރުކޮށްލެވުނީ އޭނައަށް ކުރެވޭނެ އިތުރުކަމެއް ނެތުމުންނެވެ. ސަލްމާގެ ކުރިމަތީގައިވެސް ކުރިހޯދާނީ އިވީޝާކަން އޭނައަށް އެނގެއެވެ. އެއުޅުން ހުންނަގޮތުން އޭނަ އަބަދުވެސް އިވީޝާދެކެ ފޫހިވެއެވެ. އެންމެފަހުން ރިޒްވީންއަށް މަޖުބޫރުވީ އިވީޝާ ގޮވައިގެން އޮފީހަށް ދާށެވެ.\nބެލްކަނިން ބޭރު ބަލަހައްޓައިގެން ސާދުނާ ހުރީ ފިކުރުގެ ފުން ކަނޑެއްގެ ތެރޭގައެވެ. މާލެ ދިޔުމަކުން އެހިތަށް ލިބުނު ހަމަޖެހުމެއް ނެތެވެ. އިވްޔާ އާއި ދޭތެރޭ ވިސްނައި ފިކުރުކުރުން ނޫންކަމެއް ސާދުނާއަކަށް ނުކުރެވެއެވެ. އެކަމާއި ވިސްނާވިސްނައި އޭނަގެ ނަފުސާނީ މައްސަލަ ބޮޑުވާން ފެށިއެވެ. ނިދިޖެހިލިޔަސް ގޮވެނީ އިވްޔާއަށެވެ. މުޅި ދުވަސް ހޭދަކުރަނީ އިވްޔާގެ ފިކުރުތަކުގައެވެ.\nފުން ވިސްނުމެއްގެ ތެރޭގައި ހުރިވަރުން ޙުސައިން އެތަނަށް އައިކަންވެސް ސާދުނާއަކަށް ނޭނގުނެވެ. ދިރިހުއްޓަސް ފުރާނަ ނެތް މަސްގަނޑެކޭ ސާދުނާއެކޭ އެއްފަދައެވެ. ހިކިކަމުން ހިމަ ހޯލިކޮޅަކަށްވަމުންދިޔަ އެހަށިގަނޑަށް ބަލަން ޙުސައިންއަށް ހުރެވުނީ ފެންކަޅިވެފައެވެ.\n"ސާދުނާ... ނަދުރެއް ބުނެގެންތަ މަށާ ވާހަކަ ނުދައްކަނީ... ސާދުނާ ބޭނުންވިގޮތަށް މިއޮތީ މާލެވެސް އާދެވިފަ... ދެން ތިހެން ނުހުރެބަލަ..." ސާދުނާގެ ކޮނޑުމަތީގައި އަތް ބާއްވައިލަމުން ޙުސައިން ބުންޏެވެ. ނުތަނަވަސްކަން ފޮރުވުމަށް އޭނަ ވާހަކަ ދެއްކީ ލާނެތް ރާގަކަށެވެ.\nސާދުނާ ފެށީ ރޯށެވެ. އޭނަގެ ހިތުގައި އެއްވެސް މީހަކާއި ދޭތެރޭ އެއްވެސް ނަފުރަތުކަމެއް ނެތްކަމަށް ބުނަމުން ދިޔައެވެ. އިވްޔާ ނުފެންނަނީސް އެހިތުގެ ފާރުގަނޑު ފަސޭހަ ނުވާނެކަމަށް ތަކުރާރުކޮށް ބުނަން ފެށިއެވެ. އެންމެފަހުން ޙުސައިންއަށް މަޖުބޫރުވީ ސާދުނާގެ ވިސްނުން އެހެން ދިމާއަކަށް އަނބުރައިލާށެވެ. އޭނައަށް ސާދުނާ ގެނެސް މޭގައި ޖައްސާލެވުނެވެ. ޙުސައިން އުޅުނީ ސާދުނާ ގޮވައިގެން ކޮޓަރިތެރެއަށް ވަންނާށެވެ. ނަމަވެސް އެވަގުތު ސާދުނާ ތެޅިގަނެފައި ބެލްކަންޏާއި ދިމާއަށް ދިޔަގޮތުން ޙުސައިންއަށް ލިބުނީ ސިހުމެކެވެ. ސާދުނާގެ ނަމުން ގޮވައިލަމުން ޙުސައިންއަށް ބާރަށް ހަޅޭއްލަވައިގަނެވުނެވެ.\nމުޖުރިމު ކަލޭގެއާއި ފުލުހުންގެ ވެރިޔާ...02\nޢިދު ދުވަހު' މުސްލިމުން އެކަކު އަނެކަކާ ބައްދަލުވެ ހެޔޮއެދުމުގެ ޝުޢޫރުތައް ފާޅުކުރުމަކީ، އިސްލާމީ ރިވެތި އަޚުލާޤުގެ ނަމޫނާއެއް: ރައީސް ޔާމީން\n10 މެއި 2019, 04:45\nVarah reethi.next part thankolhn Avahah nerehchey . I can’t wait 😍 to read that part\n18 މެއި 2019, 14:29\nThank u dear ❤❤ new part mihaaru kiyaaleveyne.. In Sha Allaah miadhu adhi ithuru part eh genesdheynan 😊\n10 މެއި 2019, 05:16\nIt’s amazing dear 😘😍😘 masha Allah ur so talented ❤❤❤ As usual mi partvx v v v rythi ingey n ehaame furihama 🌸🌿🌸🌿🌸🌿🌸🌿 Eysh dhonii ur my favourite writer n I love u n ur stories 💙💙💙💙 n I really appreciate your hard work dear 👏👏👏👏👏 Lysm dear 😍😍😍😍😍😍😍😍😍😍😍😍😍😍😍😍😍😍😍😍😍😍😘😘😘😘😘😘😘😘😘😘😘😘😘😘😘😘😘😘😘😘😘😘😘😘\nThank u so much dear ❤❤\n10 މެއި 2019, 09:36\n18 މެއި 2019, 14:30\n10 މެއި 2019, 12:21\nMaasha Allah vvv furihama.. Kiya kiyaa indha nimunu iruves neynge. Ehaavarah vadhevifa inee vaahakaige there ah.. ♥💜💙♥💜💙♥💜💙♥💜💙♥💜💙♥💜💙♥ Asluves vvvv reethi. Eh jumula aneh jumula aa, eh paragraph aneh paragraph aa gulhuvaalaafa haadha salhi kohshey genes dheefa hunnanee.. Vaahaka kiyamundhaairu hama asluves ajaibuvey. Hithaa hithun eysh ge hunaruverikamah thaureef kurevey.. Thee hama v hunaruveri molhu writer eh. 😍😘😍😘😍😘😍😘😍😘😍😘😍😘😍😘😍 Hmmm story ge miadhuge part ah buneveynee……. Alhe kihineh baaey vaan miulhenee.. Adhi hama mifhanee kolheh medheh nufeni.. Alhe dhen thivarah nuthalhuvaa rain ah ivy dheeba.. 💔💔💔💔💔💔💔💔💔💔💔💔 Haadha dheraveyey muvaa gothun. Mi mulhi oart ves mi dhiyaee ehaa emotional koh. Hama rovvaalaifi. 😪😪😪😪😪😪😪😪😪😪😪😪😪😪😪😪😪😪😪😪 Dhen hama rain hunnaaneerha ehen? Ivy ekani haalah dhookohlaaneetha? E ivysha aa kaivenu kuran ehbas vaaneetha? Kailan akee hama yumaan ge dhariehtha..? Kihinehtha ehenvee? Yumaan ge life ga thahammalu kuran jehunee kon kanthah thakehtha? Anekka ivy ge mamma ah ivy fenuneebaa magumathin? Hithuga fumi jehifa hurikanakan. Eysh please mi suvaaluthakah javaabu dheeba madu madun namaves. 😍😍😍😍😍😍😍😍😍😍😍😍😍😍😍😍😍😍😍😍 Waiting for the next part. ILYSM ❤❤💜💜💙💙💚💚💓💓💓💓💓💕💕💕💕💕💕💕💕💕🌹🌹🌹🌹🌹🌹🌹🌹🌹🌷🌷🌷🌷🌷🌷🌷🌷🌷\nThank u so much dear ❤❤ hingaa dho vaagotheh balamaa 😊\n💕💙 besty 💜💕\n10 މެއި 2019, 12:34\nAlhey haadha reehchey mi partves.. Hama neyvaa nulaa undhe mi kiyaan jehunee. 💙💙💙💙💙💙💙💙💙💙💙💙💙 Vvvv reethi.. Ehaa asruves is ba huttey. Mi oart ekkoh miothee hama rovvaalaafa.. 😪😪😪😪😪😪 V baivaru suvaaluthakehge thereah genbaalaafa thu nimmaalee.. Alhe aneh part kiyaa hithun keiy nuvey.. Asluves vvvv interesting.. 💕💕😍😍😍😍😍😍😍😍😍😍😘😘😘😘😘😘😘😘😘😘😘😘 Waiting waiting. U r my favorite. Love you. 💜💙💜💙💜💙💙💜💙💜💙💜💙💜💙💜💙💜💙💜\n18 މެއި 2019, 14:31\n10 މެއި 2019, 12:52\nހަމްދުކުރަމެވެ. ތިހާ ހުނަރުވެރި ދަރިން މި ފަސްގަނޑުގައި ތިބީތީއެވެ. ޝުކުރުވެރިވަމެވެ. މިހާ ރީތި ވާހަކަ ކިޔާލަން ލިބޭތީއެވެ. އަސްލުވެސް ވަރަށް ރީއްޗެވެ. އެހާމެ ޝައުގުވެރިއެވެ. ކިޔަމުންދާއިރު ހިތުގެ އެންމެ ހިމަ ނާރަށްވެސް އަސަރު ކުރުވައެވެ. އެހާވެސް އަސަރު އެބަހުއްޓެވެ. ނިންމާ ތިޔަލީ ސުވާލުތަކުން މި ހިތް ފުރާލާފައެވެ. އެހެނަސް ޝަކުވާއެއްނެތެވެ. ގަބޫލުކުރަމެވެ. އެއީ އޭޝްގެ މޮޅުކަމާއި ގާބިލްކަމެވެ. ކިޔާހިތުން ކެތްނުވާ ހާލުވެސް ކުރިއަށް އޮތް ބަޔަށް އިންތިޒާރު ކުރަމުން ވަކިވެލަމެވެ. ވަރަށް ލޯބިވަމެވެ. ❤💕💜💙💚💕💓❤😘💙😍🌹🌷\n10 މެއި 2019, 12:54\nMaasha Allah vvv furihama. Thee hama number 1 😍😍😍😘😘😘😘\n18 މެއި 2019, 14:32\n11 މެއި 2019, 08:12\nWoww 😍😍😍😍Vvv rythi mi part vx .. Waiting for the next vvvvv curious .. When next part kiyaalan libeyny .. Waitings ❤❤❤❤❤Btw grt job eysh keep it up dear 💜💜💜Ma sha allah\nThank u so much dear ❤❤ new part eh miadhu In Sha Allaah upkohladheynan 😊\n11 މެއި 2019, 09:47\nVv curious vehje next part kiyaalaa hithun😊❤🌹…thanks eysh dhooniii mihaa rythi koh story genesdheythy❤🌹😊..ly sooo much dear\n18 މެއި 2019, 14:33\n14 މެއި 2019, 23:45\nVaahaka varah reethi.\n14 މެއި 2019, 23:48\nVaahakaige ethereyah roadha veelumeh laagen kuriyah gendhaanebaa.mi mahaa gulhuvaafa 💜💜💜💜💜💜💜\n18 މެއި 2019, 14:34\nޑީއާރުޕީގެ ލީޑަރަކަށް ޖާބިރު ހަމަޖައްސައިފި\nރައްޔިތުންގެ މަޖިލީހުގެ މެމްބަރުން ސިޔާސީ ޕާޓީތަކަށް ބެހިފައިވާ ގޮތް މަޖިލީހުން އާއްމުކޮށްފި\nމަސްތުވާތަކެއްޗާއި އެކު މާފުށިން މީހަކު ހައްޔަރުކޮށްފި\nކުރިއަށް އޮތް 24 ގަޑިއިރު މޫސުން ގޯސްވެ ބައެއް ސަރަހައްދުތަކަށް އުދަ އަރާނެ: މެޓް\nމި ސަރުކާރުން އިންޑިޔާ އަށް ބަދުބަހެއް ނުބުނާނެ: ރައީސް ޔާމީން\n24 ޑިސެމްބަރު 2017\n20 އޮގަސްޓް 2019\nސްޓޭޓް މިނިސްޓަރުގެ މަޤާމަށް ދެ ބޭފުޅަކު ޢައްޔަން ކުރައްވައިފި\n17 އޮގަސްޓް 2019


Doctor Ge Naseyhatha Beeru Kanfatheh Dhin India Anhenaku Maruvejje - Vaguthu\nޑޮކްޓަރުގެ ނަސޭހަތަށް ބީރު ކަންފަތެއް ދިން އިންޑިއާ އަންހެނަކު މަރުވެއްޖެ\nދުނިޔޭގެ ހުރިހާ ހިސާބެއްގައި ނުރައްކާތެރި ވައިރަސް ކޮވިޑް-19 ފެތުރެމުން އަންނަ މި ދަނޑިވަޅުގައި އަވަށްޓެރި އިންޑިއާގައި ޑޮކްޓަރު ދިން ނަސޭހަތަށް ބީރު ކަންފަތެއް ދިން އަންހެނަކު މަރުވެއްޖެއެވެ.\nއިންޑިއާގެ ގުޖުރާތުގައި އޮންނަ ސޫރާތަށް ނިސްބަތްވާ އުމުރުން 61 އަހަރުގެ އަންހެނަކަށް ކޮވިޑް-19 ޖެހިފައިވާކަން ޑޮކްޓަރުންނަށް ޔަގީންވުމުން ޑޮކްޓަރުން ވަނީ އޭނާ ހޮސްޕިޓަލުގައި އެޑްމިޓުވުމަށް ފަހުގައި ފަރުވާ ހޯދަން އެދިފައެވެ. ނަމަވެސް އެ އަންހެން މީހާ ވަނީ އެކަމަށް ދެކޮޅު ހަދާފައެވެ.\nނަމަވެސް، އޭނާގެ ހާލު ގޯސްވުމުން، މި މަހުގެ 4ވަނަ ދުވަހު ވަނީ އަމިއްލަ އަށް ހޮސްޕިޓަލަށް ގޮސް ފަރުވާ ދޭން އެދިފައެވެ. ޑޮކްޓަރުން އެ އަންހެން މީހާ އަށް ފަރުވާ ދޭން މަސައްކަތް ކުރި ނަމަވެސް، އޭނާގެ ހާލު މާ ބޮޑަށް ގޯސްވެފައިވުމުން އޭނާގެ ފުރާނަ ސަލާމަތް ކުރެވޭ ގޮތް ވަނީ ނުވެފައެވެ.\nމަރުވި އަންހެން މީހާގެ ފިރިމީހާވެސް މިހާރު ކޮވިޑް-19 އަށް ފައްސި (ޕޮސިޓިވް) ވެފައިވާއިރު، އެ ހިސާބުގަނޑުގައި އުޅޭ އިތުރު ބަޔަކުވެސް ވަނީ ފައްސިވެފައެވެ. އިންޑިއާގައި މިހައިތަނަށް ޖުމްލަ 4،067 މީހަކު ވަައިރަހަށް ފައްސިވެފައި ވާއިރު ވައިރަހުގެ ޝިކާރަ އަކަށްވެ 109 މީހުން ވަނީ މަރުވެފައެވެ.\nއެ ގައުމުގައި މި މަހުގެ 15 އާއި ހަމައަށް ޖުމްލަ3ހަފްތާގެ މުއްދަތަށް މުޅި ގައުމު ފުރަބަންދު (ލޮކްޑައުން) ކޮށްފައި ވާއިރު، އެކަމުގެ ސަބަބުން އިންޑިއާގެ އިގްތިސާދަށް އަންނަނީ ބޮޑެތި ލޮޅުންތަކެއް އަރަމުންނެވެ. މިގޮތުން ދުވާލެއްގެ މައްޗައް އެ ގައުމަށް4ބިލިއަން އެމެރިކަ ޑޮލަރުގެ ގެއްލުން ދަނީ ވަމުންނެވެ.


ސަފާރީގައި ހިނގި ރޭޕްގެ މައްސަލައިގެ ފުރިހަމަ ތަހުގީގެއް ކުރުމަށް އުމަރު ނަސީރު ގޮވާލައްވައިފި\nއިބްރާހިމް ޒަކީ 28 ޖޫން 2020\nހުޅުމާލެ ފަޅުގައި އޮތް ސަފާރީއެއްގައި، މިދިޔަ ހުކުރު ދުވަހުގެރޭ، ކެންޔާގެ އަންހެނަކު ރޭޕްކުރިކަމަށް ބުނާ މައްސަލައިގެ ފުރިހަމަ ތަހުގީގެއް ކުރުމަށް ކުރީގެ ހޯމް މިނިސްޓަރު އުމަރު ނަސީރު ގޮވާލައްވައިފިއެވެ.\nއުމަރު މިއަދު ކުރެއްވި ފޭސްބުކް ޕޯސްޓެއްގައި ވިދާޅުވެފައިވަނީ، އެ ހާދިސާ އަކީ މުޅި ގައުމު ލަދުވެތިވާ ވަރުގެ މައްސަލައެއް ކަމަށެވެ.\nއަންހެނަކު ރޭޕްކުރި ކަމަށް އޭނާގެ ދުލުން ބުނެ ސަރުކާރުގެ ތެރޭން ނުފޫޒު ގަދަ، ބަޔަކަށް ތުހުމަތު ކުރާއިރު، އެބަޔަކު ހައްޔަރުކޮށް، ގާނޫނީ ހުކޫމަތު ނުހިންގޭނަމަ އިންސާފާ މެދު ރައްޔިތުން ކުރާނީ ކޮން އުއްމީދެއްތޯވެސް އުމަރު ވަނީ ސުވާލު ކުރައްވައިފައެވެ.\nބާރު ގަދަ މީހުންނަށް ވެސް ގާނޫނުގެ ދިގު އަތް ފޯރަންވާނެ ކަމަށާއި، ދޭސީއެއް ބިދޭސީއެއް ނެތި އިންސާފު ލިބެންވާނެ ކަމަށްވެސް ވިދާޅުވެފައި ވެއެވެ.\nވެރިކަމުގައި ހުންނައިރު އަދުލުވެރިކަމަށްޓަކައި ކަނާއަތުން ވާއަތް ކަނޑައިލަން ޖެހިއްޖެ ނަމަ، އެކަންވެސް ކުރަން ޖެހޭނެ ކަމަށާއި، ވެރިޔެއްގެ އެންމެ ފުރަތަމަ މަސްއޫލިއްޔަތަކީ ހަމަހަމަ ކަމާއެކު އެންމެނަށް އިންސާފު ލިބިދިނުން ކަމަށްވެސް އުމަރު ވިދާޅުވެފައިވެއެވެ.\nމި މައްސަލައިގެ ފުރިހަމަ ތަހުގީގެއް ދައުލަތުގެ ކަމާބެހޭ ގުނަވަންތަކުން ހިންގުމަށް ގޮވާލައްވާ ކަމަށާއި، ރާއްޖޭގެ ނޫސްވެރިން މިކަން ބައްލަވައި އިންސާފުން ރިޕޯޓް ކުރެއްވުމަށް އިލްތިމާސް ކުރައްވާ ކަމަށްވެސް އުމަރު ވިދާޅުވިއެވެ.\nސަފާރީގައި އަންހެނަކު ރޭޕްކުރި މައްސަލައާ ގުޅިގެން ފުލުހުން، 39 އަހަރުގެ ދިވެހި ދެ ފިރިހެނުން ހައްޔަރު ކުރިއެވެ. ނަމަވެސް އިއްޔެ ވަނީ އެ ދެމީހުން ދޫކޮށްލައިފައެވެ.\nފުލުހުން ބުނީ އެ ދެމީހުން ދޫކޮށްލީ އެމީހުން ތަހުގީގަށް ހައްޔަރުކޮށްފައި ބެހެއްޓުމަށް އެދެވޭނެ ސަބަބެއް ނެތުމުން ކަމަށެވެ. އަދި އެމައްސަލަ އިތުރަށް ތަހުގީގު ކުރަމުން އަންނަ ކަމަށްވެސް ފުލުހުން ބުންޏެވެ.\nއަރުޝީފަށް ނެގީ 28/06/2020 16:03\nއެންމެފަހުން އަޕްޑޭޓްކުރީ 28/06/2020 16:03\nއަމާޒަކީ މި އަހަރު 20،000 އެއްހާ ބިދޭސީން ފޮނުވާލުން: ފައްޔާޒު\nވަޒީފާ އަށް އަސަރުކުރި 3349 މީހުންނަށް އިނާޔަތް ދީފި\nބޭރު ނޫސްވެރިއެއްގެ ފާޑުކިޔުންތަކަށް ނަޝީދުގެ ހުޅުވާލެވިފައިވާ ސިޓީއެއް


Husvi aharu MIRA medhuverikoh dhaulathah 12.6 bn ruffiya Husvi aharu MIRA medhuverikoh dhaulathah 12.6 bn ruffiya\nމިދިޔަ އަހަރު ޓެކްސްގެ ގޮތުގައި 12.6 ބިލިއަން ރުފިޔާ\nދައުލަތުގެ ޓެކްސް އިދާރާ، މޯލްޑިވްސް އިންލަންޑް ރެވެނިއު އޮތޯރިޓީ\nމިދިޔަ އަހަރު ނިމުނުއިރު މީރާ މެދުވެރިކޮށް ޓެކްސްގެ ގޮތުގައި ދައުލަތަށް 12.6 ބިލިއަން ރުފިޔާ ލިބިއްޖެއެވެ.\nދައުލަތުގެ ޓެކްސް އިދާރާ މޯލްޑިވްސް އިންލެންޑް ރެވެނިއު އޮތޯރިޓީއިން އާންމުކޮށްފައިވާ ތަފާސްހިސާބުތައް ދައްކާގޮތުން ޓެކްސްގެ ގޮތުގައި ހުސްވި އަހަރު ދައުލަތަށް ލިބުނު ޓެކްސް އާމްދަނީގެ އަދަދަކީ 2017ވަނަ އަހަރު ލިބުނު އާމްދަނީގެ އަދަދަށްވުރެ 6.58 އިންސައްތަ އިތުރު އަދަދެކެވެ.\nމީރާގެ ތަފާސްހިސާބުތައް ދައްކާގޮތުން ހުސްވި އަހަރު ދައުލަތަށް ޓެކްސްގެ ގޮތުގައި އެންމެ ބޮޑު އާމްދަނީއެއް ލިބިފައިވަނީ މުދަލާއި ޙިދުމަތުގެ އަގުން ނަގާ ޓެކްސް، ޖީއެސްޓީންނެވެ. އެއީ 7.68 ބިލިއަން ރުފިޔާއެވެ.\nޑިސެމްބަރުމަހު ދައުލަތައް ލިބުނު އާމްދަނީގެ ތަފާސްހިސާބަށް ބަލާއިރު، އެމަހުގެ ތެރޭގައި 1.4 ބިލިއަން ރުފިޔާ ވަނީ ބަލައިގެންފައެވެ. މި އަދަދަކީ ޑިސެމްބަރުމަހު ލިބޭނެ ކަމަށް ލަފާކުރި އަދަދަށްވުރެ އެކެއް އިންސައްތަ ދަށް އަދަދެކެވެ. ނަމަވެސް މިއީ މިދިޔަ އަހަރުގެ ޑިސެމްބަރުމަހު ލިބުނު އާމްދަނީއަށްވުރެ 4.5 އިންސައްތަ އިތުރު ޢަދަދެކެވެ.\nމީރާގެ ތަފާސްހިސާބަށް ބަލާއިރު، ހުސްވި ޑިސެމްބަރުމަހު ދައުލަތައް ލިބުނު އާމްދަނީ އިތުރުވެފައިވަނީ، ލޭންޑް އިކުއިޒިޝަން އަދި ކޮންވަރޝަން ފީ އާއި ޓެކްސްގެ ގޮތުގައި ލިބުނު އާމްދަނީ އިތުރުވުމުންނެވެ. ލަފާކުރި އަދަދަށްވުރެ ލިބުނު އާމްދަނީ ދަށްވެފައިވަނީ ފަތުރުވެރިކަމަށް ދޫކޮށްފައިވާ ބިންތަކުން ލިބެން ޖެހޭ ޓެކްސްފައިސާ ފުރިހަމައަށް ލިބިފައި ނުވުމުންނެވެ.\nޑިސެމްބަރުމަހުގެ މީރާއަށް ބަލައިގަތް އާމްދަނީގެ އެންމެ ބޮޑު ބައެއް ޙިއްސާކުރަނީ ޖީ.އެސް.ޓީއެވެ. އެއީ ޖުމްލަ އާމްދަނީގެ %43.9 ނުވަތަ 630.2 މިލިއަން ރުފިޔާއެވެ. ދެން އެންމެ ބޮޑު ޢާމްދަނީއެއް ލިބިފައިވަނީ ޓޫރިޒަމް ލޭންޑް ރެންޓުންނެވެ. އެއީ އާމްދަނީގެ %24.5 ނުވަތަ 352 މިލިއަން ރުފިޔާއެވެ.\nމީގެ އިތުރުން، ލޭންޑް އިކުއިޒިޝަން އެންޑް ކޮންވަރޝަން ފީގެ ގޮތުގައި 27.1 މިލިއަން ރުފިޔާ ، ގްރީން ޓެކްސްގެ ގޮތުގައި 66.65 މިލިއަން ރުފިޔާ ، އެއަރޕޯޓު ސަރވިސް ޗާޖުގެ ގޮތުގައި 58.23 މިލިއަން ރުފިޔާ ވަނީ ލިބިފައެވެ.\nޑިސެމްބަރުމަހު މީރާއަށް ބޭރުފައިސާގެ ގޮތުގައި ލިބުނު އާމްދަނީ އުޅެނީ، 65 މިލިއަން އެމެރިކާ ޑޮލަރުގައެވެ.


މާލެއިން ރަށަށް ދާންވީމަ ޕީސީއާރު ޓެސްޓް، މާލޭގައި ކިތަންމެ ތޮއްޖެހުނަސް ރަނގަޅު؟! – adduLIVE\nމާލެއިން އެނބުރި ރަށަށް ދާންވީމަ ޕީސީއާރު ޓެސްޓް، މާލޭގައި ކިތަންމެ ތޮއްޖެހުނަސް ރަނގަޅު؟!\n1 Jan 10, 2022, 06:18 މުރުޝިދު އަބްދުލް ހަކީމް\nކޮވިޑުން ރައްކާތެރިވުމަށް އެޗްޕީއޭއިން އަތޮޅު ތެރޭގައި އަޅާފައިވާ ހަރުކަށި ފިޔަވަޅުތަކާ ވެރިރަށް މާލޭގައި އަމަލުކުރާ "ފިނި ގޮތުން" މާލޭގައި ކޮވިޑް ފެތުނަސް ވަރިހަމައޭ ބައެއްް ފަހަރު ހީވާ ކަހަލަ އެވެ. ނޫނީ އަތޮޅު ތެރެއާއި މާލޭ އާއި ކޮވިޑަށްވެސް ވަކިކުރަން އެނގޭހެންވެސް އެޗްްޕީއޭއިން އަަމަލުކުރާ ގޮތުން ބައެއް ފަހަރު ހީވެ އެވެ.\nކޮވިޑު ފެތުރެމުންދިއުން ހުއްޓުވުމަށް ރާއްޖޭގައި އިއުލާންކޮށްފައިވާ ސިއްހީ ކުއްލި ނުރައްކަލުގެ ހާލަތު އިއުލާން ކޮށްފައި އޮތަސް މާލޭގައި މި ފަހުން އެއްވެގެން ނުކުރާ ކަމެއް ނެތެވެ. ގައިދުރުކަމެއް ނެތި ކިޔުތައް ދަމާލައިގެން ތިބެ ނެގި ޓިކެޓްތަކާއެކު ފުޓްބޯޅަ މެޗްތައް ބަލަން ގަލޮޅުދަނޑަށް މީހުން އެއްވިއެވެ. ސިޔާސީ ބޮޑެތި ޖަލްސާތަކާއި މުޒާހަރާތައް ވެސް ބާއްވަނީ އެވެ. ނުވިތާތަކަށް ނަން މަޝްހޫރު "އުނގުޅޭ ބާޒާރުވެސް" ބޭއްވީ އެވެ. އަދި އެންމެ ފަހުން އާ އަހަރު ފާހަގަކުރަން ހުޅުމާލޭގައި ބޭއްވި ޝޯއަކުން ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާން ކޮށްފައި އޮތްހެން ވެސް ހީނުވެ އެވެ. ނަމަވެސް އެޗްޕީއޭއިން ހަރުކަށި ފިޔަވަޅުތައް އަތޮޅު ތެރޭގައި ގެންދިޔައީ އަޅަމުންނެވެ. ރަށެއް މޮނިޓަރިންނަށް ލައި، އެތައް ދުވަހެއް ވަންދެން ދިގު ދައްމާލައިގެންވެސް ތިބެ އެވެ.\nއާ އަހަރުގެ ތަހުނިޔާ އާއި ހެޔޮ އެދުންތައް އަރިސް ކުރަން. #Maruhabavees pic.twitter.com/TOAME5g0xO\nމި ފަހަރުވެސް ދިމާވީ މި ފަދަ ގޮތެކެވެ. ނަމަވެސް ސްކޫލް ބަންދާ ދިމާކޮށް އަތޮޅު ތެރެއިން މާލެ ދިޔަ މީހުން އެނބުރި ރަށަށް އައުމާ ދިމާކޮށް އެޗްޕީއޭއިން ކޮވިޑް ފެތުރިދާނެތީ ކަމަށްބުނެ ކުއްލިއަކަށް ފިޔަވަޅުތައް ހަރުކަށިކުރީ އެވެ. އަތޮޅު ތެރޭގައި ދިރިއުޅޭ އެތައް ބަޔަކު ރަށަށް ގޮސް ކަރަންޓީނުވެގެން ތިބެ ކޮވިޑް ޓެސްޓްކުުރަން ފުރުސަތެއް ނުދިނެވެ. އޭގެ ބަދަލުގައި ޕީސީއާރުޓެސްޓް ހަދައިގެން ނެގެޓިވް ނަތީޖާއަކާ އެކީ ނޫނީ ރަށަށް ނުދެވޭ ގޮތައް ގަވައިދު ހަރުކަށިކުރީ އެވެ.\nމާލެ ސަރަޙައްދު (މާލެ، ހުޅުމާލެ، ވިލިމާލެ) ގައި ސާމްޕަލް ޕޮޒިޓިވިޓީ %5 އަށްވުރެ މަތިވެފައިވާތީ 10 ޖަނަވަރީ 2022 އިން ފެށިގެން މާލެ ސަރަޙައްދުން ދަތުރުކުރުމުގައި ޕީސީއާރް ޓެސްޓް ހަދަންޖެހުން: https://t.co/Qb0XWhnoGR\nއެޗްޕީއޭއިން ބުނެފައިވަނީ ވެކްސިންގެ ދެ ޑޯޒް ހަމަކޮށްފައިވާ މީހުން ވެސް، މާލެއިން ދަތުރުކުރާ ނަމަ، 72 ގަޑިއިރު ހަމަނުވާ ކޮވިޑް ނެގެޓިވް ނަތީޖާއެއް ބޭނުންވާނެ ކަމަށެވެ. އަދި ދެ ޑޯޒް ފުރިހަމަ ނުކުރާ މީހުން 14 ދުވަހަށް ކަރަންޓީން ވާން ޖެހޭނެ ކަމަށާއި ކަރަންޓީނު ފުރިހަމަ ކުރުމަށް ފަހު ޕީސީއާރު ޓެސްޓު ހަދަން ޖެހޭނެ ކަމަށްވެސް ވަނީ ބުނެފަ އެވެ.\nގައިދުރުކަމެއް ނެތް ކިޔުތަކުގައި ޕީސީއާރުޓެސް ހަދަން މީހުން ތޮއްޖައްސާފައި\nޕީސީއާރުޓެސް ހަދަން މަޖުބޫރުވުމުން އަތޮޅު ތެރެއިން ބޭސްފަރުވާއަށާއި ޒަރޫރީ ބޭނުންތަކަށް މާލެ އައިސްތިބި އެތައް ބަޔަކު ޓެސްޓް ހަދަން މަޖުބޫރުވެއްޖެ އެވެ. ނަތީޖާއަކަށްވީ މާލެ ސަރަހައްދުގައި ހިލޭ ޕީސީއާރު ޓެސްޓު ހަދައިދޭ ސޯޝަލް ސެންޓަރާއި ސެނެހިޔާ ހޮސްޕިޓަލް ކައިރީގައި އެތައް ބަޔަކު އެއްތާކަށް އެއްވާންޖެހުމެވެ. ހިލޭ ޓެސްޓް ހެދޭ ތާކަށްދާންވެގެން ގިނަ ބަޔަކު އެއްތާކަށް ޖަމާވާން ޖެހުމުން ގައިދުރުކަމެއް ނެތެވެ. އެ މަންޒަރު ބަލާލުމުން މާލޭގައި ކިތަންމެ ގައިގޯޅިކަން ބެހެއްޓިޔަސް ކޮވިޑް ނުފެތުރޭނެ އޭ އެޗްޕީއޭއިން ބުނާ ކަހަލަ ކަމަށް މީހުން ބުނެ އެވެ.\nކޮވިޑަކީ ސަރުކާރުން ބޭނުންވީމާ އައިސްފައިވާ ގޮސްވާ އެއްޗަކަށް ހެއްދެވީމާ އެކަން ވަނީ ކުޅިވަރަކަށް @KerafaNaseem. އާއަހަރު ފާހަގަކުރަން އެތައްހާސް ބަޔަކު އެއްތަނަކަށް ޖަމާކޮށް ސަކަރާތްޖެހިއިރު ކޮވިޑަކީ އުޅޭ އެއްޗެއްކަންވެސް ހަނދާނެއް ނެތެއްނުންތޯ? @HPA_MV\n— Dr.Mohamed Iyaz (@dr_iyaz) January 6, 2022\nއެޗްޕީއޭއިން ކޮވިޑުން ރައްކާތެރިވުމަށް ފިޔަވަޅުއަޅާ މާލެއިން ފުރާ މީހުން ޕީސީއާރުޓެސް ޓެސްޓް ހެދުމަށް މަޖުބޫރު ކުރުމުން އަތޮޅު ތެރޭގައި އެ ހިދުމަތް ނެތީތޯ ސުވާލު އުފެދެ އެވެ. ސްކޫލް ބަންދަށް ފަހު އަލުން ސްކޫލްތައް ހުޅުވެން ކައިރިވުމުން އަތޮޅު ތެރެއަށް ދާނަމަ ޕީސީއާރު ޓެސްޓް ހެދުމަށް މަޖުބޫރު ކުރުމަކީ އަތޮޅު ތެރެއާއި މާލެ ގެންގުޅޭ ތަފާތުކުރުން ފާޅުކަން ބޮޑު ގޮތެއްގައި ފެންނަ ކަމެކެވެ.\nކްލިނިކްތަކަށް ބޮޑު ފައިދާއެއް\nއަތޮޅުތެރެއަށް ދާން ޖެހޭނީ ޕީސީއާރު ޓެސްޓްގެ ނެގެޓިވް ނަތީޖާއަކު ކަމަށް ބުނުމުން ބައެއް މީހުން އިހްތިޔާރު ކުރަނީ އަމިއްލަ ކްލިނިކްތަކެވެ. އޭގެ ސަބަބުން ބޮޑު އަދަދެއްގެ ފައިސާ އަތުން ދައްކަން ޖެހުނަސް ކިޔުގައި ޖެހިފައި ތިބުމަށް ވުރެ ބައެއް މީހުނަށް އެގޮތްވެސް ރަނގަޅެވެ. އެހެން ކަމުން މިއީ ކްލިކްތަކަށް ލިބޭ ބޮޑު ފައިދާ އެކެވެ. އެހެން ކަމުން ކޮވިޑާމެދު މާލޭގައި މާ ބޮޑު އަހައްމިއްޔަތައް ކަމެއް ނުދީ ތިބެފައި ކުއްލިއަކަށް ކުރާ ކަމެއް ކަމަށް ބައެއް މީހުން ސިފަ ކުރެ އެވެ.\nމިހާ ފާޅުކަން ބޮޑު ގޮތެއްގައި ކުއްލި ކުއްލިއަކަށް ގެންނަ ބަދަލުން އާއްމު ރައްޔިތުންނަށް ބޮޑު ތަކުލީފަކަށްވެ ވިޔަފާރިވެރިންގެ ޖީބުތައް ފުރޭ ކަމީ ރައްޔިތުންގެ ކުރާ ތުހްމަތެކެވެ. އެކަން އެގޮތައް ކުރިއަސް އެކަމާ އެތައް ބަޔަކު ނުރުހޭކަން ސޯޝަލް މީޑިޔާގައި މީހުން ފާޅުކުރާ ޝުއޫރުތަކުން އެނގެ އެވެ.\n"އެޗްޕީއޭ ޕްރައިވެޓް ލިމިޓެޑަށް ނަން ބަދަލުކުރަން ފެނޭ. ސަރުކާރުގައި ކޮވިޑްގެ ޓެސްޓުން މަންފާ ނުލިބޭ މީހަކު މަދު. ކޮންމެ ދެ މީހަކަށް ޓެސްޓް މެޝިނެއް އެބަހުރި. ކޮވިޑް ވިޔަފާރި ހުއްޓާލާކަށް ނުވޭތަ؟،" އާއްމު މީހަކު ސޯޝަލް މީޑިޔާގައި ބުނެފައިވެ އެވެ.\nކޮވިޑް ޓެސްޓްކުރަންކުރަން ހަދާ ޕީސީއާރު ޓެސްޓް ނަތީޖާއާއެކު ނޫނީ ރަށްރަށަށް ނުދެވޭނެ ގޮތައް މިހާރު ހެދި ނަވެސް ސްކޫލްތައް ހުޅުވުމާއެކު އަނެއްކާވެސް މާލޭގައި ތިބޭ މީހުން ކެމްޕެއިންތަކަށާއި އެހެން ބޭނުންތަކަށް އަތޮޅު ތެރެއަށްދާންވީމަ އެ އުސޫލު ބަދަލުވާނެ ކަމަށްވެސް ބައެއް މީހުން ދެކެ އެވެ. އެޗްޕީއޭއިން ކުއްލި ކުއްލިއަކަށް ގެންނަ މިފަދަ ބަދަލުތައް މީހުން ސީރިއަސްކޮށް ނުނަގާތާ ބައެއް މީހުން ދެކެނީ ބޮޑު ޗޯކެއް ގޮތުގައި އެވެ. ނުވަތަ މަޖާގަނޑެއްގެ ގޮތުގަ އެވެ.


India In Kuri Huthuru Kanthah Bala'eh Nuganeveyne - Mavota Shareef - Vaguthu\nއިންޑިއާއިން ކުރި ހުތުރު ކަންތައް ބަލައެއް ނުގަނެވޭނެ - މަވޯޓާ ޝަރީފް\nސިޔާސީ ހަސަދައެއް ފިލުވައިލުމުމުގެ ބޭނުމުގައި، އަވައްޓެރި އިންޑިއާއިން ކުރި ހުތުރުކަންތައް ބަލައިނުގަނެވޭނެ ކަމަށް އެމްޑީޕީގެ މަރަދޫ ދާއިރާގެ މެމްބަރު އިބްރާހިމް ޝަރީފް (މަވޯޓާ ޝަރީފް) ވިދާޅުވެއްޖެއެވެ.\nފޭސްބުކް މެދުވެރިކޮށް ޝަރީފް ކުރެއްވި ޓްވީޓެއްގައި ވިދާޅުވީ، އިންޑިއާއިން މިފަދަ ދެރަވަރު ކަންތައް ކުރަނީ، ރާއްޖެއަކީ ކުޑަ ޤައުމަކަށްވުމުން އިންޑިއާގެ އިސް އޮފިޝަލަކާއި މެދު ފިޔަވަޅު އަޅަން ނުކެރޭނެކަން އެނގޭތީ ކަމަށެވެ.\nޝަރީފް މިގޮތަށް ވިދާޅުވެފައި މިވަނީ، އިންޑިއާއަށް ކުރެއްވި ދަތުރުފުޅެއްގައި ޗެންނާއީ އެއާޕޯޓްގައި، ރައްޔިތުންގެ މަޖިލީހުގެ މެޖޯރިޓީ ލީޑަރު އަހްމަދު ނިހާން ހަތަރު ގަޑިއިރު ވަންދެން ހިފެހެއްޓުމަށްފަހު އަނބުރާ ރާއްޖެއަށް ފޮނުވާލި މައްސަލައެއް ފެންމަތިވެ އިންޑިއާއަށް ވަރަށް ބޮޑަށް ފާޑުކިއުން އަމާޒުވެފައިވާ ދަނޑިވަޅެއްގައެވެ.\nޝަރީފް ވިދާޅުވީ، ކޮންމެ މީހަކަސް، ބޭސްފަރުވާއަށް ދިއުމުން ސިޔާސީ ހަސަދަގަނޑެއް ފިލުވާލުމަށް މިފަދަ ހުތުރުކަންތައް ކުރުމަކީ ބަލައިގަނެވޭނެ ކަމެއް ނޫން ކަމަށެވެ.\n"ރާއްޖެއަކީ ކުޑަ ޤައުމަކަށް ވީމާ އިންޑިއާގެ އިސް އޮފިޝަލަކާއި މެދު ފިޔަވަޅު އަޅަން ނުކެރޭނެކަން އެނގޭތީ މިކަހަލަ ދެރަވަރު ކަންތައް ކުރަނީ. ކޮންމެ މީހަކަސް، ބަލިވެގެން ބޭހަށް ދިޔައީމާ ސިޔާސީ ހަސަދަގަނޑެއް ފިލުވާލުމަށް މިފަދަ ހުތުރުކަންތައް ކުރުމަކީ ބަލައިގަނެވޭ ކަމެއް ނޫން،" ޝަރީފް ކުރެއްވި ޓްވީޓުގައި ވިދާޅުވިއެވެ.\nނިހާން އިންޑިއާއަށް ވަޑައިގަތުމުން އަނބުރާ ރާއްޖެ ފޮނުވާލާފައި މިވަނީ، ފާއިތުވެދިޔަ ދުވަސްތަކުގައި ރާއްޖޭގައި ހިނގައި ދިޔަ ސިޔާސީ ކަންކަމުގެ ތެރެއަށް އެޤައުމުގެ ބައެއް އިސް ފަރާތްތަކުން ވަދެ، ރާއްޖޭގެ ސިޔާސީ މަސްރަހު ހަލަބޮލިކޮށްލުމަށް މަސައްކަތްކޮށްފައި ވަނިކޮށެވެ. ނަމަވެސް ސަރުކާރުން އެކަންކަމަށް ފިނި ރައްދެއް ދެއްވައި އެފުރުސަތު ނުދިނުމުން އިންޑިއާގެ ފާޑުކިއުން ފާޅުގައި ރާއްޖެއަށް އެޤައުމުން އަމާޒުކުރިއެވެ.\nމި ކަންކަމަށްފަހު، އިންޑިއާގައި އުޅޭ ދިވެހި އާއިލާތަކަށް އެޤައުމުން ދުއްތުރާ ކުރުމުގެ މަސައްކަތް ފަށާފަިއިވާއިރު، މީގެ ކުރިން ވެސް ބައެއް ދިވެހިންނަށް އެޤައުމަށް ވަނުމުގައި ދަތިތަކެއް ކުރިމަތި ކުރުވާފައިވެއެވެ.\nރޭގެ ހާދިސާ އާއި ގުޅިގެން ނިހާން ވިދާޅުވީ، އިންޑިއާ އަށް ދިވެހިން އެތެރެވުމުގައި އާގޮތްތަކެއް ކަނޑައަޅައިފިނަމަ އެކަން ދިވެހިރާއްޖެ އަށް ވެސް އެނގެން ޖެހޭނެ ކަމަށެވެ. ނަމަވެސް އިންޑިއާގެ ރަސްމީ ފަރާތަކުން މިކަމާއި ގުޅިގެން އަދި ވަކި އެއްޗެއް ބުނެފައެއް ނުވެއެވެ.\nޖޫން 6, 2018 03:40\nބަލަ އިންޑިޔާއަށް ވެސް އެގޭ ވާނުވާ..ބަލަ ކަލޭ ދިޔަސް ވާނީ ހަމަ އެހެން... އެއީ ކަލޭމެން ކުރި ކަންތައްތަކުގެ ނަތީޖާ..\nޖޫން 6, 2018 04:01\nބޭސް ފަރުވާގެ ހިދުމަތް ނުލިބި ބޭ އިންސާފުން ޖަލުގައި ކިތައް މީހުން ބަންދުކޮއްގެން ނިހާނުގެ ބޮސް އެއުޅެނީ؟ ތިމާވަރުގެ މީހެއް ނެތި މީހުންނަށް ބަދުބަސް ބުނެ އެތައް އާއިލާއެއް ބިކަ ކޮއްފަ ނިހާނު ހީކުރީ ދުނިޔެ ވަށާ ބުރު ޖެހޭނެކަމަށްތަ؟ ހަމަ ރަނގަޅަށް އެވީ... އަދި މިފަދަ އެތައް ކަމެއް ނިހާނުއާއި ބައިވެރިންނަށް ކުރިމަތިވާތަން ދެކޭ ހިތްވޭ...\nޖޫން 6, 2018 07:57\nކަލޭތީ ރަހުމެއް ހުންނަ މީހެއް ނުވާތީ ތިހެން ތިވަނީ. ކިތަންމެ ގޯސް މީހަ އައް ވެސް ރަނގަޅައް ކަންތައް މެދުވެރި ކުރެއްވުމައް އަންގަވާފަ އޮންނަނީ.\nޖޫން 6, 2018 10:23\nދިވެހި ރައްޔިތަކަށްވެހުރެ ދިވެހިންނަށް ދެރަދޭން އެދޭ މީހުން މި ރާއްޖޭގަ ނޫޅެ އަނެއް ދިވެހިި ރާއްޖެ އަށް ދޭބަލަ!\nޖޫން 6, 2018 15:52\nމި ވެގެން އުޅޭ ގޮތަކީ އަންނި ދައުރުގައި އާސަންދަ ލިބެނީ ހަމަ އެކަނި އިންޑިޔާ އަސް ގޮސްގެން ކަމުގައި ވެފަ އޮތީ .\nދެން ރަާއްޖެއިން ކުރީގަ އިންޑިޔާ އަށް ގޮސް ގެން ވާ ހުރި ބޭސް ފަރުވާ މިހާރު އެބަ ލިބޭ. އޭގެ ހައިޖާނު މިއުޅޭީ\nޖޫން 6, 2018 04:05\nރައްޔިތުން ފޭރި އަނިޔާކުރަމުންދާ ވަގުންނަށް ފުރުސަތު ދޭންވީތަ؟\nޖޫން 6, 2018 04:16\nއިންޑިޔާގައި ރޭޕް ކަންތައްރަނގަޅުކޮށްބަލަ\nއިހަށް އަދިވެސް އެހެންގައުމުތަކަށްޖެއްސުން\nކުރެވޭތޯބަލައެއްނު އެބަ..އިންޑިޔާއިން ރާއްޖެ\nއަންނަ މީހުނަށްވެސް އެހެންހެދީމަ ވީނު.\nޖޫން 6, 2018 04:20\nކަލޭ ބަލައި ނުގަތަސް އަހަރުން ބަލައިގަންނަން.\nޖޫން 6, 2018 06:34\nމިއަދުނިހާނު. މާދަމާ ކަލޭ ތިއީ ވެރިމީހާއަށްވެ ކަލޭކަންތައް އިންޑިޔާއިން ބަލައި ނުގަތުމަކީ ވެދާނެ ކަންތައް. އެހެންވީމަ އަބަދުވެސް އިންސާފުން ވާހަކަ ދައްކަން ދަސްކުރޭ. މިއީ އިންޑިޔާ ގެރީގެ ނުބައިކަމުން ދިވެހުންގެ މޫނުމަތީގައި ޖެހި އެތިފަހަރެއް. ކިންމެ ދިވެއްސަކީވެސް މިފަދަ ދަށުދަރަޖައިގެ އަމަލު ކުއްވެރިޖުރާ މީހަކަށް ނުވާތީއާ ޕާޓީގެ ބައިބައިވުންކަނޑިންމައިން ބޭރުވާތީ ހިތާމައަކީ. މިއީ ދިވެހިންގެ އިލްމީ ގާބިލްކަން ދަށްކަން ދައްކުވާދޭ ކަންކަމަކީ.\nޖޫން 6, 2018 04:44\nމިކަމަކީ ކިހިނެތް ހިނގާދިޔަ ކަމެއްތޯ ބަލަން ރާއްޖޭގެ ފޮރިން މިނިސްޓްރީ އިން އިންޑިޔާ ކިބައިން ރަސްމީ ކޮށް އެދެންޖެހޭނެ ކަމުގައި ދެކެން. މީގެން މި ދައްކުވައިދެނީ އިންޑިޔާ ބުނާހާ ގޮތަކަށް ހަދައިގެން އުޅޭށޭ.. އެހެންނޫނީ ބޭނުން ގޮތެކޭ ހަދާނީ.. ދަންނަވަންތޯ އިންޑިޔާ! ތިޔަ ޗެޕްޓަރ މިހާރު މާޒީވެ ގޮސްފި.. މިއީ ވޯރާއިންގެ ޒަމާނެތްނޫން އަދި ރައީސް މަޢުމޫންގެ ދުވަސްވަރެއްވެސް ނޫން. ކިއެއްތަ ރައީސް ނަޝީދު ގެ ދުވަސް ވަރެއްވެސްނޫން.. ކަލޭމެން ދިނިއްޔާ ކައިގެން. ކަލޭމެން ދިނިއްޔާ ލަގެން.. ސޮރީ މިހާރު އެހެރަ ރައީސް އެފުރުސަތެއް ނުދޭނެ. މީވަރަށް ވާހަކަ.\nޖޫން 6, 2018 13:40\nވޯރާއިންގެ ޒަމާނެއްނޫން. އެކަމަކު ސްކޫލެއްގަ ކިޔަވައިދޭން ވެއްޖެއްޔާ އިންޑިޔާ މީހުން. ހޮސްޕިޓަލަކަށް ނަރުހެއް ބޭނުމިއްޔާ އިންޑިޔާ މީހެއް. ޑޮކްޓަރެއް ބޭނުމިއްޔާ އިންޑިޔާއިން. ތިޔަ އިންޑިޔާ ސަރުކާރުގެ އެހީގަ މިއަދު މިވަގުތުވެސް އެތައް ދިވެއްސަކު ކިޔަވަނީ. އެމީހުނަކަށް ނޫން ފައިދާ ވަނީ. އަދިވެސް ކިޔަންވީ ތައްޕާހޭ.\nޖޫން 6, 2018 06:23\nއަހަރުމެން ނުޖެހޭ އިންޑިޔާގެ ތައްޕާހުގާ ހުންނަން އެމްޑީޕީ މީހުން ފިތުނައުފެއްދިޔަސް.\nޖޫން 6, 2018 07:07\nއިންޑިޔާ ކިތަންމެ ފުއްޕިޔަސް ޖމރ އައް އަލުން އެއާޕޯޓުދޭނެ ސަރުކާރެއް ދެން މިގައުމަކު ނުއުފެދޭނެ.\nޖޫން 6, 2018 07:12\n2008 ކުން 2012ގެ އޮޑިޓް ރީޕޯޓުތައް ކިޔާލަބަލަ، ރައްޔިތުން ފެލައިލާ ދައުލަތުގެ ބަޖެޓު ބައިއެޅުންގޮތް އެގޭނެ. ތީ ހުސްވަގުން\nޖޫން 6, 2018 08:33\nއިންޑިޔާ ޑިޕްލޮމެޓަކުއައިމަ "ހޭއަރުވާލަ" ބަލަ ނިކަން. އެހެންތަ ހީވަނީ\nޖޫން 6, 2018 09:26\nއިންޑިއާ އިން ފޮނުވާލުމަކީ ބުލީކުރުން ކަމަށް ނިހާނު ބުނާނަމަ އިންޑިއާ އަށް ދައްކާލަން ވެސް ސަރުކާރުން އެބަޖެހެއޭ ޗައިނާ ގެ ސީސީސީ އާއި އެމްޓީސީސީ އާއި ގުޅިގެން ޗައިނާގެ ބޭންކް އަކުން ލޯނެއް ނަގައިގެން މާލެ ސަރަހައްދުގައި އޮތް ގުޅި ފަޅު އެއްކޮށް ހިއްކާލާ އެތަނުން އަކަފޫޓަކަށް މަހަކު 1 ރުފިޔާ އެމްޓީސީސީ އަށް ދައްކާ ގޮތަށް ހަދާ މާލެ ސަރަހައްދުގައި ވިޔަފާރި ކުރާ ހުރިހާ ކުންފުނި ތަކަށް ކޮންމެ ކުންފުންނަކަށް 10 ހާސް އަކަފޫޓްގެ ބިން ދީ އަދި އެއަށް ފަހު މާލެ އާއި ގުޅި ފަޅާއި ދެމެދު ބްރިޖް އަޅާލަންވީއޭ. މިހާރު ގުޅި ފަޅު ހަވާލު ކޮށްފައިވާ ކުންފުނި އަތުން ގުޅިފަޅު ވަކި ކުރުމަށް ފަހު އެމްޓީސީސީ އާއި ގުޅިފަޅު ހަވާލު ކުރަންވީއޭ ޝަރުތަކަށް ވާން ޖެހޭނީ ހަވާލު ކުރާތާ އެއް އަހަރު ދުަވަސް ތެރޭގައި ގުޅި ފަޅު އެއްކޮށް ހިއްކާލާ ބިން ތައް ކުއްޔަށް ދޫކުރުން. މިކަން ކުރުމުން ދެން އިންޑިއާ އަށް ވިސްނިގެން ދާނެ މަމެން ޗައިނާ އާއި އެކު ހަމަ އެގްރެސިވް ކޮށް ގުޅުން ގާއިމް ކުރަމުން ދާކަމަށް. އިންޑިއާ މަހަށްދޭބަލަ..\nޖޫން 6, 2018 09:28\nއިންޑިއާ އަށް ޖެހޭނެ ރަނގަޅަށް ރާކަނި މަސްކާން ދޭން މީ މަމެންގެ ވެރިކަން އަދި މީ މަމެންގެ ގައުމު ދޯ. އިންޑިއާ ދެން ތަމެން ތައްޔާރަށް ތިބޭތި އިންޑިއާ އެމްބަސީ ވެސް ޖެހޭނީ މާލޭން ބާލަން މާލޭގައި ހުރި އިންޑިއާ އެމްބަސީ މާލޭން ތިލަފުއްޓަށް ބަދަލު ކޮށްލަންވީ އޭ އެއިރުން ހުންނާނެއޭ އެމެންނަށް ރަނގަޅަށް ރާކަނި މަސްކެވިފައޭ މަމެން ބުނަން ނެތީމު ދޯ.\nޖޫން 6, 2018 09:37\nއިންޑިއާ އިންޑިއާ އިންޑިއާ. ރާޑޮ ރާޑޮ. ތަމެން ނަކީ މަމެންގެ ނޯކަރުން ނޫންތޭ އަވަރު ކަންޓްރީ އަވަރު ވާޓަރު ދޯ. މަމެންނަށް ހާދަ ބޮޑަށް ހީވެއޭ އިންޑިއާ ތަމެންގެ ސައިޒު އޮޅިގެން ތަމެން އުޅޭހެން އިންޑިއާ ސައިޒުން ކަނޑާ ތިރި ވާނެ ދޯ ރާއްޖޭގެ ރިސޯރޓް ތަކުން ވާކް ވިސާ ވެސް އަދި އޮންއެރައިވަލް ވިސާ ވެސް އަދި ބިޒްނެސް ވިސާ ވެސް އިންޑިއާ މީހުންނަށް ނުދޭން ނިންމީމާ. މަމެންނަށް ބުނެވިދާނެ ދޯ ރީޒަން އަކީ ވަލުގެ އިންފްލުއެންޒާ އިން ރައްކާތެރި ވުމަށް އަޅާ ފިޔަވަޅެކޭ ވެސް ބުނެވިދާނެ ދޯ. އަދި މަމެންނަށް ޓްރެވެލް އެޑްވައިޒަރީ ނޯޓިސް އެއް ވެސް ނެރެވިދާނެ ދޯ މިހާރު އިންޑިއާ ފެތުރޭ އިންފްލުއެންޒާ ގެ ސަބަބުން. ތިބެބަލަ އިންޑިއާ. ވަރުގަދަ ޝޮކް އެން އޯވް އެއް ދޭނަން ވަރަށް ސިސްޓަމެޓިކް ކޮށް ރޭވިގެން. އެއިރުން ހުންނާނެ ރަނގަޅަށް އަލާފިލާފައި އިންޑިއާ އަށް ދޯ.\nޖޫން 6, 2018 09:40\nއިންޑިޔާ އަކީ މުސްލިމުން ނާއި ދެކޮޅައް ހުތުރު ކަންކަން އަބަދުވެސް ކުރާނެ ބައެއް.....\nޖޫން 6, 2018 09:52\nއިންޑިޔަމީހުންނަށް ވިސާ ދިނުންވެސް ހުއްޓާލިވާހަކަ ހުޅުމާލޭގަ ވިޔަފާރިކުރަ ވިޔަފާރިވެރިޔަކު ބުނި. އެއީ އިންޑިޔާއަށް ކުރި ކޮންކަހަލަ ކަމެއް. ހަދިޔަކުރި ދެ ހާލިކާފިތަރު ފޮނުވާލިއްޔޯ. އެއީ ކޮްނޖެއްސުމެއް. ތިހެން ކިޔަންޏާ ކިޔާފަ ނުކިޔާނެ ކަމެއްނެތް. އަސްލު ހަމަ ރަގަޅު އެކުރިކަންތައް. ނިހާނު އިސްސަފުގަ ހުރެގެން އިންޑިޔާއަށް ކޮށްފަ ހުރިޖެއްސުމާ ދިންލަޑު ރަގަޅަށް ބަލާބަލަ. ލަޑެއް ދިނުމަކީ ހަމައެކަނި މޫނުމައްޗަށް އަގަދޮވެލުމެއްނޫން އިގޭ.\nޖޫން 6, 2018 09:53\nނިހާނު ހަމަ ރަގަޅު. މަމީ ނިހާނު ނަމަ އަންނާނީ އިމިގްރޭޝަންގެ އިސްއޮފިޝަލުންގެ މޫނުމައްޗަށް އަގަދޮވެލާފަ\nޖޫން 6, 2018 09:55\nރާއްޖެއަކީ ކުޑަ ގައުމަކަށް ވީމާ ކުރަން ނުކެރެންވީވަރުގެ ކަމެއްނޫން މީއަކީ. މިފަދަ ކަންކަން އެ އެއްގައުމަކުން ކުރީމާ އަނެއްގައުމަކުން އެފަދަ ކަމެއްކުރުމަކީ ދުނިޔޭގެ އާދަ. އެހެންވީމާ އަހަރެން ހީކުރަން ރައީސް ޔާމީނުގެ ސަރުކާރުން މިއަށް ރައްދެއް ދީ މިރާއްޖޭގެ އަގު ވަޒަން ކުރައްވާނެކަމަށް.\nޖޫން 6, 2018 10:10\nމަވޯޓާ ގަޓް ހުރިއްޔާ އިންޑިޔާ އާމެދު ފިޔަވަޅެއް އަޅާލަބަލަ\nވަކިމީހަކު ހިފޭއްޓީމަތަ ހަމަރަނގަޅަށް އެހެދީ ތިގިނތީގެ އެކަކުވެސް ނާރުވާތި އޭރުންތިބޭނެ ތެޅިތެޅި ކުރެވޭނެ ހަމައެއްވެސް ކަމެއްނޯންނާނެ\nޖޫން 6, 2018 10:16\nމި ރާއްޖޭ ގިނަމީހާ އަހަރުމެން ރާއްޖޭގަ ހުންނަނީ، ކޮންމެމީހާވެސް ބަލިވަނީމަވެސް އަހަރުމެން ރައްޖޭގަ އަންނަނީ. އަހަރުމެން ޑްރާމާ ޗެނަލް ކެންސަލްކުރަނީމަ އެއްވެސް އަންހެންމީހާ ސަރްކާރްގަ ވޯޓްވެސް ނުދެނީ. ގިނަމައްސަލަ އަންނަނީ. ބޯހަލާކް.\nޖޫން 6, 2018 10:21\nނިހާންމެން ބޯން އުޅުނު ބޮނޑި ބޮވިފަ ތިއޮތީ. އަދި ކުރިއަށް އޮތީ.\nޖޫން 6, 2018 10:22\nމީ ފައްކާ ދެފުއްކެހެރި އެކެވެ. އެކޮޅުން ކޮއްޓާލީމައި އެއްޗެކޭ ބުނެލީއެވެ.\nޖޫން 6, 2018 10:27\nމަވޯތާ ޝަރީފަކީ އިންސާފަށް ލޯބިކުރައްވާ\nޖޫން 6, 2018 10:32\nތިޔަކަން ހައްލުކޮށްލާކަށް މާގިނަ އިރެއްނުނަގާނެ. ރާއްޖޭގަތިބި އިންޑިޔާގެ ހުރިހާ ނަރުހުންނާ ޓީޗަރުންނާ ޑޮކްޓަރުންނާ މަސައްކަތު މީހުން ވަގުތުން ޑީޕޯޓް ކޮށްލީމަ މައްސަލަ ހަމަޖެހުނީ. ތީއެއްވެސް ކަމެއްނޫން. ގަޑިއެއްހާ އިރަށް ވެރިކަން މަށާ ހަވާލުކޮށްލާ "ނަޔާކު" ހެދިގޮތަށް ހަދާލާނަން.\nޖޫން 6, 2018 10:47\nކޮބާތަ؟ އިންސާނީ ޙައްޤުތަކަށް މަސައްކަތްކުރާ މީހުން! އިންސާނެއްގެ ސިއްޙީ ފަރުވާއަށް ހުރަސް އެޅީމާވެސް އެއްކަލަ ހިއުމަން ރައިޓްސް މީހުން ހަމަ ހަނު!\nޕްރޮޓެކްޓް އަވަރ ކައުންޓްރީ\nމިހާރު ރޭޕިސްތާނުގައި ހުރީ މުސްލިމުންގެ ދުޝްމަނެއް... އެއީ އޭގެ ނަތީޖާ..\nޔާމީން....! ވަރަށް ވިސްނުންތެރިކަމާއެކީ ފިޔަވަޅުއަޅުއްވަވާ!\nއެ މީހުން ބޭނުން އެއްޗެއް ހަދަން ފުރުޞަތު ނުދެއްވަވާތި!\nމިއީ އަހަރެމެންގެ (ދިވެހިންގެ) ޤައުމު.\nޖޫން 6, 2018 12:58\nއިންޑިއާ ސައިޒަށް ކަނޑާލަން ސަރުކާރަށް ގޮވާލަން...\nޖޫން 6, 2018 14:53\nއިންޑިއާ ސައިޒުން ކަނޑާ ތިރި ކުރާނަން މަމެން ތިޔާ ކޮރަޕްޓް އިމިގްރޭޝަން އިން އޮޕަރޭޓް ކުރާ އެއްވެސް ރިސޯރޓެއްގެ ވަޒީފާ އަށް ބޭރު އާލާތުން ގެންނަނަމަ އެ ގެންނަން ޖެހޭނީ ރައީސް އޮފީހުގައި އޮންނަ ސަރުކާރުގެ އިކޮނޮމިކް ކައުންސިލުން ހުއްދަ ދީގެން ކަމަށް ވަޒީރުންގެ މަޖްލީހުން ނިންމަންވީ އެއިރުން އިންޑިއާ އާލާތުން ދާނެ ސައިޒުން ކެނޑިގެން. މިހާރުވެސް ރިސޯރޓްސް ތަކުގައި ދިވެހިންނަށް ހުރި ވަޒީފާ ތައް އަދާ ކުރަނީ އެއީ އިންޑިއާ އަދި ލަންކާ އާލާތުންނޭ އެއާލާތުންނާއި މެދު އެބަޖެހޭ ހަރުކަށި ފިޔަވަޅު އަޅަން. ލަންކާ އާލާތުންނަށް ވެސް ވިސާ ދޭނެ ކަމެއް ނެތޭ ރިސޯރޓްސް ތަކުން. ކޮން މަޓީ އެއްތޭ މަޓީ އޮޅާލަލަ ބަލަ އޮޅާލާ އޮޅާލާ އޮޅާލާ..\nޖޫން 6, 2018 15:11\nއިންޑިޔާއަކަސް އެހެން ޤަވްމަކަސް އިމިގްރޭޝަން ގަވާއިދުތަކަށް އަޅުގަޑުމެން ބޯލަބަން ނުޖެހެނީތޯއެވެ. މިޤަވްމުގައި ޤާނޫނު ވަކިބަޔަކަށް ނުހިގާތީ އެއީ އެހެން ޤަވްމުތަކުންވެސް އަމަލުކުރަންޖެހޭނީ އެގޮތަށޭތޯއެވެ.؟ އަޅުގަނޑު ދާދި ފަހުން އަންހެނުން ޑޮކްޓަރަށް ދައްކަން ބެންގަލޫރަށް ދިޔައިމެވެ. އިމިގްރޭޝަނުން އަޅުގަނޑާއި ސުވާލުކުރީ އިންޑިޔާއަށް ތިޔަ އައީ ކޮންބޭނުމަކުތޯއެވެ.؟ އިމިގްރޭޝަން ޤަވާއިދުން އިންޑިޔާއަށް ސާކް ޤަވްމުތަކުގެ ތެރެއިން ބައެއް ޤަވްމުތަކުގެ ރައްޔިތުންނަށް އަހަރަކު 90 ދުވަހުގެ ޓޫރިސްޓްވިސާ ލިބެއެވެ. އެކަމަކު މެޑިކަލް ވިސާނަގަންޖެހެއެވެ. އެހެންކަމުން އަޅުގަނޑު ދެންނެވީ ޗުއްޓީއެއްކަމަށެވެ. ނިހާނުވެސް ބަލިމީހަކާއެކު ޗުއްޓީއެއްގައި އައިކަމަށް ނުބުނެ ބޮޑާކަމާއެކު ބޭސްފަރުވާއަށޭ ބުނެ ޗެލެންެޖެ ކުރުމުގެ ނަތީޖާއެވެ. އެހެން ނުހެއްދެވި ނަމަ ރަގަޅުވީސް ނޫންތޯއެވެ.\nޖޫން 6, 2018 16:35\nނިހާންއަށް އިންޑިޔާއަށް ނޭރުވުމުން ޖަމީލް ދެރަވެއްޖެ ނަމަ އެއީ މަމެން އުފާ ކުރާ ކަމެކެވެ. އިންޑިއާ އިން އަދި ލަންކާ އިން ރާއްޖޭގެ ރިސޯރޓްސް ތަކަށް މީހުން ނުގެނައި ނަމަވެސް ރާއްޖޭގެ ރިސޯރޓްްސް ތައް ހިންގޭނެއެވެ. މިކަން ނުވާނެއޭ ކިޔައިގެން ރޯ ބުހުތާނު ދޮގު ހަދައިގެން ޕްރޮޕެގެންޑާ ފަތުރަނީ އެއީ މަޓީން ނެވެ. މަޓީ އަކަށް ނޫން ރާއްޖޭގެ ޓޫރިޒަމް އިންޑަސްޓްރީ ޑްރައިވް ކުރަން ޖެހޭނެ ގޮތް އިނގޭނީ އެއިނގެންވާނީ ސަރުކާރަށެވެ. މަޓީގެ ބޮޑުންނަށް އެގިގެން ދޯ ރިސޯރޓްސް ތަކުގައި ކެޝުއަލް ލޭބަރުންގެ ގޮތުގައި ގަވާއިދާއި ޚިލާފަށް އުޅޭ ބިދޭސީން މަސައްކަތް ކުރަނީ. އަދި ރިސޯރޓްސް ހަދާ ޕްރޮޖެކްޓްސް ތަކުގައި ވެސް ގަވާއިދާއި ޚިލާފަށް އުޅޭ ބިދޭސީން މަސައްކަތް ކުރަނީ. މަޓީން ނޫޅޭ ދޯ މިކަން ހައްލު ކުރަން ވެސް. ދެން އޮތީ އިމިގްރޭޝަން. އިމިގްރޭޝަން އިން މިރާއްޖޭގައި ގަވާއިވާއި ޚިލާފަށް އުޅޭ ބިދޭސީން ހޯދާ އެމެން ރަށަށް ފޮނުވާލަން އެއްވެސް މަސައްކަތެއް ނުކުރެެެއެވެ. ކުރާނަމަ3މަސް ތެރޭ އެކަން ނިމޭނެއެވެ.


ދިވެހި ކިޔަވާކުދިންގެ ޖަމިއްޔާ މިސްރު - ވިކިޕީޑިއާ\nދިވެހި ކިޔަވާކުދިންގެ ޖަމިއްޔާ މިސްރު\nއެވޭލާ ޒަމާނުއްސުރެ މިޞްރު ބެލެވިފައިވަނީ ދިވެހީންގެ ވަރަށް މުހިންމު ތަޢުލީމީ ޤިބުލައެއްކަމުގައެވެ. އެހެންކަމުން މަދުނޫން ޢަދަދަކަށް އަބަދުވެސް މިޞްރުގައި ދިވެހި ކުދިން ތަޢުލީމް ޙާސިލްކުރަމުންދެއެވެ. މިޞްރުގައި އޮންނަ، ދިވެހީންގެ މި ކުޑަކުޑަ ޖަމާޢަތް ތަމްސީލުކޮށްދޭ ޖަމްޢިއްޔާއެއް ހެދުމަށް ޚިޔާލުކުރެވި އެކަމަށް އެންމެ ފުރަތަމަ ޢަމަލީ ސިފައެއް ގެނެވުނީ 1966 ވަނަ އަހަރުގެ ސެޕްޓެމްބަރ މަހުގެ 1 ވަނަ ދުވަހުއެވެ. އެއަށްފަހު 1967 ވަނައަހަރު ފެބްރުއަރީ މަހުގެ 22 ވަނަދުވަހު މިސްރުގެ އިޖްތިމާޢީ ކަންތައްތަކާބެހޭ ވުޒާރާގައި ޖަމްޢިއްޔާ ރަޖިސްޓްރީ ކުރެވުނެވެ. އޭރު ޖަމްޢިއްޔާގައި ތިބި މެމްބަރުންގެ ޢަދަދަކީ ހަމަ އެންމެ 28 އެވެ.\nޖަމްޢިއްޔާ ރަޖިސްޓްރީ ކުރުމަށްފަހު ވަރަށް ފުޅާ ދާއިރާއެއްގައި ތަފާތު ޙަރަކާތްތައް ހިންގަންފެށުނެވެ. މިޞްރުގައި ދިވެހިރާއްޖޭގެ އެމްބަސީއެއް ނެތުމާއިއެކު، ރަސްމީ ސިފައެއްގައި މިޞްރުގައިތިބޭ ކިޔަވާކުދީން ތަމްސީލުކުރާ ފަރާތަކީ ދ.ކ ޖަމްޢިއްޔާ ކަމުގައި ވެގެންދިޔައެވެ. ޢަރަބި ދުނިޔެއަށް ދިވެހިރާއްޖެ ތަޢާރަފްކޮށްދިނުމަށްޓަކައި ކިޔަވާ ކުދިބަޔަކަށް ކުރެވޭނެ އެންމެ ފުޅާ ދާއިރާއެއްގައި މުހިންމު މަސައްކަތްތަކެއް ޖަމްޢިއްޔާއިން ވަނީ ކޮށްފައެވެ. އޭގެތެރޭގައި ރާއްޖެއާއިބެހޭ ލުއިފޮތް ޝާއިޢުކުރުމާއި އަޅުގަނޑުމެންގެ އާދަކާދައާއި ޘަޤާފަތް ދައްކުވައިދޭ ވަރަށް ފުރިހަމަ މަޢުރަޒެއް ބޭއްވުން ހިމެނެއެވެ.\nމީގެ އިތުރުންވެސް މިޞްރުގެ ޔުނިވަރސިޓީތަކުގައި ދިވެހި ކުދީންނަށް ކިޔެވުމުގެ ފުރުސަތު ހޯދައިދިނުމުގައި ޖަމްޢިއްޔާ ވަރަށް މުހިންމު ދައުރެއް އަދާކޮށްފައިވެއެވެ\nޖަމްޢިއްޔާ އުފެދުނުތާ ސާދަވަރަކަށް އަހަރަށްފަހު ޖަމްޢިއްޔާގެ ޙަރަކާތްތަކަށް ކޮންމެވެސް ވަރެއްގެ ހުއްޓުމެއް އައެވެ. މިހެން ދިވާމާންޖެހުނީ މިޞްރަށް ކިޔަވަން އަންނަކުދިންގެ ޢަދަދު މަދުވުމާއިގުޅިގެންނެވެ. ނަމަވެސް 1987 ވަނަ އަހަރާއި ހަމައަށް އައިއިރު މިޞްރުގައިތިބި ދިވެހި ކިޔަވާކުދިންގެ ޢަދަދު ފަންސާހަށްވުރެ މައްޗަށް ދިޔުމާއިއެކު ޖަމްޢިއްޔާގެ ޙަރަކާތްތައް އަލުން ފެށުނެވެ. ޙަރަކާތްތައް މެދުކެނޑިފައި އޮތުމަށްފަހު އަލުން ފެށުމުގެ ކުރިން އަޅަންޖެހޭ ޤާނޫނީ ފިޔަވަޅުތައް އެޅުމަށްފަހު ރަސްމީގޮތުން ޖަމްޢިއްޔާގެ ޙަރަކާތްތައް ފެށުނީ3ފެބްރުއަރީ 1988 ގައެވެ.\n1 ދ.ކ ޖަމްޢިއްޔާގެ ފުރަތަމަ ހިންގާކޮމިޓީ\n2 ޖަމްޢިއްޔާގެ އޮނިގަނޑު\n2.1 ހިންގާ ކޮމިޓީ\n2.2 ތަންފީޒީ ކޮމިޓީތައް\n2.3 ޢާއްމު މެމްބަރުން\n3 ޖަމިއްޔާގެ މަޤުޞަދުތައް\n4 ދ.ކ ޖަމްޢިއްޔާގެ ވެބްސައިޓް\nދ.ކ ޖަމްޢިއްޔާގެ ފުރަތަމަ ހިންގާކޮމިޓީ[އުނިއިތުރު ގެންނަވާ]\nރައީސް:\tއަލްއުސްތާޛު މައުމޫނު ޢަބްދުލް ޤައްޔޫމް\nނާއިބު ރައީސް:\tއަލްއުސްތާޛް ފަތުހުﷲ ޖަމީލް\nސެކްރެޓަރީ:\tޑޮކްޓަރ މުޙައްމަދު ޒާހިރު ޙުސައިން\nޚަޒާންދާރު:\tއަލްއުސްތާޛު މުޙައްމަދު ރަޝީދު އިބްރާހީމް\nނާއިބު ސެކްރެޓަރީ:\tއަލްއުސްތާޛު އަލްމަރުޙޫމް ޙުސައިން ޚަލީލް\nނާއިބު ސެކްރެޓަރީ:\tއަލްއުސްތާޛު ޢަބޫބަކުރު ޢަލީ\nނާއިބު ޚަޒާންދާރު:\tއަލްއުސްތާޛު ޙުސައިން ޢަބްދުއްރަޙްމާން\nމެމްބަރު:\tއަލްއުސްތާޛު އާދަމް މޫސާ\nޖަމްޢިއްޔާގެ އޮނިގަނޑު[އުނިއިތުރު ގެންނަވާ]\nޖަމިއްޔާ ބިނާވެގެން ވަނީ މައިގަނޑު3ބަޔަށެވެ. އެ ބައިތަކަކީ\nހިންގާ ކޮމިޓީ[އުނިއިތުރު ގެންނަވާ]\nމިކޮމިޓީގައި ހިމެނެނީ 13 މެމްބަރުންނެވެ. ކޮމިޓީއަށް މެމްބަރުން ހޮވަނީ ޢާންމު މެމްބަރުންގެ މެދުގައި ބޭއްވޭ އިންތިޚާބަކުންނެވެ. ޢާމިލް މެމްބަރުންގެ ގޮތުގައި ރަޖިސްޓްރީ ވެފައިވާ ހަމަ ކޮންމެ މެމްބަރަކަށްވެސް މި އިންތިޚާބުގައި ބައިވެރިވުމުގެ ޙައްޤު އޮވެއެވެ. ހިންގާ ކޮމިޓީގެ ޢުމުރަކީ6އަހަރެވެ. އޭގެ ތެރެއިން ކޮން2އަހަރަކުން 1 އަހަރު ކޮމިޓީގެ3ބައިކުޅަ 1 ބައި މެމްބަރުންގެ ބަދަލުގައި އާ މެމްބަރުން އިންތިޚާބު ކުރެވެއެވެ. މީގެ އިތުރުން ކިޔެވުން ނިންމާލުމަށްފަހު، ނުވަތަ އިސްތިއުފާ ދިނުމަށްފަހު ކޮމިޓީން ވަކިވާ ކޮންމެ މެމްބަރެއްގެ ބަދަލުގައި އާ މެމްބަރެއް ގެނެވެއެވެ.2އަހަރުން 1 އަހަރު މެމްބަރުން އާކުރާއިރު މިގޮތަށް އިތުރުވާ މެމްބަރުންގެ ބަދަލުގައިވެސް އާމެމްބަރުން އިންތިޚާބު ކުރެވެއެވެ. އަދި6އަހަރު ހަމަވުމުން މުޅިން އާ ހިންގާ ކޮމިޓީއެއް އިންތިޚާބު ކުރެވެއެވެ.\nތަންފީޒީ ކޮމިޓީތައް[އުނިއިތުރު ގެންނަވާ]\nޖަމްޢިއްޔާގެ ޙަރަކާތްތައް ހިންގުމުގައި ތިން ސަބްކޮމިޓީއަކުން ޙަރަކާތްތެރިވެއެވެ. މިކޮމިޓީތަކަކީ ކިޔަވާކުދިންގެ ކޮމިޓީއާއި، ޘަޤާފީ ކޮމިޓީއާއި ފަންނާއި ކުޅިވަރު ކޮމިޓީއެވެ. މިކޮމިޓީތައް އުފެއްދުމުގެ ބޭނުމަކީ ޙަރަކާތްތައް ރާވާ ހިންގުމުގައި އިސްދައުރެއް އަދާކުރުމުގެ ފުރުސަތު ވީހާވެސް ގިނަކުދީންނަށް ހޯދައިދިނުމެވެ.\nޢާއްމު މެމްބަރުން[އުނިއިތުރު ގެންނަވާ]\nމިސްރުގައި ތިބޭ ދިވެހި ކުދިންގެ ތެރެއިން ޖަމްޢިއްޔާގައި ބައިވެރިވާން އެދޭ ހަމަ ކޮންމެ ކުއްޖަކަށް އެފުރުސަތު ވަނީ ހުޅުވާލެވިފައެވެ. 10 މެއި 2007 ވަނަ ދުވަހާއި ހަމައަށް،ޖަމްޢިއްޔާގައި ތިބި މެމްބަރުންގެ ޢަދަދަކީ 119 އެވެ.\nޖަމިއްޔާގެ މަޤުޞަދުތައް[އުނިއިތުރު ގެންނަވާ]\nޘަޤާފީ، އިޖުތިމާޢީ، އަދި ކުޅިވަރުގެ މައިދާނުގައި އަންނަނިވި ރޮގުން ޙަރަކާތްތެރިވުން:\n1. މިޞްރުގައިތިބޭ ދިވެހިކިޔަވާކުދިންގެ މެދުގައި އެކުވެރިކަން އާލާކޮށް އެންމެން އެކަތިގަނޑަކަށްވުމަށް އެއްބާރުލުން.\n2. މިޞްރުގައިތިބޭ ދިވެހިކިޔަވާކުދިންގެ ކިޔެވުމާބެހޭ ކަންތައްތަކާމެދު ފަރުވާބަހައްޓާ ކިޔެވުމުގަޔާއި އަދި އެނޫންވެސް ކަންތައްތަކުގައި ދިމާވާ ދަތިތައް ހަމަޖެއްސުމަށް އެހީތެރިވެދިނުން. އަދި އެކުދިންގެ ތެރެއިން މާލީ އެހީއަށް ކޮންމެހެން ބޭނުންވެފައިވާ ކުދިންނަށް އެފަދަ އެހީ ހޯދައިދިނުން.\n3. ޘަޤާފީ، އިޖުތިމާޢީ، އަދި ކުޅިވަރުގެ ރޮގުން ކުރިއެރުމަށް މަސައްކަތްކޮށް އަދި އެހެނިހެން ކިޔަވާކުދިންގެ ޖަމްޢިއްޔާތަކާއެކު މިތިންރޮގުން އެހީ ބަދަލުކޮށް ގުޅުން ބެހެއްޓުން.\n4. ޢަރަބި ދުނިޔެއަށް ދިވެހިރާއްޖެ ތަޢާރަފް ކޮށްދިނުމަށް މަސައްކަތްކުރުން.\nދ.ކ ޖަމްޢިއްޔާގެ ވެބްސައިޓް[އުނިއިތުރު ގެންނަވާ]\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 12 އެޕްރީލް 2018، 09:45 ގައެވެ.


ޔޫލިން | Mahaldheeb Encyclopedia\nސިޔާޒް ޖާބިރު · Published September 11, 2014 · Updated September 11, 2014\nއޭގެ އަނެއް ދުވަހެވެ. ގޭގައި ކުރަން ހުރި ބައެއް ކަންކަން ނިންމާލުމަށްފަހު އަހަރެން ދިޔައީ އައިނީމެން ގެޔަށެވެ. ދިޔަ މަގުމަތީ އަހަރެންނަށް އަކުރަމް ފެނުނެވެ. އަދި އޭނާއަށް ބަލަން ހުރެވުނެވެ. އެރީތި އިސްކޮޅާއި ބުރުސޫރަ ފެނި އަހަރެންނަށް ކުރިޔަށް އެންމެ ފިޔަވަޅެއްވެސް ނޭޅުނެވެ. އަކްރަމް ފެނުމާއުކު އަހަރެންގެ ހިތުގެ ވިންދު އަވަސްވާން ފެށިއެވެ. ބުނަން ނޭނގޭ ކަހަލަ އިޙްސާސްތަކެއް ކުރެވެން ފެށިއެވެ.\nއޭ ބަލަ މަންޖޭ..! ކޮން ހިޔާލަކަށް ގެއްލިފަ ތިހުރީ..؟ އަނެއްކާ އަކުރަމާ ކައިވެނިކޮށް ދަރިންތަކެއް ހޯދީތަ..؟ އަހަރެންނަށް ހޭވެރިކަން ވީ އައިނީ އައިސް އަހަރެންގެ ގައިގައިހިފާ ތަޅުވާގަތުމުންނެވެ. އާނއެކެވެ! އަހަރެން ހުރީ ހަމަ އަސްލުވެސް އަކްރަމްއާއެކު އެއުފާވެރި ދުނިޔެއަށް ގެއްލިފައެވެ. އައިނީގެ ސުވާލުތައް ތަކުރާރުކުރިއެވެ. އަހަރެންނަށް ބުނާނެ އެއްޗެއް ނޭނގި ލަދުންހުރެ އިސްޖަހާލެވުނެވެ.\nއެރޭ އައިނީއާއެކު ވަރަށް ލަސްވަންދެން ބޭރުގައި އުޅުނީމެވެ. ރަށުގައި ކިޔަވަން އުޅުނު އިރުގެ ރައްޓެހިންނާއެކު ކޮފީއެއްގައި އެތައް ވަގުތެއް ހޭދަކުރީމެވެ. އެހާ ދުވަސް ކޮށްފައި ދިމާވުމުން ދައްކަންޖެހޭ ވަރަށް ގިނަ ވާހަކަ ހުރުމުންނެވެ. ގަޑިން އެގާރަ ޖެހީއެވެ. “އޭ މަންމަ މިހާރުހޯދާނެ… ކަލޭމެން މާލޭގަ އެތައް އިރަކު ބޭރުގަ އުޅުނަސް މިރަށުގަ އެހެންނުވާނެ… މީހުންގެ އަނގަޔާ ހެދީވެސް އަންހެން ކުއްޖަކަށް ލާހިކެއްނޫން ލަސްވަންދެން ބޭރުގަ އުޅޭކަށް” އައިނީ އަހަރެން ގައިގަ ކޮށްޓާލަމުން ބުނެލިއެވެ. އަހަރެންވެސް އާނއެކޭ ބުނެ، ބިލް ގެނައުމަށް ވެއިޓަރ ކައިރިން އެދުނީމެވެ. ބިލް ގެނައުން ލަސްވުމުން، އަހަރެން ކައުންޓަރުދޮށަށް ބިލް ދައްކަންދިޔައީމެވެ. އަވަސް ކުރުމުގެ ގޮތުންނެވެ.\nކައުންޓަރުގައި ހުރީ އަހަރެންގެ ކުރީގެ ލޯބިވެރިޔާ ނާސިހް އެވެ. އޭނާހުރީ އަހަރެން ފެނުމާއެކު ބަސްހުއްޓިފައެވެ. ބުނާނެ އެއްޗެއް ނޭނގިފައެވެ. އޭނާ ނިޔަނެތި ގޮތަކަށް އަހަރެންނަށް ގޮވާލިއެވެ. “ޔޫލިން..! ކޮންއިރަކު ރަށަށް އައީ..؟” އޭނާގެ އަޑުގައިވަނީ މަޑުމައިތިރިކަމެވެ. އަހަރެންނާމެދު ބަހައްޓާ އޯގާތެރިކަމާ އަހަރެންނަށް ކުރާ އިހްތިރާމް އޭނާގެ އަޑުން އަހަރެންނަށް އިހްސާސްވިއެވެ. އޭނާއަކީ އަހަރެންނާ ރައްޓެހިވެގެން އުޅުނު އިރުވެސް އަހަރެންދެކެ ވަރަށް ލޯބިވި ކުއްޖެކެވެ. ރުޅިވި ފަހުންވެސް އަހަރެންނަށް އުނދަގޫކޮށް ޖެއްސުންކޮށް ހަދާފައެއްނުވެއެވެ. “އިއްޔެ ފެރީން އައީ.. ކިހާވަރެއްތަ ބިލަށް އެރީ..؟ މާގިނަ ވާހަކަ ދައްކަން އަހަރެންނަށް އޭނާ ކުރިމަތީ ހުންނާކަށް ނުކެރުނެވެ. އަހަރެން ފެނިފައި އޭނާ ހުރީ ވަރަށް ދެރަވެފައިކަން އަހަރެންނަށް އިނގޭތީއެވެ. އެރިވެތި ދެލޮލުގެ ފަހަތުގައި ކަރުނައިގެ ކޯރެއް ވާކަން އިނގޭތީއެވެ. އެ ހިނިތުންވުމުގެ ފަހަތުގައި އަނިޔާއާ ހިތްދަތިކަން ތަޙައްމަލް ކުރާ ހިތެއްވާކަން ޔަގީންވާތީއެވެ. ނަމަވެސް އޭނާ އަހަރެންގެ ކުރިމަތީގައި ކެތްތެރިވަނީއެވެ. އޭނާ އިހްސާސްކުރަމުންދާ ހިތި ހަގީގަތް ފޮރުވަން މަސައްކަތްކުރަނީއެވެ. އަހަރެން އެރޭ ގެޔަށްދިޔައީ ނާސިހް އަށް ދެވުނު ހިތްދަތިކަން އިހްސާސްވެ އެކަމާ އިންތިހާއަށް ދެރަވެފައިވާ ހާލުއެވެ.\nއާނއެކެވެ. ލޯތްބަކީ ވަރަށް ފާޑެއްގެ އެއްޗެކެވެ. ހިތި ރަހަޔާ ހިތްގައިމު މަންޒަރުތައް އެލޯބި ދައްކުވައިދެއެވެ. ނާސިހް އަހަރެންނަށް ދިނީ އުފާވެރިކަމާ ހިތްހަމަޖެހުމެވެ. އޯގާތެރިކަމާ އަޅާލުމެވެ. ނަމަވެސް އަހަރެން ނާސިހްއަށް ދިނީ ކޯއްޗެއް ހެއްޔެވެ. ހިތްދަތިކަމާ ވޭނާ ކެކުޅުމެވެ. ވަކިނުވާންބުނެ އާދޭސްކުރަމުން ދިޔައިރުވެސް، އަހަރެން އޭނާ ދޫކޮށްލީމެވެ. މިއަދު އަހަރެން އޭނާއަށް ހަމްދަރުދީވަމެވެ. މިއަދު އަހަރެން އޭނާ ގާތު މާފަށް އެދެން ބޭނުމެވެ. ނާސިހްގެ ހިޔާލުތަކުގައި އަހަރެން އޮއްވާ ނިދުނީ ކޮންއިރަކު ކަމެއްވެސް ނޭނގުނެވެ.\n“ދަރިފުޅާ..! ދަރިފުޅާ..!” ހޭލެވުނީ މަންމަ އަހަރެން ނުހޭލައިގެން ލަސްވެގެން ގޮވަން ފެށުމުންނެވެ. އަވަސް އަވަސް ކޮށްލައިގެން ތެދުވެ ފާހާނާއަށް ވަދެ ފެންވަރާ ހަދައިގެން ސައިބޯން ކާގެއަށް ދިޔައީމެވެ. އޭރު މަންމަ ހުރީ ތަށިތައް ނަގާށެވެ.\n“ދަރިފުޅާ ކީއްވެ ލަސްވީ..؟ އެހެންނޫނީ ހޭލާ ގަޑިއެއް ނޫނެއްނުމީ..” މަންމައަކީ އަހަރެންގެ ކަންކަން އެންމެ ފުރިހަމަ ގޮތުގައި ދަންނަ ހަމައެކަނި އިންސާނާއެވެ. އަހަރެން ދެރަވެފައި ހުއްޓަސް، އުފާވެފައި ހުއްޓަސް، ކަމަކާއި ހާސްވެފައި ހުއްޓަސް، ހިންހަމަ ނުޖެހިފައި ހުއްޓަސް މަންމަ އެކަމެއް ދެނެގަނެއެވެ. އަދި އެކަންކަމުގައި މަންމައަށް ވެދެވެންއޮތް އެންމެ ފުރިހަމަ އެހީތެރިކަމެއް ވެދެއެވެ.\n“ރޭގަ ނިދުނީ މާ ލަހުން.. އެހެންވެ ލަސްވީ..” މަންމައަށް އެކަން ހާމަކުރާކަށް އަހަރެން ބޭނުމެއްނުވިއެވެ. “މަންމާ މިއަދު ވާނެ މެންދުރަށް ވަރަށް މީރުއެއްޗެއް ހަދަން ދޯ..؟” ވާހަކަ އޮޅުވާލުމުގެ ގޮތުން އަހަރެން ބުނެލީމެވެ. އަދި މަންމަ އަތުން ލާރި ނަގައިގެން ފިހާރައަށް ދިޔުމަށް ގެއިން ނިކުތީމެވެ. ފިހާރަތެރެއިން އަހަރެންނަށް އަކްރަމް ފެނުނެވެ. އޭރު އަކްރަމް ހުރީ އަހަރެންނާ ދިމާއަށް ބަލާށެވެ. ކަޅިޖަހާނުލާ ބަލަން ހުރުމުން ލަދުން ފައިއޮޅި ނުވެއްޓުނީ ހަމަ ކިރިޔާއެވެ. ހިތުގެ ވިންދު އަވަސްވެ އަތްފައި ފިނިވާންފެށިއެވެ. އޭނާ އަހަރެންނާ ދިމާއަށް އަންނަތަން ފެނުމުން މޭގެ ތެޅުން އިތުރަށް ގަދަވާންފެށިއެވެ.\nNext story …..ފުރާވަރުގެ ކުދިންގެ ހާލަތު\nPrevious story ދަރިން ހެޔޮގޮތުގައި ތަރުބިއްޔަތު ކުރާށެވެ


Dhuvasvee meehun golf kulhay nama umuru dhiguvey | Mihaaru\nޒީނަތު ގްރޭޝީ ސްޓްރޯކް އިންސްޓިޓިއުޓް އިސްކޮށް އޮވެގެން ހަދާ މި ދިރާސާ މި މަހުގެ ފަހުކޮޅު ރަސްމީކޮށް އާންމުކުރަން ނިންމާފައިވާ އިރު، ދިރާސާ ހަދާ ޓީމްގައި ހިމެނޭ މިޒޮރީ ޔުނިވަސިޓީގެ ނިއުރޮލޮޖީ ޕްރޮފެސަރު ޑރ. އަދުނާން ގްރޭޝީ ވިދާޅުވީ އުމުރުން 65 އަހަރުން މަތީގެ މީހުންނަށް ކުރިމަތިވާ ސިއްހީ މައްސަލަތަކާއި އެފަދަ މީހުން މަރުވާ ސަބަބުތައް ދެނެގުމަށް އެއްކޮށްފައިވާ ޑޭޓާތަކެއް އެނަލައިޒްކޮށްގެން ހަދާ ދިރާސާ އިން ފާހަގަކުރެވުނު މައިގަނޑު އެއް ކަމަކީ ގޮލްފް ކުޅޭ ނަމަ ދުވަސްވީ މީހުންނަށް ސްޓްރޯކާއި ހާޓްއެޓޭކް ޖެހުން ފަދަ ހިތުގެ އެކި ކަހަލަ މައްސަލަތަކުން ދުރުކޮށްދޭ ކަމެވެ.\nއެގޮތުން މަހަކު އެއް ފަހަރު ގޮލްފް ކުޅޭ މީހުންނާއި އެއްގޮތަކަށް ވެސް ގޮލްފް ނުކުޅޭ އުމުރުން ދުވަސްވީ މީހުން އަޅާކިޔާ އިރު، ގޮލްފް ކުޅޭ މީހުންގެ އުމުރު ކުރުވުމުގެ ފުރުސަތު 8 ޕަސެންޓަށް ދަށްކޮށްދޭ ކަމަށް ވިދާޅުވި އެވެ.\n"ގޮލްފް ކުޅުމަކީ މީހާ ނަފުސާނީ ގޮތުން ވެސް ދުޅަހެޔޮކޮށް ދޭ ކަމެއް. އަދި ދިގު މުއްދަތަކަށް ގޮލްފް ކުޅޭ މީހުންގެ ސިއްހަތު ގޮލްފް އެއްގޮތަކަށް ވެސް ނުކުޅޭ މީހުންނާ އަޅާބަލާ އިރު، ވަރަށް ބޮޑުތަނުން ރަނގަޅުކަން ހާމަވޭ،" އަދުނާން ވިދާޅުވި އެވެ. "އެހެންވެ އާދަކޮށް ދުވަސްވީ މީހުން ގޮލްފް ތެރޭގައި އުޅުމަކީ ވަރަށް ރަނގަޅު ކަމަކަށް ވާނެ."\nއޭނާ ވިދާޅުވި ގޮތުގައި ގޮލްފުން ދުވަސްވީ މީހުންނަށް ލިއްބައިދޭ ފައިދާ އަކީ އެ ކުޅިވަރަކީ މީހާ ރިލެކްސްކޮށްދޭ ކުޅިވަރަކަށްވުމެވެ. އަދި ވަރަށް ހަމަޖެހިލައިގެން ހުރެ، ގުދުރަތީ ފެހި މާހައުލެއްގެ ތެރޭގައި ގޮލްފޮ ކުޅޭތީ އެއީ ދުވަސްވީ މީހުންނަށް ހިތްހަމަޖެހުމާއި އުފާވެރިކަން ގެނެސްދޭ ކުޅިވަރެއް ވިދާޅުވި އެވެ.\n"ގޮލްފް ކުޅުމުން ދުވަސްވީ މީހުންނަށް ހަރަކާތްތެރިވުމުގެ ފުރުސަތު މާ ބޮޑު އުނދަގޫތަކާ ނުލައި އެބަ ލިބޭ. މި ކުޅިވަރަކީ މާ ބޮޑަށް ހަރަކާތްތެރިވާން ނުޖެހޭ ކުޅިވަރަކަށްވެފައި ސާފު ވައި ލިބޭ މާހައުލެއްގައި ކުޅެން ލިބޭ ކުޅިވަރެއް ގޮލްފަކީ،" އަދުނާން ވިދާޅުވި އެވެ. "އަނެއްކޮޅުން މީގެ ސަބަބުން ސޯޝަލައިޒްވުމުގެ ފުރުސަތު ވެސް އެބަލިބޭ. އެހެން މީހުންނާ އެކު އުޅެ، ވަގުތު ހޭދަކުރަން ލިބުމަކީ ސިއްހަތަށް ޕޮޒިޓިބް ބަދަލުތަކެއް ގެނުވާ ކަމެއް."\nމި ދިރާސާ މި މަހުގެ ފަހުކޮޅު އެމެރިކާގެ ލޮސް އެންޖެލިސްގައި ބާއްވާ އެމެރިކަން ސްޓްރޯކް އެސޯސިއޭޝަން އިންޓަނެޝަނަލް ސްޓްރޯކް ކޮންފަރެންސަށް ހުށަހަޅަން ވަނީ ނިންމައިފަ އެވެ.\nގޮލްފަކީ އާންމުކޮށް ތަންކޮޅެއް މުއްސަނދި މީހުން ކުޅޭ ކުޅިވަރެއްގެ ގޮތުގައި މަޝްހޫރުވެފައި އޮންނަ ކުޅިވަރެކެވެ.\nއިތުރު ލިޔުންތައް ދިރާސާ އުމުރުން ދުވަސްވީ މީހުން


އޮކްޓޫބަރާއި ނޮވެމްބަރުގައި އޮންނަ އޭލެވެލް އިމްތިޙާނުގައި ބައިވެރިވުމަށް ފުރުސަތު ހުޅުވާލައިފި އޮކްޓޫބަރާއި ނޮވެމްބަރުގައި އޮންނަ އޭލެވެލް އިމްތިޙާނުގައި ބައިވެރިވުމަށް ފުރުސަތު ހުޅުވާލައިފި\nއޮކްޓޫބަރާއި ނޮވެމްބަރުގައި އޮންނަ އޭލެވެލް އިމްތިޙާނުގައި ބައިވެރިވުމަށް ފުރުސަތު ހުޅުވާލައިފި\nއައު އާއްމު ހާލަތުގައި ސީ.އެޗް.އެސް.ސީ ގެ ދަރިވަރުންތަކެއް ކިޔަވަނީ. ފޮޓޯ:ސީ.އެޗް.އެސް.ސީ\nމިއަހަރުގެ އޭޕްރީލް މަހާއި މެއި މަހުގައި ބާއްވާ އޭލެވެލްއާއި އޭއެސް ލެވެލް އިމްތިހާނުގައި ބައިވެރިވާން އެދިފައިވާ ދަރިވަރުން އޮކްޓޫބަރާއި ނޮވެމްބަރުގައި އޮންނަ އޭލެވެލް އިމްތިހާނުގައި ބައިވެރިވުމަށް ފުރުސަތު ހުޅުވާލައިފިއެވެ.\nމި ފުރުޞަތު ހުޅުވާލާފައިވަނީ މިއަހަރުގެ މެއިމަހާއި ޖޫންމަހުގައި ކުރިން ބާއްވަން ނިންމި އިމްތިޙާން އަންނަމަހުގެ 26ގައި ބޭއްވުމަށް އެޑެކްސަލްއިން ނިންމުމާ ގުޅިގެންނެވެ.\nމިކަމާ ގުޅޭގޮތުން އެޑިއުކޭޝަން މިނިސްޓްރީން ނެރުނު ނޫސްބަޔާނެއްގައި ވިދާޅުވެފައިވަނީ އޭލެވެލްއާއި އޭއެސް ލެވެލް އިމްތިހާނުގައި ބައިވެރިވާން އެދިފައިވާ ދަރިވަރުން އޮކްޓޫބަރާއި ނޮވެމްބަރުގައި އޮންނަ އޭލެވެލް އިމްތިހާނުގައި ބައިވެރިވާން ބޭނުންވާނަމަ ފޯމް އަނބުރާ ނެގުމުގެ ފުރުޞަތު ހުޅުވާލާފައިވާކަމަށެވެ. އަދި ފޯމު އަނބުރާ ނަގާ ކުދިންނަށް ސްކޫލުގެ ނަމުގައި އަލުން ބައިވެރިވެވޭނެކަމަށް އެޑިއުކޭޝަން މިނިސްޓްރީން ވިދާޅުވެއެވެ. އެހެން ނަމަވެސް ގަދަ 10އަކަށް ދަރިވަރުން ހޮވުމާއި ސްކޮލަޝިޕް ދިނުމުގައި ބަލާނީ އޭޕްރީލްމަހާއި މެއިމަހުގެ އިމްތިހާނުގެ ނަތީޖާއަށް ކަމަށް އެޑިއުކޭޝަން މިނިސްޓްރީން ވިދާޅުވެއެވެ.\nފޯމު އަނބުރާ ނެގޭނީ އޭލެވެލްގެ މާއްދާތަކުން އެކަނި ކަމަށާއި އެޗްއެސްސީ އިމްތިހާނު ހަދާ ދަރިވަރުންނަށް އިމްތިހާނު މިހާރު ތާވަލުކޮށްފައިވާ ގޮތަށް ކުރިއަށްދާނެ ކަމަށްވެސް އެ މިނިސްޓްރީން ވިދާޅުވެއެވެ.\nފޯމު އަނބުރާ ނަގަން ބޭނުންވާ ދަރިވަރުންގެ މައުލޫމާތު މި މަހުގެ 30ވަނަ ދުވަހުގެ މެންދުރު 12:00ގެ ކުރިން އެ ދަރިވަރަކު ކިޔަވާ ސްކޫލް މެދުވެރިކޮށް ޑިޕާޓްމަންޓް އޮފް ޕަބްލިކް އެގްޒަމިނޭޝަނަށް އެންގުމަށް އެޑިއުކޭޝަން މިނިސްޓްރީން ވަނީ އަންގަވާފައެވެ.\nރާއްޖޭގައި ހަދާ އޭލެވެލްއާއި އޭ.އެސް ލެވެލް އިމްތިޙާނުތަކުގެ ތާވަލަށް އެޑެކްސެލުން ބަދަލު ގެނެސްފައިވުމާއެކު މިހާރު އެއިމްތިޙާނު ފެށުމަށް ހަމަޖެހިފައިވަނީ އަންނަމަހުގެ 26ވަނަ ދުވަހުއެވެ. އަދި މިބަދަލު ގެނެސްފައިވަނީ އެޑިއުކޭޝަން މިނިސްޓްރީއާއި ޑިޕާޓްމަންޓް އޮފް ޕަބްލިކް އެގްޒޭމިނޭޝަނާ ކުރިން މަޝްވަރާކުރުމެއްނެތިކަމަށް އެމިނިސްޓްރީން ވިދާޅުވެއެވެ. އެޑިއުކޭޝަން މިނިސްޓްރީން ވިދާޅުވީ ކުރިން ތާވަލްކުރި ތަރީޚަށް އިމްތިޙާނު ބޭވުމަށް އެޑެކްސަލާއެކު ކުރި މަޝްވަރާތަކަށް އަލިމަގެއް ފެނިފައިނުވާކަމަށެވެ.\nއޭލެވެލް އިމްތިޙާނު ބާވާ ތާރީޚަށް ބަދަލު ގެނައުމާގުޅިގެން އެޗްއެސްސީ އިމްތިޙާނު ބޭއްވުމަށް ހަމަޖެހިފައިވަނީ އޭލެވެލް އަދި އޭ.އެސް ލެވެލް އިމްތިހާން ނިމޭތާ އެއްމަސް ފަހުންނެވެ. މިގޮތުން ޖޫންމަހުގެ 13އިން 17އަށް އެޗް.އެސްސީ އިމްތިޙާނު ކުރިއަށްގެންދިޔުމަށް ނިންމާފައިވާކަމަށް އެޑިއުކޭޝަން މިނިސްޓްރީން ވިދާޅުވެއެވެ.\nއޭލެވެލް އިމްތިޙާނު ކުރިއަށްގެންދިޔުމަށް ނިންމުމާގުޅިގެން މިމަހުގެ 11ވަނަ ދުވަހުގެ ނިޔަލަށް އިމްތިޙާނުގައި ބައިވެރިވުމަށް އެދޭ ފަރާތްތައް އެޕްލިކޭޝަންތައް ހުށައަޅަން ހުޅުވާލިއެވެ.


SunOnline: Maanaagalaa gai en aalaa kuranee\nމާނާގަލާގައި އެން އާލާ ކުރަނީ\nނަޖާހު މަސްއޫދު 02 Mar 2020, 10:24\nއެން ހިފަން ޑައިވިންއަށް ފައިބައިގެން އުޅޭ މަސްވެރިއެއް -- ސަން ފޮޓޯ\nމަސްވެރިންނަށް އެން ހޯދުމަށް ކުރިމަތިވެފައިވާ ދަތިތައް ހައްލު ކުރުމަށް ގއ. މާނާގަލާގައި އެން އާލާ ކުރުމުގެ މަސައްކަތް ކުރަމުންދާ ކަމަށް ފިޝަރީޒް މިނިސްޓަރު ޒަހާ ވަހީދު ވިދާޅުވެއްޖެ އެވެ.\nރާއްޖޭގައި އެން އާލާ ކުރެވޭނެ ގޮތަކާ މެދު އެއްވެސް ވިސްނުމެއް ގެންގުޅުއްވަންތޯ ކާށިދޫ ދާއިރާގެ މެންބަރު އަބްދުﷲ ޖާބިރު ކުރެއްވި ސުވާލަށް ޖަވާބުދެއްވަން މިއަދު މަޖިލީހަށް ވަޑައިގެން މިނިސްޓަރު ޒަހާ ވިދާޅުވީ، އެ ފަދަ ވިސްނުމެއް އެބަ އޮތް ކަމަށެވެ.\nއެކުއާ ކަލްޗާ ގާއިމް ކުރުމަށްޓަކައި، ގއ. މާނާގަލާގައި މަލްޓިސްޕީޝީޒް ހެޗަރީއެއް ގާއިމް ކުރުމުގެ މަސައްކަތް ފެށިފައިވާކަން މިނިސްޓަރު ފާހަގަކުރެއްވި އެވެ. އެ ހެޗަރީގައި ރާއްޖެއަށް ބޭނުންވާ އަދި ބޭރުގެ ބާޒާރުތަކުގައި ޑިމާންޑު އޮތް ކަނޑުގެ ދިރުންތައް އާލާ ކުރާނެ ކަމަށް މިނިސްޓަރު ވިދާޅުވި އެވެ.\nމިއަދު ރައްޔިތުންގެ މަޖިލީހުގައި ފިޝަރީޒް މިނިސްޓަރު ޒަހާ ވަހީދު -- ފޮޓޯ/ ރައްޔިތުންގެ މަޖިލިސް\n"މި ހެޗަރީގައި އެމުގެ ގޮތުގައި ބޭނުންކުރެވިދާނެ ބާވަތްތައް އަދި ކޮމާޝަލް ސްކޭލުގައި ކަލްޗާ ކުރެވިދާނެ އެމުގެ ބާވަތްތައް އާލާ ކުރަން ވަނީ ޕްލޭން ކުރެވިފައި،" މިނިސްޓަރު ވިދާޅުވި އެވެ.\nއެން ލިބުމުގައި ހުރި ދަތިތައް ހައްލު ކުރުމަށްޓަކައި އެންވެރިކަމަކީ ވަކި މަސްވެރިކަމެއްގެ ގޮތުގައި ތަރައްގީ ކުރުމުގެ ވިސްނުންވެސް ސަރުކާރުން ގެންގުޅޭ ކަމަށް ޒަހާ ވިދާޅުވި އެވެ. އެއީ ސަރުކާރުގެ ސްޓެރެޓަޖިކް އެކްޝަން ޕްލޭނުގައި ހިމެނޭ ކަމެއް ކަމަށް އޭނާ ވިދާޅުވި އެވެ.\nއޭގެ އިތުރުން މިހާރު އެންވެރިކަން ކުރާ ސަރަހައްދުތައް މަސްވެރިންނަށް ބޭނުންކުރެވޭނެހެން ރައްކާތެރި ސަރަހައްދުތަކަށް ހެދުމުގެ ވިސްނުންވެސް ސަރުކާރުން ގެންގުޅޭ ކަމަށް މިނިސްޓަރު ވިދާޅުވި އެވެ.\nގއ. މާނާގަލާ: އެ ރަށުގައި ގާއިމް ކުރާ ހެޗަރީގައި އެން އާލާ ކުރާނެ ކަމަށް މިނިސްޓަރު ޒަހާ ވިދާޅުވި --\nމާނާގަލާގައި ގާއިމް ކުރާ ހެޗަރީގައި އާލާކުރާނެ މައިގަނޑު ބާވަތަކީ ފާނައެވެ. އޭގެ އިތުރުން ހުއިފި ލަނޑާވެސް އާލާ ކުރާނެ އެވެ.